ކުށަކާނުލައި- 12ވަނަބައި – Esfiya\n“އިޓްސް އޯކޭ. ހާއި. އައި އެމް ޑރ.އިދާން. ނައިސް ޓު މީޓް ޔޫ.” އިދާން އަމިއްލައަށް ތައާރަފްވެލިއެވެ.\n“ޑރ.އާލިމް އަލަށްތޯ ތި ޖޮއިން ކުރެއްވީ؟ އަޅުގަނޑު މިދަނީ ޕަންޗްއިން ކުރަން. އަޅުގަނޑާއި އެކީ ހިނގާ.” އިދާން މަޑުމައިތިރި ކަމާއެކު ބުނެލިއެވެ. އާލިމް ބޯ ޖަހައިލުމަށްފަހު އިދާންގެ ފަހަތުން ހިނގައިގަތެވެ. ޕަންޗްއިން ކުރުމަށްފަހު އިދާން ދިޔައީ ތަނުގެ ތަންތަން އާލިމްއަށް ދައްކައިލާށެވެ. މީގެކުރިން އޭޑީކޭއަށް އާދެވިފައި ހުރިނަމަވެސް އެތަނަށް އެހައި ބޮޑަކަށް އާލިމް ފަރިތަވެފައެއް ނެތެވެ. “މިއީ އިމާރޖެންސީ އަކީ. އަޅުގަނޑުގެ ޑިއުޓީ މިއަދު އިނީ މިތާނގައި. ޑރ.އާލިމް އަންނަންވީ ނޫންތޯ އެލޮކޭޓް ކޮށްފައި އިންތަނެއް ބަލަން.؟” އިމާރޖެންސީ ރޫމްގެ ކުރިމައްޗަށް އަރަމުން އިދާން ވާހަކަދެއްކިއެވެ. “ޑރ.އިދާން. އަޅުގަނޑާ ތިހާ މާތްބަހުން ވާހަކަ ނުދައްކާ ޕްލީސް. ރަނގަޅީ ހަމަ ރައްޓެއްސެއްގެ ހައިސިއްޔަތުން ދެއްކިއްޔާ. އާލިމް އެކަނި ކީމަ ރަނގަޅުވާނެ.” އިދާން މާ ރީއްޗަށް ވާހަކަދެއްކީތީ އާލިމް ހުރީ ލަދުގަނެފައެވެ. އިދާންވެސް ބަދަލުގައި ޑރ ނުކިޔައި ހަމައެކަނި އިދާން ކިއުމަށް ބުންޏެވެ.\nއިމާރޖެންސީއަށް ވަދެ ބެލިއިރު އިދާންއަދި އާލިމްވެސް އިނީ އިމާރޖެންސީ ރޫމްގެ ޑިއުޓީއެވެ. އެހެންކަމުން އިދާން ދިޔައީ އާލިމްއަށް ހުރިހައި އެއްޗެއް ކިޔައިދެމުން ހާނުވަމުންނެވެ. ފުރަތަމަ ދުވަސްކަމުން އާލިމްއަށް ކުޑަކޮށް އުނދަގޫވިކަމުގައި ވިޔަސް އިދާން ކައިރީގައި ހުރުމުން ފަސޭހަވިއެވެ. ބްރޭކްގަޑި ޖެހުމުން ދެމީހުން ގެއަށް ދިއުމުގެ ބަދަލުގައި ދިޔައީ ކެންޓީނަށެވެ. އެހެންކަމުން ދުވަހުގެ ޑިއުޓީ ނިމިގެން ދިޔައިރު ދެމީހުންތިބީ ރަނގަޅު ރަހުމަތްތެރިންނަށް ވެފައެވެ.\nކެބިންގައި އެކަނި ލާނާ އިނީ މަސައްކަތް ނުނިމޭތީ ގެއަށް ނުދެވިފައެވެ. އެހެން އެންމެންވަނީ އެމީހެއްގެ މަސައްކަތް ނިންމައި ގެއަށް ގޮއްސައެވެ. އަލަން ފިޔަވައެވެ. އަލަން އޭނާގެ މަސައްކަތްތައް ނިންމައި ކެބިންއިން ނުކުތީ ގެއަށް ދާށެވެ. އޭރު ހުޒާމްވެސް ވީ އަލަން ނުނިމިގެން ގެއަށް ގޮއްސައެވެ. ކެބިންގެ ބޭރުގައި ހުރި ގިނަ ލައިޓްތައް ހުރީ ނިވާފައިކަމުން އެތެރެއޮތީ ކުޑަކޮށް އަނދިރިކޮށެވެ. ކެބިންއިން ނުކުތް އަލަންގެ ލޮލުގައި އެވަގުތު އަޅައިގަތީ ދިއްލިފައިހުރު ލާނާގެ ކެބިންއެވެ. ލާނާ އަދިވެސް ގެއަށް ނުދަނީބާއޭ އަލަންގެ ހިތަށްއެރިއެވެ. އަލަން މަޑުމަޑުން ލާނާގެ ކެބިންއާއި ކައިރިވެލުމަށްފަހު ދޮރުހުޅުވައިލިއެވެ. އެވަގުތު ފައިލްތަކެއް ހިފައިގެން ނިންމަންއިން ލާނާގެ ފެނި އަލަންގެ ތުންފަތާއި ކުޅެލީ ނުލަފާ ހިނިތުންވުމެކެވެ.\n“ހާއި މިސިސް އަލަން.” ފައިލް ހިފައިގެން އިން ލާނާ ސިހުނީ ކެބިން ހުޅުވާފައި އެތެރެއަށްވަތް އަލަން ފެނިފައެވެ. ކަންތަކާ ޖެހުނީއޭ ލާނާގެ ހިތަށް އެރިއެވެ. “ކޮން އުނދަގުލެއް ކުރަން ތިއައީ؟” ފޫހި ގޮތަކަށް ލާނާ ރައްދުދިނެވެ. އަލަންގެ ލޭ ކެކެންފެށިއެވެ. “އަހަރެންގެ ވާންއުޅޭ އަންހެނުން ކައިރިއަށް މިއައީ. މިރޭ ކައިވެނީގެ ކާޑު ފައިނަލް ކުރަން ދާންވެފައި އޮތީމަ.” ރުޅިގަނޑު މައިތިރި ކުރަމުން އަލަން ވާހަކަދެއްކިއެވެ. “ޔޫ ނޯ ވަޓް އަލަން. އައި ޑޯންޓް ކެއާރ. އަހަރެންނަށް ހެޔޮ ކާޑު ނުފޮނުވިޔަސް. އެހެންވީމަ މިބުނަނީ ރީއްޗަށް. އަހަރެން ދާކަށް ބޭނުމެއްނޫނޭ.” އެއްވެސް އަސަރެއްނެތް ގޮތަކަށް ލާނާ މިހެން ބުނުމުން އަލަންގެ ލޭ ކެކިގަތެވެ. އަލަން ފުންމައިގެން ތެދުވެ ލާނާގެ ގޮނޑީގައި ދެތައުން ހިފައިލަމުން ލާނާ ހައްޔަރުކޮށްލިއެވެ. “ޔޫ ނޯ ވަޓް. ޔޫ ހޭވް ޓު ކެއާރ. އައި ވިލް މޭކް ޔޫ ޑޫ ދެޓް. މިހާރު އަހަރެން މާ ރަނގަޅުވެގެން އުޅޭތީ ތި މާ ގަދަ ވަނީ. މިރޭ ޖެހޭނީ ދާން.9ޖަހާއިރަށް ރެޑީ ނުވިއްޔާ އަހަރެންގެ ނުބައިކަން ދައްކާލާނަން. އިވިއްޖެތަ” ލާނާގެ ކޮނޑުގައި ހިފައި ނަގަމުން އަލަން ހަޅޭއްލަވައިގަތެވެ. ލާނާގެ ހިތްބިރުގަތެވެ. އަލަންއަކީ ރުޅިއައިސްފިނަމަ އެއްވެސްކަމެއް ކުރަން ފަސްޖެހޭނެ މީހެއްނޫނެވެ. ނަމަވެސް ގޮތްދޫކުރާކަށް ލާނާ ބޭނުމެއްނުވިއެވެ. އަލަންގެ އަތްފޮޅުވައިލުމަށްފަހު އަނެއްކައިވެސް ނުދާނަމޭ ލާނާ ބުންޏެވެ. އައި ރުޅީގައި އަލަން ވަގުތުން ލާނާ ގެންގޮސް ފާރަށް ތަތްކޮށްލިއެވެ. އޭރު އަލަންގެ ހޫނު ނޭވާ ދިޔައީ ލާނާގެ މޫނަށް އެޅެމުންނެވެ. އަލަން ހިފަހައްޓާފައި ހުރި ބާރުކަމުން ލާނާއަށް ގުޑިލެވޭ ގޮތެއްނުވިއެވެ. އިރުކޮޅެއްނުވެ ލާނާގެ ދެލޯ ބޮޑުވީ ފެންބޮވައިގަނެފައި އޮތް ސިންގާއެއްހެން ލާނާގެ މޫނުގައި އަލަން ބޮސްދޭން ފެށުމުންނެވެ. ގަތްބިރުން ލާނާއަށް ތެޅިގަނެވުނެވެ. “އަލަން ޕްލީސް. އަހަރެން ދާނަން. ހެޔޮނުވާނެ އަހަރެން ދޫކޮށްލާ.” ލާނާ ރޮވިފައި ބުންޏެވެ. އަލަން ނުލަފާ ގޮތަކަށް ހޭންފެށުމަށްފަހު ލާނާގެ ނިތްކުރިއަށް ދޮނެއް ދީފައި ގައިން ދޫކޮށްލިއެވެ. “ގުޑް ގާރލް. ކުރިއަށް އޮތްތާވެސް އުޅެން ޖެހޭނި ތިހެން. މިހާރުން ފެށިގެން ޕްރެކްޓިސް ޖައްސައިގެން ވާނި. ޕަޕީފޭސް.” ލާނާގެ ކަރުނަ ފޮހެދެމުން އަލަން މަލާމާތުގެ ރާގަކަށް ބުންޏެވެ. “އައި ހޭޓް ޔޫ އަލަން. އައި ހޭޓް ޔޫ. ދުވަހަކުވެސް މާފެއް ނުކުރާނަން.” ރޮވިފައި ލާނާ ބުނިގޮތުން އަލަން ގާތަށް އިތުރަށް ހިނިއައެވެ. “ކާކުތަ އުޅެނި މައާފަށް އެދެން. ހުވަފެނުގައިވެސް ނުވާނެކަމެއް ތީ.. މާ ވާހަކަ ގިނަ ނުކޮށް އާދޭ ގެއަށްދާން. މިހާރު ޕަޕީފޭސް އެކަނި އޮފީހުގައި އުޅެނި. މަ އިތުރަށް ރުޅި ނާރުވައި ދާން އާދޭ.” އަލަން ހަރުކަށި ކަމާއިއެކު އެހެން ބުނުމުން ލާނާއަށް އިތުރަށް ހުންނާކަށް ނުކެރުނެވެ. ލާނާގެ އަތުގައި ހިފައިގެން އަލަން ނުކުތީ ލާނާ ގެއަށް ލައިދޭން ދާށެވެ. ނޭނގިނަމަވެސް އަލަންއަށް ލާނާއަށް ބެލެއެވެ. ރުޅިއައިސްގެން ލާނާ ރޮއްވިނަމަވެސް ފަހުން އެކަމައި އަލަންއަށް އުނދަގޫވެއެވެ.\nރޭގަނޑު9ޖެހިއިރު ލާނާ ހުރީ ތައްޔާރުވެގެން އަލަންގެ އިންތިޒާރުގައެވެ. އަލަން ބަލައި އައިސް ގުޅުމުން ލާނާ ތިރިއަށް ފޭބިއެވެ. ތިރިއަށް ފޭބި ލާނާފެނި އަލަން ހިތްހަމަނުޖެހުނެވެ. މެރޫންކުލައިގެ އޮފްޝޯލްޑާރް ޓޮޕަކާއި ނޫކުލައިގެ ޖީންސެއް ލައިގެން ހުރިއިރު ލާނާގެ ބަނޑުފޮރުވެނީ ކިރިޔާއެވެ. އިސްތަށިގަނޑު މައްޗަށްނަގައި ހުޅި ޖަހާފައި ހުރުމުން އެދޮން ކަނދުރާ އޮތީ ހާމައަށެވެ. ހަގީގަތުގައި އެހެދުން ލާނާ ލީ ގަސްތުގައި އަލަން ރުޅި އަރުވާށެވެ. ފަރިހިނގުމުގައި އައިސް ލާނާ ކާރަށް އަރައި ހަމަޖެހިލިއެވެ. “މަ ނުބުނަންތަ ތިކަހަލަ އެއްޗެހި ނުލާށެކޭއެއް ލާނާ ކައިރީ. ބަލަ ގެއަށޭ މިދަނީ. އަދިވެސް މަ ލަދުގެންނެވުންވަރު މަދީތަ މަގޭ ބައްޕަމެން ކުރިމަތީގައިވެސް މަ ލަދުގަންނަވަން ތިއުޅެނީ.” އަލަން ހިތްހަމަނުޖެހިފައި ބުންޏެވެ. “މަށަށް ނުބުނެވޭތަ މަ ބޭނުން އެއްޗެކޭ މަ ލާނީ.” ލާނާ ބާރަށް މިހެން ބުނުމުން ރައްދުގައި އެއްޗެއް ބުނަން އުޅެފައިވެސް އަލަން މަޑުކުރީ ކައިވެންޏަށް ކުޑަދުވަސްކޮޅެއް އިނީމައެވެ. ބޭނުން އެއްޗެއް ލެވޭތޯ ބަލާނަމޭ އަލަންގެ ހިތަށް އެރިއެވެ.\nބޭރުގައި ކާރު ޕާރކު ކުރުމަށްފަހު ލާނާ ގޮވައިގެން އަލަން މައްޗަށްއެރިއެވެ. އޭރު ސޯފާގައި އާލާ އާއި ޝާކިރުއާއި އާސިމާ ތިއްބެވެ. ލާނާގެ އަތުގައި ހިފައިގެން އަލަން އައިސް ސޯފާގައި އިށީނުމުން އާލާ ވާހަކަ ދައްކަން ފެށިއެވެ. “ފައިނަލީ. ދޮންބެ ލާލާ ނުގެނެސްގެން މިއިނީ. ވެޑިންގް އޮތީ ހަފްތާއެއް ފަހުން. މިހާރު ކާޑު ފޮނުވަން މާ ލަސްވެސް ވެއްޖެ. ލާލާ ކާޑެއް ސެލެކްޓް ކޮށްދީ. އޭރަށް އައިވިލް ޓޭކް ކެއާރ އޮފް ދަ ރެސްޓް” އާލާ ވާހަކަދައްކަމުން ކާޑުގެ ޑިޒައިންތައް ލާނާއަށް ދައްކަމުން ދިޔައެވެ. ނަމަވެސް ލާނާގެ އިނީ އެހައި އެކަމައި ވެގެންނެއް ނޫނެވެ. އަލަންއަށް މިކަން ފާހަގަވުމުން ރުޅިއައީ ޝާކިރުމެންގެ ކުރިމަތީގައި ލާނާ އެގޮތަށް ކަންތައްކުރާތީއެވެ. “ލާލާއަށް ރީތީ ކޮންއެއްޗެއްކަން ބުނެބަލަ އަވަހަށް.” މަޑުމައިތިރި ކަމާއިއެކު އަލަން މިހެން ބުނިނަމަވެސް އެއަޑުގައިވި ހަރުކަށިކަން ލާނާއަކަށް ސިއްރެއްނުވިއެވެ. “އާލާއަށް ރީތި އެއްޗެއް ސެލެކްޓް ކުރޭ. އާލާ އެންނު ތީމްވެސް ކަނޑައެޅީ. ލާލާއަށް އިނގޭ އާލާގެ ޓޭސްޓް ވަރަށް ފުރިހަމަ ވާނެކަން.” ވަރަށް ވިސްނަން އިނުމަށްފަހު ލާނާ ބުނެލިއެވެ. ހަގީގަތުގައި ލާނާ ބޭނުންވީ އޭނާ އެކަމަށް އެއްވެސް ޝައުގެއްނެތްކަން އަލަންއަށް ދައްކާށެވެ. އަދި މަޖުބޫރުން ކާޑު ފައިނަލް ނުކުރުވޭނެކަން އަންގާށެވެ.\nއަމިއްލަ ކާމިޔާބީގެ މައްޗަށް އުފާ ފާޅުކުރަމުން ލާނާ ބަލައިލީ އަލަންގެ މޫނަށެވެ. އެލޮލުން ލާނާ އަނދައިއަޅިއަށް ހަދާލަފާނެހެން ހީވެއެވެ. ނަމަވެސް ލާނާ މިއަދު ޖެހިލުމެއްނުވެއެވެ. އެކަމަށްވެސް އާދަ ވެއްޖެއެވެ. ބޯމަތިވެފައި އޮތް ތޫފާނުގެ ހިލަމެއްނުވައި ލާނާ އިނީ ވަގުތީ އުފާ ފާޅުކުރާށެވެ.\nކާޑު ފައިނަލްކޮށް ނިންމުމަށްފަހު އެންމެން ތބީ ކައިވެނީގެ ވާހަކަ ދައްކާށެވެ. ކައިވެނީގެ ހެދުން ގެންނަނީ ޑިޒައިނާރއެއް ލައްވައި ލާނާގެ ގައިގެ މިނަށް ފަހުވައިގެންނެވެ. ހެދުމުގެ ޑިޒައިންގެ ކަންތައްވެސް ލާނާ ހަވާލުކުރީ އާލާއާއެވެ. މިހުރިހައި ކަމަކައިވެސް ބޮލަށް ބާރުކޮށްފައި އިނީ އަލަންއެވެ. ލާނާއަށް ހިތުން ނުފިލާވަރުގެ ބޮނޑިއެއް ދޭނަމޭ އަލަންގެ ހިތަށްއެރިއެވެ. ކައިވެނީގެ ކައުންޓްޑައުން ފަށައިގެން އެންމެން އެކަމާއި އުޅޭއިރު އެކަމަށް އެންމެ އިންތިޒާރު ކުރަނީ އަލަންއެވެ.\nކައިވެނީގެ ވާހަކަ ދައްކަންތިބުމަށްފަހު އަލަން ނުކުތީ 11 ޖެހުމުން ލާނާ ގެއަށްލާން ދާށެވެ. ކާރަށް އަރައި ހަމަޖެހިލުމަށްފަހު އަލަން ބަލައިލީ މަލާމާތުގެ ގޮތަކަށް ހެވިފައި އިން ލާނާއަށެވެ. “މާ ވައްތަރަކަށް ބަލާނެ ކަމެއްނެތް.7ދުވަސް ތެރޭގައި ތި ލާނާ މުހައްމަދު ހަސީނުއަށް އަހަރެން ހަދާނީ ބޭނުން ގޮތެއް. މިހާރު ހޭނެ ވަރަކަށް ހޭންވީ.” ހެވިފައި އިން ލާނާ ފެނި އަލަން މިހެން ބުނުމާއިއެކު ލާނާގެ ހިނިތުންވުން ފަނޑުވިއެވެ. ތެދެކެވެ. ހަފްތާއެއްގެ ތެރޭގައި ލާނާ ވާނީ އެހެންމީހެއްގެ ހައްގަކަށެވެ. މުޅިއުމުރަށް އިދާން ގެއްލުނީއެވެ. އިދާންގެ މަތިން ހަނދާންވުމާއެކު ލާނާގެ ހިތުގައި ރިއްސައިލިއެވެ. އިދާން ކޮބައިބާއެވެ؟ ހާލު ރަނގަޅު ބާއެވެ. އިދާންގެ އެއްވެސް ހަބަރެއް ލާނާއަކަށް ނުވެއެވެ.\nއަލަން ބާރު ބާރަށް ކާރު ދުއްވައިލީ ލާނާއަށް ޖެއްސުންކުރުމުގެ ބޭނުމުގައެވެ. ގެއަށް ގެންދިއުމުގެ ބަދަލުގައި ލާނާ ގޮވައިގެން އަލަން މުޅި މާލެ ތެރޭގައި ދުއްވިއެވެ. އެތައް އިރަކު ދުއްވުމަށްފަހު އަލަން މިސްރާބު ބަދަލުކޮށްލިއިރު 12.30 ވެއްޖެއެވެ. އަލަން އިތުރަށް ލާނާއަށް ޖެއްސުންކޮށްލާ ހިތްވިއެވެ. “ކޮންތާކަށް ތި މަޑުކުރީ އަލަން. އަލަން އިޓްސް އޯލްރެޑީ 12.30 . ގޭގެ ދޮރުމައްޗަށް ލައިދީބަލަ ޕްލީސް.” ގެޔާއި ދުރަށް ކާރު މަޑުކުރުމުން ލާނާ ހިތްނުތަނަވަސްވެފައި ބުންޏެވެ. އަލަން ބޭނުންވީ ލާނާއަށް އިތުރަށް ޖެއްސުންކޮށްލަން ކަމުން މަޑުކުރީ ގެޔާއިފުދޭވަރަކަށް ދުރަށެވެ. “ހަމަ މިހާރު މަގޭ ކާރުން ފައިބާ. ދެން މިހިސާބުން ހިނގާފައި ގެއަށް ދޭ.” އެއްވެސް އަސަރެއްނެތް ގޮތަކަށް އަލަން މިހެން ބުނިއިރު ހިތުގައި ރަހުމުގެ ކަންފުޅެއްވެސް ނެތެވެ. ލާނާ އާދޭސް ކުރުމުންވެސް އަލަންގެ ހިޔާލު ބަދަލު ނުވުމުން ދަބަސް ކޮނޑުގައި އަޅުވައިލަމުން ކާރުން ފޭބިއެވެ. ކާރުން ލާނާ ފޭބުމުން އަލަން ކާރު ދުއްވައިލިއެވެ. ބިރުންހުރެ މަގުމައްޗަށް ނަޒަރެއް ދެމުން ލާނާ ހިނގައިގަތެވެ. އޭރު ގޯޅި ކަންމަތީގައި ބޮޑު ގުރޫޕެއް ތިއްބެވެ. ލާނާގެ ހިތުގައި ބިރުވެރިކަމުގެ އޮއެވަރެއް ދައުރުކޮށްލިއެވެ. ލައިގެންހުރި ކުރު ޓޮޕްކޮޅު ތިރި ކުރަމުން ލާނާ މަޑުމަޑުން ހިނގައިފައި ކުރިއަށް ދާންފެށީ ހިތާހިތުން އަލަންއަށް އެތިވަރު ގޮވަމުންނެވެ. “އޭ މަންޖޭ. ހާދަ ރީއްޗޭ. ދުނިޔެމަތީގެ ކަމެއްތަ މީ.” ކަންމައްޗަށް އަރައި ހަމަވުމުން އެ ގުރޫޕުން އެކަކުގޮވައިލިއެވެ. ލާނާގެ ހިތް ނެގިނެގިފައި ޖެހެމުންދިޔައިރު ސަލާމަތްކޮށްދޭން މީހަކު އަންނާނެ ނަމައޭ ހިތަށްއެރި އަދަދެއް ނޭނގެއެވެ. އެވަގުތު އެމަގުގައި އެމީހުންގެ އިތުރަށް ކުރިއަށް މީހަކު ފެންނާކަށް ނެތެވެ. ބިރުންގޮސް ލާނާގެ އަތްފައި ފިނިވެ ކުރިއަށް ދާންވެސް އުނދަގޫވިއެވެ. ނަމަވެސް ހިތްވަރުކޮށްފައި ކުރިއަށް ހިނގަމުން ދިޔައެވެ. “އޭ މަންޖޭ. މަޑުކޮށްބަލަ. ކޮންތާކަށްތަ ތިދަނީ މާ އަވަހަކަށް. ކޮން ނަމެއްތަ ކިޔަނީ. މަށަށް ލިބޭނެތަ.” އެތަނުން އެހެން މީހަކު ލާނާއަށް ބުނެލިއެވެ. ލާނާގެ ހިނގުން ވަގުތުން ބާރުކޮށްލިއިރު ރަނގަޅަށްވެސް ރޮވިއްޖެއެވެ. ކުއްލިއަކަށް ލާނާ ސިއްސައިގެން ދިޔައީ އެތަނުން އެކަކު ކުރިމައްޗަށް އެރުމުންނެވެ. ލާނާ ވަގުތުން ފަހަތަށް އެނބުރުންއިރު ފަހަތުގައި ހަތަރު މީހުން ތިއްބެވެ. “ހުވާ މިހާ ރީތި ކުއްޖެއް ނުފެނޭ. ބަލާބަލަ އެހެރަ ދޮން ކަނދުރާއެއް. އައްދޭ. މަންޖެ އަދި ރޯކަށް ނުވެއެންނު. އާދެބަލަ އަހަރުންނާއެކީ ދާން މިރޭ.” ފަހަރަކަށްވުރެއް ފަހަރެއް އެމީހުން ދިޔައީ ލާނާއާއި ކައިރިވަމުންނެވެ. އެމީހުންނާއި ލާނާއާއި ދޭތެރޭގައި ގާތްގަނޑަކަށް ހުންނާނީ ދެ ފޫޓެއްހައި ޖާގައެކެވެ. ދުއްވައިގަންނަން ހިތަށް އެރިނަމަވެސް ލާނާހުރީ މުޅިންބެދިފައެވެ. އިތުރު ގޮތެއްނެތުމުން ލާނާ ދެލޯ މަރައިލީ މިދެން ދިޔައީއޭ ހިތަށް އަރަމުންނެވެ.\n“ލާލާ.” ދެލޯ މަރައިގެންހުރި ލާނާ ލޯ ހުޅުވައިލީ ކައިރިން އަލަން ގޮވައިލި އަޑުއިވުމުންނެވެ. އޭރު އަލަން ހުރީ ލާނާއާއި ޖެހިގެން ލާނާގެ ފަހަތުގައެވެ. ކުއްލިއަކަށް ލާނާ ބައްދައިގަތުމުން އަލަންއަށް ބެލެންސް ވީ ހަމަ ކިރިޔާއެވެ. އަލަން ރުޅިވެރިކަމާއިއެކު ވަށައިގެން ތިބި އެންމެންގެ މޫނަށް ވަކިވަކިން ބަލައިލިއެވެ. “އޭ ބްރޯ މަގޭ އަންހެނުންނޭ. ތަނަކުން ހަމަ އަންހެނަކު ފެންނައިރަށް ޖެހޭތަ ފޮށެން.” އަލަން ހަޅޭއްލަވައިގަތުމުން އެ އެންމެން ދުރަށްދިޔައެވެ. “އޭ ވަރަށް ބޮޑަށް ސޮރީ ބްރޯ. އަހަރުމެންނަށް ނޭނގުނީ.” އެތަނުން އެކަކު އެހެންބުނެލުމަށްފަހު އެ އެންމެން އެކީގައިގޮސް އޮބައިލިއެވެ. އަލަން ވަގުތުން ފޯނުނަގައި އެކަންތައް ޕޮލިހުންނަށް ރިޕޯޓުކުރިއެވެ. ޕޮލިހުންނަށް ރިޕޯޓުކުރި ކަމުގައިވިޔަސް އިތުރު ކަމެއްނުވާނެކަން އަލަންއަށް އިނގެއެވެ. ނަމަވެސް ކުރިއަށްއޮތްތާ އެހެންމީހަކަށް އެހެންވުމުގެ ފުރުސަތު ކުޑަވެދާނެކަމަށްބަލައި ކުރީއެވެ. އޭރުވެސް ލާނާ ހަމަ އެހުރިގޮތަށް އަލަންގެ ގައިގައި ބައްދައިގަނެގެން ހުރެގެން ރޮނީއެވެ. ލާނާގެ ހާލުފެނި އަލަންއަށް އަމިއްލަ ނަފްސު ކުއްވެރިކުރެވުނެވެ. ލާނާ އެކަނި ބަހައްޓައިފައި ދެވުންއެއީ އޭނާއަށް ކުރެވުނު ވަރަށްބޮޑު ކުށެވެކެވެ. ކުޑަ ތަންކޮޅަކަށް ދިއުމަށްފަހު އަލުން އަނބުރާލައި އަލަން އައީވެސް ކުރެވުނު ކަންތައް އިހުސާސްވެގެން ލާނާ ގެއަށް ލައިދޭށެވެ. ގޯޅި ކަންމައްޗަށް ކާރު ޕާކު ކުރުމަށްފަހު އަލަން އައީ މަގުމަތީގައި ގުރޫޕަކު އެއްވެފައި ތިބުމުން ކަމެއްވީ ކަމަށް ހީކޮށެވެ. އަނބުރައި އާދެވުނުކަމީ އަލަންގެ ނަސީބެވެ. ލާނާއަށް ކަމެއްވިނަމަ އަލަންއަށް އަމިއްލަ ނަފްސަށް މައާފެއް ނުކުރެވޭނެއެވެ.\n“ޝޫޝް.. ދެން ހުއްޓާލާ.. އަހަރެން މިހުރީ އެންނު މިހާރު ލާލާ ކައިރީ. އެމީހުން އެދިޔައީ އޭ. އައި އެމް ސޯ ސޮރީ ލާލާ. ދުވަހަކުވެސް އެހެންނެއް ނަހަދާނަން ދެނެއް. ޕްލީސް ނުރޮއެ ދެން.” އެ ބާރުގަދަ ދެއަތުން ލާނާގެ ހަށިގަނޑުގައި ވަށައިލައިގެން ހުރެ އަލަން ދެރަވެފައި ވާހަކަ ދެއްކިއެވެ. އަލަން ދެރަވެފައި ހުރިވަރު ހުދު އަލަންއަށްވެސް އިހުސާސްނުވެއެވެ. ލާނާ ހުރީ އަލަންގެ ގައިން ދޫކޮށްލާ ކަހަލަ ގޮތަކަށް ނޫނެވެ. އެއަށްވުރެން ބޮޑަށް އެހިތަށްވަނީ އަސްރުކޮށްފައެވެ. އެހެންކަމުން އަލަންހުރީ ލާނާ ރޯނެވަރަކަށް ރޯން ބަހައްޓައިގެންނެވެ.\nހ.ކެތި ދޮރުމަތީގައި މަޑުކޮށްގެންހުރި އިދާން އެންމެ ފަހުން ކަރުއެލުވައިލުމަށްފަހު ގެއަށްދާން ހިނގައިގަތެވެ. އިދާން އެގޭގެ ދޮރުމަތީގައި ހުންނަތާ ކިތަންމެ އިރެއް ވެއްޖެއެވެ. ލާނާއާއި ބައްދަލުކުރަންވެގެން އިދާން އައިސް ހުރީ ތިރިއަށް ފައިބާނެކަމަށެވެ. ނުގުޅީ ލާނާ ފޯނު ނުނަގާނެކަމަށް ހީކޮށެވެ. ހުރެހުރެ ނުފޭބުމުން އެންމެފަހުން އިދާން ހިނގައިގަތީ ފަހުން އައުމުގެ އަޒުމުގައެވެ. ސައިކަލު ދުރުގައި ޕާރކުކޮށްފައި ހުރުމުން މަޑު ހިނގުމެއްގައި އިދާން ދިޔައީ ސައިކަލާއި ދިމާލަށެވެ. ގޯޅި ކުރިމައްޗަށްއެރި އިދާންގެ ފިޔަވަޅު ހުއްޓުނީ އަލަންގެ ގައިގައި ބައްދައިގަނެގެންހުރި ލާނާފެނިފައެވެ. ލޯމައްޗަށް ފެންނަމުންދިޔަ މަންޒަރު ގަބޫލުނުކުރެވިފައި އިދާންއަށް ހުރެވުނީ ކިހައި އިރަކު ކަމެއް ނޭނގެއެވެ. ހަމަގައިމުވެސް އެހިތަށް މިރޭ ވަރަށް ބޮޑަށް އަސަރުކޮށްފިއެވެ. އިދާން ހީކުރީ ލާނާ އެކައިވެންޏަށް އެއްބަސްވީ އިތުރު ގޮތެއް ނެތުމުން ކަމަށެވެ. ނަމަވެސް ކުރިމަތިން ފެންނަމުންދާ މަންޒަރުގެ ގޮތުން އެކަން ގަބޫލުކުރަން އިދާންއަށް މުޅިން އުނދަގޫވިއެވެ. އަލަންގެ ދެއަތް ލާނާ ވަށައިލެވިފައި ވާއިރު ލާނާގެ ދެއަތްވަނީ އަލަންގެ ގައިގައި ވަށާލެވިފައެވެ. ހުއްޓުމެއްނެތި އަލަން ދިޔައީ ލާނާގެ ބޮލުގައި ފިރުމަމުންނެވެ. މަޖުބޫރުން އުޅޭ މީހުން އުޅެނީ މިހެން ހެއްޔެވެ؟ ވިސްނިވަރަކަށް ލާނާއާއި ދޭތެރޭގައި އޮންނަ ލޯބީގެ މައްޗަށް އިދާންގެ ހިތުގައި ދިޔައީ ރުޅިވެރިކަން ކުރިހޯދަމުންނެވެ. ދަތްކުނޑި ވިކައިލަމުން ލާނާއަށް އިދާން ބަލައިލީ ހިތްކުދިކުދިވެފައި ހުރެގެންނެވެ. އިދާން މަޑު ހިނގުމެއްގައި އައިސް ސައިކަލު ނެރެ ދުއްވާލި އިރުވެސް ލާނާއާއި އަލަން އެތިބި ގޮތަށް ތިއްބެވެ. އެމީހުންނަށް އެތާގައި އިތުރު ބަޔަކު ނޫޅޭފަދައެވެ.\nރޮއެރޮއެ ހިތަށް ކުޑަކޮށް ލުޔެއްލިބުމުން ލާނާ ވަގުތުން އަލަންއާއި ދުރަށްޖެހިލިއެވެ. “ލާލާ އާ ޔޫ އޯކޭ؟” ކަންބޮޑުވެފައި އަލަން އަހައިލިގޮތުން ލާނާގެ ލޭކެކިގަތެވެ. “ޖަސްޓް ސްޓޮޕް އިޓް އަލަން. އަހަރެންނަށް އިނގޭ އަލަން އަހަރެންދެކެ ނަފްރަތުކުރާކަން. މާ ހެޔޮއެދޭ މީހަކަށް ވާން އުޅޭނެ ކަމެއްނެތް. ކުރެވުންވަރު ކުޑައީތަ އަދިވެސް. އަހަރެން އެކަނި ހާލައިގެން ދޫކޮށްލާ ހެޔޮނުވާނެ.” ލާނާ ރޮއެގަނެފައި ވާހަކަ ދެއްކިގޮތުން އަލަންގެ ހިތުގެ އެންމެ ހިމަނާރަށްވެސް އަސަރުކުރިއެވެ. “ލާލާ އަޑުއަހާބަލަ…”އަލަންގެ ވާހަކަ މެދުކެނޑުނީ ލާނާ ވާހަކަދައްކަން ފެށުމުންނެވެ. “އަހަރެން އަލަންގެ ވާހަކަ އަޑުއަހާކަށް ބޭނުމެއްނޫން. ލެޓް މީ ގޯ” ލާނާ ރުޅިއައިސްފައި ބުންޏެވެ. ނަމަވެސް އަލަން ހުރީ ދޫކުރާ ގޮތަކަށްނޫނެވެ. ގަދަކަމުން ލާނާގެ އަތުގައި ހިފައިގެން ހިނގައިގަތީ ގެއަށް ލައިދޭށެވެ. ގޭގެ ކުރިމައްޗަށް ލައިދިނުމުންވެސް އަލަން ހިތްހަމަޖެހޭގޮތް ނުވުމުން ލައިދިނީ އެޕާރޓްމެންޓް ކުރިމައްޗަށެވެ. ލާނާ ގެއަށްވަދެ ދޮރުޖަހަންދެން އަލަން ބަލަހައްޓައިގެން ހުއްޓެވެ. ގެއަށް ވަދެ ލާނާ ދޮރުޖެހުމުން އަލަންއަށް ހަމަޖެހުމުގެ ނޭވާއެއްލެވުނެވެ.\nކޮޓަރިއަށްވަތް ލާނާ ދަބަސް އެއްލައިލުމަށްފަހު އެނދަށްޖެހިގަތެވެ. އެލޮލުން ހުއްޓުމެއްނެތި ކަރުނަ ފައިބަމުންދާއިރު ހިތުގައި އެތައް ޝަކުވާއެއްވިއެވެ. އެއީ އިދާން ނަމަ ލާނާއަކަށް އެހެންނެއް ނަހަދާނެއެވެ. އިދާންގެ މަތިން ހަނދާންވުމުން ލާނާއަށް އިތުރަށް ރޮވުނެވެ. “އިދީ އައި މިސް ޔޫ. ކޮންތާކުތަ ތިއުޅެނީ. ނޭނގޭތަ ލާލާ މިސްވާ ވަރެއް އިދީ މަތިން.” ލާނާ އަމިއްލަ ނަފްސާއި ވާހަކަ ދައްކަމުން ދިޔައިރު ކޮޓަރީގައި ވަނީ އެގިސްލުމުގެ އަޑު ހިފާލައިފައެވެ. ރޯންއޮތް ލާނާ ބާލީހުން މޫނު ވަކިކޮށްލީ ފޯނު ރިންގުވާން ފެށުމުންނެވެ. ފޯނުގެ ސްކްރީނަށް އަރާފައި އިން އަލަންގެ ނަންފެނި ލާނާގެ ރުޅިގަނޑު ގަދަވިއެވެ. މިހާރު ކޮން ގުޅުމެއް ގުޅާކަށް ހެއްޔެވެ؟ ލާނާ ފޯނު ނަގަން ބޭނުން ނުވުމުން ނުނަގައި ބަލަން އޮތީއެވެ. އަލަން އެތައް ފަހަރަކު ގުޅިއެވެ. އެންމެ ފަހުން ފޯނު ނުނެގުމުން އަލަން ކުރީ މެސެޖެކެވެ. ލާނާ ފޯނު ނަގައި އެ މެސެޖު ކިޔައިލިއެވެ. އަލަން އޮތީ މިރޭ ކަންތައް ކުރެވުނުގޮތުން މައާފަށް އެދިފައެވެ. ވެދިޔަ ކަންތަކާއި ދޭތެރޭ ލާނާ ވިސްނައިލިއެވެ. އަލަން ދުވަހަކުވެސް ލާނާއާއި ދިމާލަށް ‘ލާލާ’ ކިޔާފައެއް ނުވެއެވެ. އެކަނި ހުންނައިރު މުޅިންވެސް ކިޔަނީ ޕަޕީފޭސްއެވެ. މީހުން ކުރިމަތީގައި ލާލާ ކިޔައި އުޅުނެއްކަމަކު، އެއީ ހިތުގެ އަޑިން ބުނާ ބުނުމެއް ނޫންކަން ލާނާއަށް އިނގެއެވެ. ނަމަވެސް މިރޭ ތަފާތެވެ. އެއަޑުގައި މިރޭ ހުރީ ކަންބޮޑުވުމެވެ. ލާލާ ކިޔައި މުހާތަބު ކުރިއިރު އެއީ ހިތުގެ އަޑިން ކީ އެއްޗެއް ކަމުގެ އިހުސާސް ފުރަތަމަ ފަހަރަށް ލާނާއަށް ކުރެވުނެވެ. އަލަން ހަމަ އަސްލުވެސް ކުރެވުން ކަންތަކަށް ދެރަވަނީ ބާވައެވެ.؟ ނަމަވެސް އެއީ އަލަންއެވެ. ލާނާދެކެ އިންތިހާއަށް ނަފްރަތުކުރާ މީހާއެވެ. ލަނޑެއް ދީފައި ދެރަވާނެ ހެއްޔެވެ؟ އެތައް ސުވާލެއް ލާނާގެ ބޮލުގައި އެނބުރެމުންދިޔައެވެ. ނަމަވެސް ޖަވާބެއްް ނެތެވެ.\nކައިވެންޏަށް ދުވަހަކަށް ވީއިރު ވާންޖެހޭ ހުރިހައި ތައްޔާރީތަކެއް ވަނީ މުޅިންހެންނިމިފައެވެ. އެންމެ ފަހުން ލިބުނީ ލާނާގެ ހެދުމެވެ. މާ ކުޑަ ދުވަސްކޮޅެއްގައި ހެދުން ނިންމަން ދިނުމުން ލަސްވީއެވެ. ހެދުން ގެނައީ ޝާކިރުގެ އާއިލާ މީހެއް ކައިވެންޏަށް ރާއްޖެއައިއިރު އޭނާ ލައްވައެވެ. ކައިވެންޏަށް އެންމެ ކެތްމަދުވެފައި ހުރީ އަލަންއެވެ. ހަފްތާއެއްކުރިން ހިނގައިދިޔަ ކަންތަކަށްފަހު ލާނާވަނީ އަލަންއާއި ވާހަކަ ދެއްކުން ވަރަށް މަދުކޮށްފައެވެ. ލާނާ ބަލަނީ އަލަންގެ ކުރިމައްޗަށް ނާރައިވޭތޯއެވެ. އަލަންވެސް އެވަރަކުން ލާނާއާއި ވާހަކަ ދައްކައި ނޫޅެނީ ކައިވެނި ވެވޭތީއެވެ. އޭރަށް އޭނާއަށް ލާނާ ހާސިލްވީއެވެ.\nހަފްތާއެއް ފާއިތުވެގެން ދިޔައިރު އާލިމްއާއި އިދާންގެ ރަހުމަތްތެރިކަންވެސް ވަނީ އިހުނަށްވުރެއް ބަދަހިވެފައެވެ. ދެމީހުން ޑިއުޓީ ހަދަނީ އެކީގައެވެ. ޑިއުޓީނޫން ގަޑިތަކުގައި އެކީގައި ކޮފީތަކަށް ދެއެވެ. އެކީގައި ޑިއުޓީގައި އުޅޭނަމަ ބްރޭކަށް ދަނީވެސް އެކީގައެވެ. އެހެންކަމުން ދެމީހުންވެފައިވީ މިހާރު ގާތްރަހުމަތްތެރިންނަށެވެ. އާދައިގެ މަތިން މިއަދުވެސް އާލިމްއާއި އިދާން އުޅުނީ ހެނދުނު ޑިއުޓީގައި އިމާރޖެންސީގައެވެ. މެންދުރަށް ވީއިރު ބަނޑުހައިކަމުގެ އިހުސާސް ކުރެވެންފެށުމުން އާލިމްއަކަށް ނުހުރެވުނެވެ. “އޭ އިދީ.. ހާދަ ބަނޑުހައޭ. ދެން ނުހުރެވޭނެ ކާން ނުގޮހެއް. މިހާރު 1 ޖެހީއެ. ” ފައިލެއް ހިފައިގެންހުރި އިދާންއާއި މުހާތަބުކޮށް އާލިމް ބުނެލިއެވެ. އިދާންވެސް ހުރީ ބަނޑުހައިވެފައި ކަމުން ވަގުތުން ބޯ ޖަހައިލީ ކާއެއްޗެއް ކާންބޭނުންވެފައި ހުރިލެއް ބޮޑުކަމުންނެވެ. “އޭ ލީމޯ. އަހަރުމެން ގެއަށް ދާންވީއެންނު މިއަދު ކާން. މަންމަ މިއަދު ގުޅި މާ މީރުކޮށް ކައްކައިގެންނޯ. އޭރަށް އަހަރެންގެ މަންމައާއިވެސް ލީމޯއަށް މީޓް ވާނެ އެންނު.” ނުކުންނަން ދޮރާއި ދިމާލަށް ދަމުން އިދާން ހިޔާލެއްދިނެވެ. “ލީމޯ” އަކީ އާލިމްގެ ރައްޓެހިން މާކުރިންފެށިގެންވެސް އާލިމްއަށް ކިޔައިއުޅޭ ‘ނިކްނޭމް’ އެކެވެ. އިރުކޮޅަކު ވިސްނަން ހުރެފައި އިދާންގެ ހުށައެޅުން އާލިމް ގަބޫލުކުރިއެވެ.\nސައިކަލު ބޭރުގައި ޕާރކު ކުރުމަށްފަހު އާލިމް ގޮވައިގެން އިދާން ގެއަށްވަތްއިރު ސިޓިންގްރޫމުގައި މީހެއް ފެންނާކަށްނެތެވެ. “މަންމާ.. މަންމާ..” އާލިމް ސޯފާގައި ބައިންދަމުން އިދާން ގޮވަންފެށިއެވެ. އެވަގުތު ބަދިގެއިން ބުރުގާ ރަނގަޅުކުރަމުން ޒަމީރާ އަންނަތަން ފެނުނެވެ. ޒަމީރާ ފެނުމުން މީގެ ކުރިން އާލިމްއަށް ކޮންމެވެސް ތާކުން އޭނާ ފެނުންހެން ހީވިއެވެ. ނަމަވެސް ކޮންތަނަކުން ކަމެއް ހަނދާނެއްނުވިއެވެ. “އަހާނ ދަރިފުޅާ.. މީ ކޮންކުއްޖެއްތަ؟” އާލިމްއަށް ހިނިތުންވުމެއް ރައްދުކުރަމުން ހިތްހެޔޮކަމާއިއެކު ޒަމީރާ ސުވާލުކޮށްލިއެވެ. އިދާން ވަގުތުން ޒަމީރާއަށް އާލިމް ތައާރަފްކޮށްދިނެވެ. “ކޮބާތަ އައިއްކޮ؟ ބައްޕަވެސް ނޫޅެނީތަ؟” އާލިމް ގޮވައިގެން ކާގެއަށް ދަމުން އިދާން ސުވާލުކޮށްލީ ޒަމީރާއާއެވެ. “އައިއްކޮ އެބައޮތް ކޮޓަރީގަ. ބައްޕަވީ ބޭރުގައި. ބުނި ތަންކޮޅެއް ލަހުންނޯ އާދެވޭނި ކާން. ދަރިފުޅު ކާން އިށީންދޭ އާލިމް ގޮވައިގެން. އައިއްކޮއަށް މިގޮވަނީ ޖޫސް ގިރަން.” މިހެން ބުނުމަށްފަހު ޒަމީރާ ދިޔައީ ސިޑިން އަރައިގެން މައްޗަށެވެ. އިދާންގެ ފަހަތުން އާލިމް އައިސް ކާމޭޒުދޮށުގައި އިށީނެވެ. އޭރު ޒަމީރާ ހުރީ ކާން ހަދާފައެވެ. އެކި ބާވަތް ބާވަތުގެ ކާއެއްޗެހި އެތުރިފައިވާތަން ފެނުމުން އާލިމްއާއި އިދާންގެ ކުޅުދިޔާވިއެވެ. ލަސްނުކޮށް ދެމީހުން ކެއުމައިގެން އުޅެގަތީ ބަނޑުހައިވެފައި ހުރިވަރު ބޮޑުކަމުންނެވެ.\nކެއުމަށް ގެއްލިފައި އިން އާލިމް ހުއްޓުންއެރީ ކާގެއަށް ވަދެގެންއައި އަންހެންކުއްޖާފެނިފައެވެ. ކަރުގައި އަނގަޔަށްލީ ބަތްކޮޅުވެސް ތާށިވިކަހަލައެވެ. ދިރުވަން ނޭނގިފައި އިން އާލިމް ކޮށިއަރަން ނެގީ ސިކުންތުކޮޅެކެވެ. ކޮށިއަރައިގެން މީހާގެ ލޮލާއި ނޭފަތުން ފެންއައި އިރުވެސް އާލިމްއަށް ހުރީ ކުރިމަތިން ފެންނަމުންދިޔަ ކަންތައް ގަބޫލުނުކުރެވިފައެވެ.\nvarah reethi. Hardly waiting for next part. Keep it up.\nThankyou rose. Next part on friday?\nI am second….. Stry v v v v v nyce keep it up dear….. Whn next…… waiting ??? luv yah❤❤❤❤❤\nThankyou hudher. Next part on friday. Keep reading. Loves❤?\nThankyou nakko.. keep reading. Next part on friday?\nHello everyone. Heres the 12th part. Hope you all will like this part too.. let me know what you all think of this part. Aslu wedding bai ves himanan ulhunee mi part ga. Mibaiga nuhimenee wedding ah waki part eh haassa kuran vegen.. mi part adhi ehen part thakah vuren dhigu vaane. Keep reading. Next part on friday insha allah. Thankyou for the love and support❤?\nwoah…amazing…keep it up anha…btw laala nubuney tha ehvx ehchekey thii magey anhenunney alan buneema….laala aanmu kh ehcheh bunaathii n mifaharu nubunee ma hama alaaly laala nubuney tho ehchekey….i cant belive that laala madun hunnaane ey ehcheh nubune…ans for my question…n haadha lahun next friday n suturday ga up koh dhevey ne tha if ur not busy…cuz dhen vaagoi balan after wedding…waiting for next part..sorry that this comment is too long..sorry\nThankyou hamtii..its okay comment dhiguviyas. Laala ehchekey nubunee egadeega birun huri varunney.. aammukoh ehcheh bune ennu. Lana akee ehenya alan gaiga bahdhaane meeheh ves nunennu. Ganefa huri birehge bodukamun ehen v. ? yeah dear i know las kan. Mi week duty inn gothun friday ah wanee.. but i will try eyge kurin up kureveythoa. Keep reading??\nmaa sha allah.. vrh vrh vrh furihama ingey mi part ves Anha dear.. 🙂 adhi kiriyaa mi story ah ves comment eh kohlevey varu mi v.. hehe.. 🙂 feshunyssure ekam noor kiyan mi vaahaka.. furatahama bai kiyaali thanun ves vaahaka ah hiyy jehihje. vrh kamudhaa gothakah kuriyah dhaa vaahaka eh mee.. vrh vrh vrh furihama.. 🙂 good job dear and keep it up the good work.. 🙂 13th part kon irakun? 🙂\nVvv reethi ….Ava’s kolachsy pls\nThankyou dear. I will try ingey?\nvv habeys ..alhey alan laala ah thihen nuhadhabala…maya nama enme thanfukeh ves dhoonukuraanan….and eii aalim ge dream girl aika dhw.. vv reethi masha allah..keep going..avahah up kohdhehchey..waiting..\nThankyou maya.. laalaa might come back stronger ennu?? yess.. aalim ge dream girl aika akee ah ves vedhaane dhw. Keep reading. ?\nHaadha alhey kiyaa miihun foohi vaahaka iru vey viya BTW storyv riithi ??\nKobaatha gaimu miadhu up kuraanamoa\nyap…miadhu up kuraanamey buni writer\nKobaa tha next part waiting for the next part\nMiadhu Mee Friday ehnoontha? Mihaaru kiyaahithun. Bunaadhuwahah up nukurewey. ?\nadhi friday nunime ey…friday nimuneema bunevey ne bunaa dhuvahah up nukuraa vaahaka..n this is friday ragular reader\nMihaaru ves nubuneweyne tha hamtii? Rulhi aisgenneh nooney mibunani waahaka salhikamun kiyaahithun nuhureweytheewe ✨\nalheyy…anha avahah story up kohbaaa…cant wait…mirey up kohlaathi if ur not busy\nguys.. 13th part is already uploaded. i have uploaded it. its on pending.\nkobaaa tha alhey…waiting waiting waiting\nalheyyyy….koba tha next?soo sad up nuvaathii….aahh\nAlhe..nxt part adhives up nuvey..waiting waiting waiting??☹\nVarah foohi vey dhen reyga buni uploaded kohfymey its pending ey but akoba\nInthixaaru kuraavaru ingeyhey\n13th episode adhives upload nuvany tha?\nކުރަމުން ތިދާހާ ގޯނާ…\nލޯބި January 26, 2016


އާގުބޯޓަކުން ކަނޑަށް ވެއްޓުނު މީހަކު ސާދަގަޑިއިރު ފަހުން...\nކަނޑަށް ވެއްޓުނު މީހަކު ސަލާމަތްވުން\nފެންމަތީގައި އެންމެ ފުރަތަމަ ދެމިއޮތީ އަތާއި ފައިގެ ހަރަކާތުން\nއޮޔާދިޔަ ކުޑަ ބޮޔެއް ފެނިގެން ފަހުން އޮތީ އޭގައި އެލިގަނެގެން\nއުމުރުން 52 އަހަރުގެ ފަޅުވެރިޔާ ފެނުނީވެސް އޭނާ ދަތުރުކުރި ބޯޓުގެ މީހުންނަށް\n25 ފެބްރުއަރީ 2021 | ބުރާސްފަތި 12:18\nއެމީހާ ސަލާމަތްވާން އެލިގެން އޮތީ މިކަހަލަ ބޮޔެއްގައި.\nއާގުބޯޓަކުން ޕެސިފިކް ކަނޑަށް ރޭގަނޑުގެ އަނދިރިކަމުގެ ތެރޭގައި ވެއްޓުނު ފަޅުވެރިޔަކު ސާދަގަޑިއިރު ފަހުން ސަލާމަތްކޮށްފިއެވެ.\nއުމުރުން 52 އަހަރުގެ މި ފަޅުވެރިޔާއަކީ ނިއުޒިލެންޑުގެ ޓޮރަންގާ ބަނދަރުން ފުރައިގެން އިނގިރޭސިވިލާތުގެ ދަށުގައި އޮންނަ ޖަޒީރާއެއް ކަމަށްވާ ޕިޓްކެއާނަށް ދަތުރުކުރި ސިލްވަރ ސަޕޯޓަރޭ ކިޔުނު އާގުބޯޓުގެ ޗީފް އިންޖިނޭރެވެ. އޭނާއަކީ ލިތުއޭނިއާގެ ރައްޔިތެކެވެ.\nފަޅުވެރިޔާ ކަނޑަށް ވެއްޓުނީ ހުސްވި ހަފުތާގެ އަންގާރަ ދުވަހުގެ ފަތިހުގެ ވަގުތެއްގައި އިންޖީނު ކޮޓަރީގައި ހުރެފައި ހޫނުވެ ބޯއަނބުރާގޮތް ވެގެން ވައިޖައްސާލުމަށް ޑެކް މައްޗަށް ނިކުމެގެން އުޅެނިކޮށެވެ. އޭނާ ކަނޑަށް ވެއްޓުނުކަން ބޯޓުގެ އެހެން މީހަކަށް ނޭނގެއެވެ.\nކަނޑަށް ވެއްޓުނުއިރު ލައިފް ޖެކެޓެއް އަދި އެނޫން އެއްޗެއްވެސް އަތަކު ނެތެވެ. ފަތިސްވެ އަލިވެގެން ތަންތަން ފެންނަން ފެށިއިރު އޮޔާދިޔަ ކުޑަވަރެއްގެ ބޮޔެއް ފެނިގެން ކައިރިއަށްގޮސް އޭގައި އެލިގަނެގެން އޮތީއެވެ.\nއާގުބޯޓުގެ މީހުންނަށް އޭގެ ޗީފް އިންޖިނޭރު ބޯޓުގައި ނެތްކަން އެނގުނީ ހަ ގަޑިއިރު ފަހުންނެވެ. ކެޕްޓަންގެ އަމުރަށް ބޯޓު އަނބުރާލާފައި ހޯދަމުން ދަނިކޮށް އިންޖިނޭރު ފެނުނީ ވަރަށް ހާލުދެރަވެ ވަރުބަލިވެފައިވަނިކޮށް ސާދަގަޑިވީ ފަހުންނެވެ.\nޕެސިފިކް ކަނޑަކީ ދުނިޔޭގެ އެންމެ ބޮޑު އަދި އެންމެ ނުރައްކާތެރި ކަނޑެވެ. އެކަނޑަށް މިގޮތަށް ވެއްޓޭ މީހުން ސަލާމަތްވުމަކީ ވަރަށް ނުވާ ކަމެކެވެ. ފަޅުވެރިޔާގެ ދަރިފުޅު ނިއުޒިލެންޑުގެ ނޫހަކަށް މައުލޫމާތު ދެމުން ބުނީ ބައްޕަޔަކީ ކަސްރަތުކޮށް ވަރަށް ފިޓްވެގެން ހުންނަ މީހެއް ކަމަށާއި ކަނޑުގެ ބިރުވެރިކަމުގެ ތެރޭގައި ސާދަގަޑި ހޭދަވިއިރުވެސް ސަލާމަތްވީ އެހެންވެގެން ކަމަށެވެ.


ބޮޑު ޢީދު ފާހަގަ ކުރުން -ފުވައްމުލައްމިކަލް ނޫސް\nމިފަހަރު ބޮޑުޢީދު ހޯދަޑު އަވަށުގައި ފާހަގަކުރުމަށް ޚާއްސަ ކަންތައްތަކެއް ރޭވިފައި ވޭ. ފޮޓޯ: މ.އާސިފު\nބޮޑު ޢީދު ފާހަގަ ކުރުން -ފުވައްމުލައް\n1 ސެޕްޓެމްބަރ 2017, 12:36 |\nމިއަދަކީ އެންމެހާ މުސްލިމުންނަށް މިއަހަރު، 1438 ވަނަ އަހަރުގެ އަޟުޙާ ޢީދު ދުވަހެވެ. މުސްލިމުންގެ ދީނީ ރުކުނެއް ކަމުގައިވާ ޙާއްޖާއި ގުޅުގެން އަންނަ މި ޢީދަކީ އެންމެ ގިނަ މުސްލިމުން އެއްފަހަރާ ފާހަގަކުރާ ޢީދެވެ. ފިޠުރު ޢިދަށްވުރެ އަޟުޙާ ޢީދު ބޮޑުވަނީ ފިޠުރު ޢީދުގައި3ދުވަސް ފާހަގަ ކުރާއިރު އަޟުޙާ ޢީދުގައި4ދުވަސް ފާހަގަ ކުރުމާއި ފިޠުރު ޢީދު ދުވަސް ބަހެއް ފަހަރު އެކިގަމުތަކުގައި ފާހަގަކުރާ ދުވަސް ތަފާތުވާތީ އެވެ. ނަމަވެސް ދުނިޔޭގެ ހުރިހާ މުސްލިމުން ވެސް އަޟުޙާ ޢިދު ފާހަގަކުރަނީ އެއް ދުވަހެއްގައި ކަމަށް ވުން ވެސް ހިމެނެއެެވެ.\nމީގެ އިތުރުން އަޟުޙާ ޢީދާއި ގުޅިގެން އަންނަ ދުވަސްތައް އުފަލާއި މަޖާކުރުމުގައި ހޭދަކުރުން އިތުރުވާތީ ވެސް މެއެވެ. އެކަމަކު ފިޠުރު ޢީދުގެ ފުރަތަމަ ދުވަހަށްފަހު، ދެން އަންނަ ދުވަސްތަކުގައި ގިނަބަޔަކު6ދުވަހުގެ ރޯދައިގެ އަޅުކަމަކަށް އެނބުރި ރުޖޫއަ ވުމުން އީދުގެ އުފަލާއި މަޖާކުރުން ކުޑަވެގެން ދެއެވެ. ވުމާއެކު ފިޠުރު ޢީދު ދިވެހިންގެ ތެރޭގައި މަޝްހޫރީ ބޮޑަށް ކުޑަ އީދުގެ ގޮތުގައެވެ.\nފުވައްމުލަކުގައި ކުޑަޢީދާއި ބޮޑު ޢީދު ފަހަގަ ކުރުމުގައި އެހާ ބޮޑު ފަރަގެއް އޮންނަ ކަމަކަށް ނުވެއެވެ. ނަމަވެސް ރާއްޖޭގެ ގިނަ ރަށްރަށުުގައި މިތަފާތު ވަރަށް ބޮޑަށް ވެސް ތަފާތެވެ. އެގޮތުން ކޯޑީ ނެރުމާއި މާލި ނެރުމާއި ބޮޑުމަސް ކުޅިވަރާއި ބޮޑުބެރު ފަދަ ސަގާފީ ކުޅިވަރުތަކަށް ބޮޑަށް ޚާއްސަ ވެގެން ދެއެވެ. އެކަމަކު ފުވައްމުލަކުގައި މި ދެ ޢީދުގައި ވެސް ކުޅޭ ކުޅިވަރުތަކުގައި މާކަ ބޮޑު ތަފާތެއް ނުހުރެއެވެ.\nފުވައްމުލަކުަގއި ބޮޑު ޢީދު ގައި ގިނައިން އޮންނަނި ރަށުގެ ކޮންމެ އަވަށެއް ވެސް ވަކިން އެމީހުންގެ ކުޅިވަރު ކުދި މުބާރާތްތަކެއް ސިފާގައި މުޅި ޢީދުގެ ދުވަސްތައް ކުޅިވަރު ކުޅުމުގައި ފާހަގަ ކުރަމުން ދިއުމެވެ. އެގޮތުން ގިނައިން ކުޅެނީ ވެސް ފުޓުބޯޅަ، ވޮލީ، ނެޓްބޯޅަ، ފައިގަތަޅާ، ފެންކުޅި، ވާދެމުން، ސުވާ ފަދަ ކުޅިވަރު ތަކެވެ. މިކުޅިވަރުތަކުގެ އިތުރުން ތަފާތު އައު ކުޅިވަރުތައް ވެސް ކުޅެއެވެ. އެގޮތުން ވޯޓަރ ޕޯލޯ، ފަދަ އައު ކުޅިވަރުތައް ތަޢާރަފުކުރަމުން އާދެއެވެ.\nމިފަހަރުގެ ބޮޑު ޢީދު ފާހަގަ ކުރުމުގެ ގޮތުން ހޯދަޑު އަވަށުން ކުޅިވަރުގެ ޚާއްސަ ހަރަކާތްތަކެއް ވަރަށް ފޯރިއާއެކު ކުރަމުން އަންނަކަމުގެ މައުލޫމާތު ލިބެއެވެ.


'Superman' Kamah Hedhigen Ulhunu Meehakah Bodu Ladhehggai Bedhijje - Vaguthu\nމީސްމީޑިއާގައި އެހެން މީހުންގެ ސަމާލުކަން ހޯދަން ގިނަ ބަޔަކު އެކި ކަހަލަ މަސައްކަތްކޮށް އުޅެއެވެ. އެގޮތުން ހެއްވާ މަޖާ، މީހުން ބިރުގަންނަ ކަހަލަ ކަންކަން ކުރަމުން އަންނަ މީހުން މަދެއް ނޫނެވެ.\nމިއީ ވެސް އެކަހަލަ ގޮތަކަށް މީހުންގެ ސަމާލުކަން ހޯދަން މީހުން ހައިރާން ކުރުވަން ވެގެން މީހަކު ކުރި ކަމެއްގެ ވާހަކައެވެ. އެހެން ނަމަވެސް އެކަން ނިމިގެން ދިޔައީ އޭނާ ބޮޑު ލަދެއްގައި ބެދިގެންނެވެ.\nއެގޮތުން މީސްމީޑިއާގައި މިހާރު އާއްމުވެފައިވާ ވީޑިއޯއިން ފެނިގެން ދަނީ ސުޕަރމޭން ގޮތަށް ހެދުން އަޅައިގެން އުޅުނު މީހަކު މަގުމަތިން ދުއްވާފައި ދިޔަ ބަހެއް ހުއްޓުވަން ވެގެން އުޅެނިކޮށް އޭގައި ޖެހި ދުރަށްދާ މަންޒަރެވެ.\nމި ހާދިސާގައި އޭނާއަށް އެއްވެސް ކަހަލަ އަނިޔާއެއް ލިބިފައެއް ނުވެއެވެ. އެހެން ނަމަވެސް ގިނަ ބައެއްގެ މަލާތާގެ ބަސް އޭނާއަށް ވަނީ ލިބިފައެވެ.\nބަހުގައި ޖެހިގެން އެއީ އެވަރު ކަމެއް ކަމަށް ނަހަދާ އޭނާ ހިފައިގެން ކުރިއަށް ހިނގައިގަތެވެ. އަދި "އޭނާއަކީ މިހާރު މޭން އޮފް ސްޓީލް ކަން އެނގިއްޖެ" ކަމަށް އޭނާ ވަނީ ބުނެފައެވެ.\nމި ހާދިސާއާއި ގުޅިގެން އޭނާ ވަނީ ބަހުގެ ބުރަކިގެ މައްސަލަ ފުލުހުންނަށް ޖައްސާނެ ކަމަށް ބުނެފައެވެ. އަދި އޭނާ ގަބޫލު ކުރާ ގޮތުގައި އެއްޗެއްގައި ޖެހުމުގެ ކުރިން އެ ދުއްވާ އެއްޗެއް މަޑު ކުރެވޭނެ ވަރަށް ބުރަކި ހުންނަން ޖެހޭނެއެވެ.\nމީޑިއާތަކުން ރިޕޯޓްކޮށްފައިވާ ގޮތުގައި އެއީ އޭނާ ސުޕަރމޭން ކަމަށް ހެދިގެން އުޅުނު ފުރަތަމަ ފަހަރެއް ނޫނެވެ. މީގެ އެތައް އަހަރުތަކެއް ކުރިން ފަށައިގެން އޭނާ އަންނަނީ ސުޕަރމޭން ކަމަށް ދައުވާ ކުރަމުންނެވެ.\nޖޫން 7, 2021 01:40\nމި ގައުމުގަވެސް އުޅެނެ ތިކަހަލަ ބޯހަމަނުޖެހޭ ލާދީނީ މޭން އެއް\nޖޫން 7, 2021 12:48\nރޯޔަލް ފެމެލީގެ ބުރޯ ވާހަކަ ދޯ ތިދައްކަނީ،


SunOnline: ACC ge Member kamah Shakeel ayyankohfi\nއޭސީސީގެ މެންބަރުކަމަށް އަލަށް އައްޔަން ކުރި ޝަކީލްއަށް މެންބަރުކަމަށް އައްޔަން ކުރި ކަމުގެ ލިޔުން މިއަދު ހަވާލު ކުރަނީ -- ފޮޓޯ/ ރައީސް އޮފީސް\nއެންޓި-ކޮރަޕްޝަން ކޮމިޝަން (އޭސީސީ)ގެ މެންބަރުކަމަށް، ދަފްތަރު ނަންބަރު 3654، އިބްރާހީމް ޝަކީލް، ރައީސް އިބްރާހިމް މުހައްމަދު ސޯލިހު މިއަދު އައްޔަން ކުރައްވައިފި އެވެ.\nއިބްރާހީމް ޝަކީލް އެންމެ ފަހުން ހުންނެވީ ދިރާގުގެ އިންޓާނަލް އޮޑިޓަރއެއްގެ ގޮތުގަ އެވެ. އޭގެ ކުރިން އެމްއެމްއޭގެ ފައިނޭންޝިއަލް އިންޓަލިޖެންސް ޔުނިޓުގެ އޮފިސާ އިންޗާޖުގެ މަގާމާއި ދިރާގާއި އެމްއެމްއޭގެ އެކި މަގާމުތަކާއި ޔޫއެންޑީޕީގެ އެކި މަގާމުތައް ޝަކީލް ވަނީ ފުރުއްވައިފަ އެވެ.\nޝަކީލް ވަނީ ކޮންޕިއުޓާ ސައިންސްގެ ދާއިރާއިން ލަންކާގެ، އޭޝިއާ ޕެސިފިކް އިންސްޓިޓިއުޓް އޮފް އިންފޮމޭޝަން ޓެކްނޮލޮޖީން ޕޯސްޓް ގްރެޖުއޭޓް ސެޓްފިކެޓް ހާސިލްކުރައްވާފަ އެވެ.\nޝަކީލް އޭސީސީއަށް މި ހަމަޖެއްސީ އެ ކޮމިޝަންގެ ރައީސްކަމަށް ހުންނެވި ހަސަން ލުތުފީ އެ ކޮމިޝަނުން އިސްތިއުފާ ދެއްވާފައިވާތީ ހުސްވެފައިވާ މެންބަރުކަމުގެ މަގާމަށެވެ. އޭސީސީގައި މިހާރު ތިއްބެވި ހުރިހާ މެންބަރުންގެ ދައުރުވެސް، އަންނަ ސެޕްޓެމްބަރު ނުވަ އަކަށް ހަމަވާނެ އެވެ.\nއޭސީސީއަށް އަލަށް އައްޔަން ކުރާ ނުވަ މެންބަރުންނަށް މަޖިލީހުން މިހާރު ރުހުންދީފައިވާ އިރު، މިއަދު އައްޔަން ކުރި ޝަކީލް އަކީ، ކޮމިޓީއިން އެންމެ މަތިން މާކްސް ލިބިގެން ރުހުން ލިބުނު ބޭފުޅާ އެވެ.\nއެންޓި-ކޮރަޕްޝަން ކޮމިޝަންގެ މެންބަރުކަމަށް އިބްރާހީމް ޝަކީލް އައްޔަން ކުރެއްވުމުގެ ކުރިން، އެންޓިކޮރަޕްޝަން ކޮމިޝަންގެ މެންބަރުކަމުގެ ހުވައި، ރައީސުލްޖުމްހޫރިއްޔާގެ ކުރިފުޅިމަތީގައި އޭނާ މިއަދު ކުރެއްވި އެވެ.\nޝަކީލަށް ހުވާ ލައިދެއްވީ، ސުޕްރީމް ކޯޓުގެ ފަނޑިޔާރު އަބްދުﷲ އަރީފެވެ. މިރަސްމިއްޔާތުގައި އޭސީސީގެ މެންބަރު ކަމަށް އައްޔަން ކުރެއްވި ކަމުގެ ލިޔުން، ރައީސް މިއަދު ވަނީ ޝަކީލްއާ ހަވާލުކުރައްވައިފަ އެވެ.\n"ކޮރަޕްޝަނުގެ ސަބަބުން ގާނޫނުގެ ވެރިކަން ނެތިކޮށްލާ"


ފީފާގެ އެހީގައި ފުވައްމުލަކުގައި އެޅުމަށް ހަމަޖެހުނު ފުޓްސަލް ދަނޑު ކެންސަލްކުރި އެފްއޭއެމްގެ ރައީސް އިލްހާމް މަގާމުން ދުރުކޮށްފިMikal News\nފީފާގެ އެހީގައި ފުވައްމުލަކުގައި އެޅުމަށް ހަމަޖެހުނު ފުޓްސަލް ދަނޑު ކެންސަލްކުރި އެފްއޭއެމްގެ ރައީސް އިލްހާމް މަގާމުން ދުރުކޮށްފި\n3 ޑިސެމްބަރ 2014, 9:21 |\nފީފާގެ އެހީގައި ފުވައްމުލަކުގައި އެޅުމަށް ހަމަޖެހުނު ފުޓްސަލް ދަނޑު ކެންސަލްކުރި އެފްއޭއެމްގެ ރައީސް އިލްހާމް އެ މަގާމުން ދުރުކޮށް އެފްއޭއެމްގެ ނޯމަލައިޒޭޝަން ކޮމިޓީއެއް ފުޓްބޯޅައިގެ މައިއިދާރާ ފީފާއިން ކަނޑައަޅައިފިއެވެ. މިކޮމިޓީގެ ބޭނުމަކީ ދިވެހިރާއްޖޭގެ ފުޓްބޯޅައިގެ ކަންތައްތައް އިސްލާހުކޮށް ދާއިމީ އެކްސްކޯއެއް އައްޔަން ކުރުމެވެ.\nފީފާ އިން ބުނީ ކޮމިޓީއެއް ނަގަން ޖެހުނީ، ސެޕްޓެމްބަރު މަހު ބާއްވަން މަސައްކަތްކުރި އެފްއޭއެމްގެ ކޮންގްރެސް ހުއްޓުމަކަށް އައިސް، އެފްއޭއެމްގެ އެކްސްކޯގެ މެމްބަރުން އިސްތިއުފާ ދިނުމުގެ ސަބަބުން ގޮތްތައް ނިންމުމަށް ބޭނުންވާ ކޯރަމް އެކްސްކޯ އިން ގެއްލުމުން ކަމަށެވެ. މި ކޮމިޓީގެ މެންޑޭޓަކީ އެފްއޭއެމްގެ އަސާސީ ގަވާއިދު އިސްލާހުކޮށް އަދި އަންނަ އަހަރުގެ ސެޕްޓެމްބަރު 30 ވަނަ ދުވަހުގެ ކުރިން އެފްއޭއެމްގެ އިންތިހާބު ބޭއްވުމެވެ.\nފީފާ އިން އެކުލަވާލި ކޮމިޓީގެ ޗެއާމަނަކަށް ހަމަޖެއްސީ އޮލިމްޕިކް ކޮމިޓީގެ ރައީސް އަދި އެފްއޭއެމްގެ މިހާރުގެ ރައީސް އިލްހާމް އަހުމަދުގެ އެޑްވައިޒަރަކަށް މަސައްކަތްކުރެއްވި މުހައްމަދު ޝަވީދެވެ. ޑެޕިއުޓީ ޗެއާމަނަކަށް އައްޔަންކޮށްފައިވަނީ އެފްއޭއެމްގެ ކުރީގެ ޖެނެރަލް ސެކްރެޓަރީ އަބްދުލްހަމީދު އަބްދުލް ގަފޫރު (އައްޑޯ) އެވެ. ކޮމިޓީ އަށް ދެން ކަނޑައެޅި ތިން މެމްބަރުންނަކީ ފުޓްބޯޅަ ކޯޗު މުހައްމަދު ނިޒާމާއި ގައުމީ ފުޓްބޯޅަ ޓީމުގެ ކުރީގެ ފޯވާޑް އަލީ އުމަރު އަދި ފަސީހު ޒާހިރެވެ.\nސެޕްޓެމްބަރު މަހު ބާއްވަން އުޅުނު އެފްއޭއެމްގެ ކޮންގްރެސް ވަނީ ވަކި ހިސާބަކުން ހުއްޓާލައިފަ އެވެ. އޭގެ ފަހުން ފީފާ އިން އެފްއޭއެމަށް އަންގާފައި ވަނީ އަސާސީ ގަވާއިދު އިސްލާހުނުކޮށް ކޮންގްރެސް ނުބޭއްވުމަށެވެ.\nއެފްއޭއެން ގެ ރައީސް އިލްހާމް އަހުމަދު ވަނީ، ފީފާ ގޯލް ޕްރޮޖެކްޓުގެ ދަށުން ފުޓްސަލް ޓާފް ދަނޑެއް ފުވައްމުލަކުގައި އެޅުމަށް 2010 ވަނަ އަހަރު އެފްއޭއެމްގެ އެކްސްކޯ އިން ނިންމާފައިވަނިކޮށް އެފްއޭއެމްގެ އެކްސްކޯ އަށް ނޭގި 2014 ވަނަ އަހަރު އިލްހާމް އަހުމަދު ނިސްބަތްވާ ގއ. ގެމަނަފުއްޓަށް ބަދަލުކޮށްފައެވެ.


Thahugeeg ah beynun vaa liyunthah fuluhun adhi nudhey: NIC | Mihaaru\nމިނިވަން މުއައްސަސާތަކާ ބެހޭ ކޮމިޓީގައި އެންއައިސީގެ މެމްބަރުން. --ފޮޓޯ/މަޖިލިސް\nފުލުހުން އަމަލުކުރީ ރަނގަޅަށްތޯ ބަލަން ބޭނުންވާ ބައެއް ލިއުންތައް އަދި ނުދޭ: އެންއައިސީ\n30 ޖޫން 2020 - 15:112comments\nހުޅުމާލެ ފަޅުތެރޭގައި އޮތް ސަފާރީއެއްގައި އަންހެނަކަށް ޖިންސީ ގޯނާކުރި މައްސަލައިގައި ހައްޔަރުކުރި ދެ މީހުން ސިޔާސީ ނުފޫޒުން ދޫކުރިކަމުގެ ތުހުމަތާ އެކު ފުލުހުން އަމަލުކުރި ގޮތް ބަލަން ހިންގާ ތަހުގީގަށް ބޭނުންވާ ބައެއް ލިއުންތައް އަދި ނުލިބޭ ކަމަށް ނެޝަނަލް އިންޓެގްރިޓީ ކޮމިޝަން (އެންއައިސީ) އިން މަޖިލީހުގެ މިނިވަން މުއައްސަސާތަކާ ބެހޭ ކޮމިޓީގައި މިއަދު ބުނެފި އެވެ.\nމައްސަލައިގެ ތުހުމަތަށް ހައްޔަރުކުރި ދެ މީހުން ފުލުހުން ދޫކޮށްލީ ސިޔާސީ ނުފޫޒުން ކަމަށާއި އެ މައްސަލައިގައި ފުލުހުން އަމަލުކޮށްފައި ވަނީ ޖިންސީ ގޯނާގެ މިފަދަ މައްސަލަތަކުގައި އަމަލުކުރާ އުސޫލާ ތަފާތުކޮށް ކަމަށް ބުނެ ފުލުހުންނަށް ވަނީ ފާޑުކިއުން އަމާޒުވެފަ އެވެ.\nމި މައްސަލަ އެންއައިސީ ކޮމިޓީ އަށް ހާޒިރުކުރުމުން ކޮމިޝަންގެ ރައީސް ސުލެއިމާން ވިދާޅުވީ ކޭސް ލޮގް ފަދަ ތަހުގީގަށް ބޭނުންވާ މުހިއްމު ލިއެކިއުންތައް ފުލުހުން އަދި ނުދޭ ކަމަށެވެ. ތަހުގީގަށް ހުރަސް އެޅިދާނެ ކަމަށް ބުނެ ބައެއް މައުލޫމާތު ނުދޭވޭނެ ކަން އަންގާފައިވާއިރު، ބައެއް މައްސަލަތަކުގައި މީގެ ކުރިން ވެސް ފުލުހުން މައުލޫމާތު ފޯރުކޮށްދިނުން ލަސްވުމުގެ ކަންބޮޑުވުން އޭނާ ފާޅުކުރެއްވި އެވެ.\n"ގިނަ ފަަހަރަށް މައުލޫމާތު ދޭ، އެކަމަކު އަަބަދުވެސް ލަސްވޭ،" ސުލެއިމާން ވިދާޅުވި އެވެ.\nއޭނާ ވިދާޅުވި ގޮތުގައި ޖިންސީގޯނާގެ މައްސަލަ މީޑިއާ އިން ރިޕޯޓްކުރުމާ އެކު އެ ކޮމިޝަނުން މައްސަލަ ބަލަން ފަށައި ތިން މެމްބަރުންގެ ކޮމިޓީއެއް އެކުލަވާލެއްވި އެވެ. އެ ކޮމިޓީގައި އިސްކޮށް ހުންނަވަނީ މެމްބަރު ޖިހާދެވެ.\nމިނިވަން މުއައްސަސާތަކާ ބެހޭ ކޮމިޓީ ކުރިއަށް ދަނީ. --ފޮޓޯ/މަޖިލިސް\nތަހުގީގު މިހާތަނަށް ހިނގާފައިވާ ގޮތުގެ ތަފްސީލް ދެއްވަމުން ޖިހާދު ވިދާޅުވި ގޮތުގައި، ކޮމިޓީ އެކުލަވާލާފައި ފުރަތަމަ ފުލުސް އޮފީހުގައި ސިޓީއަކުން އެދުނީ އެ ކޮމިޝަން ބޭނުންވާ މައުލޫމާތު ފޮނުވައިދޭށެވެ. އެއީ، މައްސަލަ ކުރިއަށް ގެންދެވޭނީ އެ މައުލޫމާތު ލިބިގެން ކަމަށް ވާތީ އެވެ.\nއޭނާ ވިދާޅުވި ގޮތުގައި އެ ސިޓީގެ ޖަވާބުގައި ހާދިސާ ހިނގި ގޮތް ކިޔައިދީ، ދެން ބުނެފައި ވަނީ ތަހުގީގު ހިނގާ މައްސަލައަކަށްވާތީ، ތަހުގީގުތަކާ ގުޅޭ މައުލޫމާތު ހިއްސާނުކުރެވޭނެ ކަމަށެވެ. ހާދިސާ ރިޕޯޓް ލިބުމުން، ޖިންސީގޯނާ ލިބުނު ކަމަށް ބުނާ އަންހެންމީހާއާ ގުޅަން މަސައްކަތްކުރީ ފުލުހުން ދިން ފޯނު ނަމަބްރަކުން ކަމަށާއި ދެ ނަމްބަރުން ވެސް އޭނާއާ ނުގުޅުނު ކަމަށް އޭނާ ވިދާޅުވި އެވެ.\nއޭނާ ވިދާޅުވީ އަންހެންމީހާއާ ދިމާވީ ދެ ވަނަ ފަހަރަށް ފުލުހުން ދިން ނަމްބަރުން އިއްޔެގެ ވަގުތެއްގައި ކަމަށެވެ.\n"މިކަމުގައި ވާހަކަ ދައްކަން އެދުމުން [ނަން ކަނޑާލާފައި] ބުނީ މެންޓަލީ ތިމަންނަ ފިޓެއް ނޫން ކަމަށް. މާދަމާ އަށް ލަސްކޮށްދޭން. އަޅުގަނޑުމެން އެދުނީ މިއަދުގެ 10 ޖަހާއިރު ބައްދަލުކުރުމަށް. މިއަދު އޭނާގެ ބަޔާން ނެގި، ކޮމްޕިއުޓަރުން ޓައިޕްކުރެވި ސޮއިކުރާ ހިސާބަށް ގޮސްފައި އޮންނާނެ ކަމަށް މި ބެލެވެނީ،" ޖިހާދު ވިދާޅުވި އެވެ.\nއޭނާ ވިދާޅުވި ގޮތުގައި ޖިންސީ ގޯނާގެ މައްސަލައިގައި ފުލުހުން އަމަލުކުރި ގޮތް ބަލަން ތިން ބައްދަލުވުން މިހާތަނަށް ބާއްވާފައިވާއިރު، ފަހު ބައްދަލުވުމުގައި މިފަދަ މައްސަލަތަކުގައި ފުލުހުން އަމަލުކުރާ ޕްރޮސީޖާތައް ބަލަން ހުޅުމާލެ ޕޮލިހަށް ދާން ނިންމި އެވެ.\n"އަޅުގަނޑުމެން ބަލަން ބޭނުންވީ ހާދިސާ ލޮގްވެގެން ދިޔަ ޕްރޮސީޖާތަކުގެ ހުރިހާ ޑޮކިއުމެންޓްސްތަކެއް ވެސް ހޯދުމަށްޓަކައި،" ޖިހާދު ވިދާޅުވި އެވެ.\nތަހުގީގު ޓީމާއި ކޮމިޝަންގެ މެމްބަރުން އެތަނަށް ގޮސްގެން އެދުނު ބައެއް ލިއުންތައް ޖިހާދު ވިދާޅުވި ގޮތުގައި އަދި ނުލިބެ އެވެ. އެކަމަކު ހަތަރު ފުލުހެއްގެ ބަޔާން ނެގި ކަމަށާއި އެއީ ސީނަށް ދިޔަ ތިން ފުލުހަކާއި އެ ވަގުތު ޝިފްޓް އިންޗާޖުގެ ބަޔާން ކަމަށް ވިދާޅުވި އެވެ.\nޖިހާދު ވިދާޅުވީ ތަހުގީގު ކުރި ފުލުހުންގެ ބަސް ހޯދަން ނިންމާފައިވާ އިރު، އަނިޔާ ލިބުނު މީހާގެ މެޑިކަލް ރިޕޯޓް ހިއްސާކުރަން ވެސް ކޮމިޝަނުން މިހާރު ވާނީ ހޮސްޕިޓަލުގައި އެދިފަ އެވެ.\n"އިތުރަށް ކުރިއަށްދާންވީ މަގު އެނގޭނީ [ޖިންސީ ގޯނާ ލިބުނު މީހާގެ] ބަޔާން ލިބިގެން. ލޮގް ޝީޓް އަދި އަޅުގަނޑުމެންނަކަށް ނުލިބޭ،" ޖިހާދު ވިދާޅުވި އެވެ.\nމިނިވަން މުއައްސަސާތަކާ ބެހޭ ކޮމިޓީ ކުރއަށް ދަނީ. --ފޮޓޯ./މަޖިލިސް\nއެންއައިސީގެ ވާހަކަ ނިމުމުން މެމްބަރުންނަށް ސުވާލުކުރަން ލިބުނު ފުރުސަތުގައި ވިލިމާލެ ދާއިރާގެ މެމްބަރު އަހްމަދު އުޝާމް ވިދާޅުވީ އަމިއްލަ އިސް ނެގުމަށް ކޮމިޝަނަށް މައްސަލަތައް ބެލޭނެ ކަމަށް ބުނެފައިވާއިރު، މިދިޔަ ހުކުރުދުވަހުގެ ރޭ ހިނގައިދިޔަ ކަމެއް ބަލަމުން އަންނަ ކަމަށް ޓުވީޓްކުރީ ވެސް ދެ ދުވަސް ފަހުން ކަމަށެވެ. މައްސަލަ ތަހުގީގު ކުރާ ކަން އާއްމުކުރިލެއް ލަސްކަން ފާހަގަކުރައްވައި އުޝާމް ވިދާޅުވީ ކޮމިޝަން ބޭނުންވާ މައުލޫމާތެއް ލިބެން ޖެހޭއިރު ކޭސް ފައިލް ރިޕޯޓް ނުލިބޭ ކަމަށް ކޮމިޝަނުން ބުނުމަކީ މައްސަލައެއް ކަމަށެވެ.\n"ކޭސް ފައިލްކޮށްފިއްޔާ، ރިޕޯޓް އޮންނަން ވާނެ. ތި ބޭފުޅުން އެތަނަށް [ހުޅުމާލެ ޕޮލިސް ސްޓޭޝަނަށް] ވަޑައިގެން އެ ނުލިބިވާ ކަމަށް ވަންޏާ އެއީ ވެސް ވަކި މައްސަލައެއްގެ ގޮތުގައި ބަލަން ޖެހޭނެ ކަމަށް އަޅުގަނޑު ދެކެނީ،" އުޝާމް ވިދާޅުވި އެވެ.\nއަނިޔާ ލިބުނު އަންހެން މީހާގެ އިންޓަވިއު ހޯދަން ބުރަކޮށް އުޅުއްވުމުގެ ބަދަލުގައި، އުޝާމް ހަނދާންކޮށްދެއްވީ އެންއައިސީގެ ޒިންމާ އަކީ އެ މައްސަލައިގައި ފުލުހުން އަމަލުކުރި ގޮތް ބެލުން ކަމެވެ.\nއެ ބައްދަލުވުމުގައި، ފުލުހުން އަމަލުކުރި ގޮތުން އާއްމުން ފާޅުކުރި ބައެއް ކަންބޮޑުވުންތައް ގަލޮޅު ދެކުނު ދާއިރާގެ މެމްބަރު މީކާއިލް ނަސީމް ކޮމިޝަންގެ މެމްބަރުންނާ ހިއްސާ ކުރެއްވި އެވެ. އަންހެނަކު ރޭޕްކޮށް، ދެ މީހަކު ދޫކޮށްލި ކަމުގެ އަޑުތައް ފެތުރި، އާއްމު މަސްލަހަތާ ގުޅިފައިވާ މައްސަލާގައި ފުލުހުން ބަޔާނެއް ނެރުނީ ހާދިސާ ހިނގިތާ ދެ ދުވަސް ފަހުން އާއްމުންގެ ޕްރެޝާ ބޮޑުވުމުންކަން އޭނާ ފާހަގަކުރެއްވި އެވެ.\nމި ކޭސްގައި ފުލުހުން އަމަލުކުރި ގޮތް، މި ބާވަތުގެ އެހެން މައްސަލަތަކާ ތަފާތުތޯ ވެސް މީކާއިލް ސުވާލު ކުރެއްވި އެވެ. އަދި މިކަމުގައި ސިޔާސީ ނުފޫޒު އޮތް ކަމަށް ތުހުމަތު ކުރެއްވޭއިރު، އެކަމުގެ ހަގީގަތަކީ ކޮބައިތޯ ވެސް އެއްސެވި އެވެ.\nބަޔާން ނެރުމުގައި ލަސްވިތޯ ޖަވާބު ދެއްވޭނީ، ސުލެއިމާން ވިދާޅުވި ގޮތުގައި، ފުލުހުންގެ މީޑިއާގެ އުސޫލްތައް ބެލުމަށް ފަހު އެވެ.\nސުލެއިމާން ވިދާޅުވީ ފުލުހުންނާ ގުޅޭ ތަހުގީގުތަކުގައި އެދޭ މައުލޫމާތު ދިނުން ލަސްވާ މިއީ ފުރަތަމަ ފަހަރު ނޫން ކަމަށެވެ. މި ކޭސްގައި ވެސް ބައެއް މައުލޫމާތު އެންއައިސީއާ ހިއްސާ ނުކުރެވޭނެ ކަމަށާއި އެއީ ތަހުގީގު ކުރިއަށްދާތީ ކަމަށް ފުލުހުން އަންގާފައި އޮތް ކަމަށް އޭނާ ވިދާޅުވި އެވެ.\n"އަޅުގަނޑުމެން ގަބޫލުކުރަނީ ގާނޫނުގެ ތެރެއިން ހިއްސާ ނުކުރެވެންވީ ސަބަބެއް ނެތް ކަމަށް،" ސުލެއިމާން ވިދާޅުވި އެވެ.\nއެންއައިސީގެ މެމްބަރު ހަދީޖާ އަބްދުﷲ ވިދާޅުވީ މައްސަލައިގައި ތަހުގީގު ކުރަނީ ފުލުހުން ޕްރޮސީޖާއާ އެއްގޮތަށް އަމަލުކުރިތޯ ކަމަށެވެ. އެކަމަކު ދެ މީހަކު ހައްޔަރުކުރި ގޮތާއި ދޫކޮށްލި ގޮތުގެ ލިއުންތައް އަދި ނުލިބޭ ކަމަށް އޭނާ ވިދާޅުވި އެވެ.\n"މި ޑޮކިއުމެންޓްސްތައް އަދިވެސް ނުލިބޭތީ ކަން ހިނގައިދިޔަ ގޮތް ސާފެއް ނުވޭ. އަޅުގަނޑުމެން ވާނީ މިއަށް ރިކުއެސްޓްކޮށްފައި،" ޚަދީޖާ ވިދާޅުވި އެވެ.\nއިސްދޫ ދާއިރާގެ މެމްބަރު އަލީ ހަމީދުގެ ސުވާލަކަށް ވީ، ފުލުހުން މި މައްސަލައިގައި ވަކި ތަފާތު ގޮތަކަށް އަމަލުކޮށްފައިވޭތޯ އާއި ކްރައިމް ސީންތަކުގައި ފުލުހުން އަމަލުކުރާނެ އުސޫލެއް އެންއައިސީ އަށް ލިބިފައިވޭތޯ އެވެ.\nއަދި ވިކްޓިމްގެ އިންޓަވިއުގައި ސަފާރީގައި ބަނގުރާ ބުއި ކަމަށް ބުނާއިރު، ފުލުހުން އެ ޓެސްޓް ކުރިތޯ އޭނާ އެއްސެވި އެވެ.\nޖަވާބުގައި މެމްބަރު ހަދީޖާ ވިދާޅުވީ މިހާތަނަށް ބެލިބެލުމުގައި ތުހުމަތު ކުރެވޭ ދެ މީހުން ހައްޔަރުކޮށްފައި އޮތީ ރަނގަޅަށް ކަމަށެވެ. އަދި ހައްޔަރުކުރިއިރު މަސްތުވާތަކެތީގެ ތުހުމަތު ކުރެވުނު އިރު އެކަން ބެލިތޯ ޔަގީންކުރަން ވެސް އެދިފައިވާނެ ކަމަށް އޭނާ ވިދާޅުވި އެވެ.\nއިނގުރައިދޫ ދާއިރާގެ މެމްބަރު ހަސަން އެއްސެވީ ޖިންސީގޯނާގެ މި މައްސަލައިގެ ތަހުގީގު ކޮމިޝަނުން ނިންމާނީ ކޮން އިރަކުތޯ އެވެ.\nސުލައިމާން ވިދާޅުވި ގޮތުގައި އެ ކޮމިޝަނުން ބޭނުން ވަނީ ވީހާވެސް އަވަހަކަށް މި މައްސަލަ ނިންމާށެވެ. ކުރީގެ ބައެއް މައްސަލަތައް ލަސްވުމުގައި ފުލުހުންގެ ފަރާތުން މައުލޫމާތު ނުލިބުން ހިމެނޭ ކަމަށް ވިދާޅުވި އެވެ.\nއިތުރު ލިޔުންތައް ފުލުހުން މިނިވަން މުއައްސަސާތައް ޖިންސީ ގޯނާކުރުން ނެޝަނަލް އިންޓަގްރިޓީ ކޮމިޝަން މިނިވަން މުއައްސަސާތަކުގެ ކޮމިޓީ ޖިންސީ އަނިޔާ ހުޅުމާލެ ސަފާރީ


"އެވެޓާ"ގެ4ފިލްމު ނެރޭ ދުވަސް އިއުލާން ކޮށްފި\n"އެވެޓާ" ކުރިއަށް ހުރި ފިލްމްތަކުގެ މަސައްކަތް ފަށައިގަތީ މިކަމަށް އޮތް އެންމެ ކުޅަދާނަ ޓީމާ އެކުގައި\n24 އޭޕްރިލް 2017 | ހޯމަ 16:50\n"އެވެޓާ" ގެ ކުރިއަށް އޮތް4ފިލްމު ނެރޭނެ ދުވަސް ޑައިރެކްޓަރ ޖޭމްސް ކެމެރަން އިއުލާންކޮށްފިއެވެ.\nއެގޮތުން ދެވަނަ ބައި ގެނެސްދިނުމަށް ހަމަޖެހިފައިވަނީ 2020 ގައެވެ. ތިން ވަނަ ބައި ސިނަމާ އަށް ގެންނާނީ ޑިސެމްބަރު 17، 2021 ގަ އެވެ. ތިން ވަނަ ފިލްމް ޑިސެމްބަރު 20، 2024 ގައި ގެނެސް ދިނުމަށް ފަހު، ހަތަރު ވަނަ ފިލްމް ސިނަމާ އަށް ގެންނާނީ ޑިސެމްބަރު 19، 2025 ގައި ކަމަށް ކެމެރަން ބުންނެވެ.\nޑައިރެކްޓަރު ކެމެރަން ބުނީ "އެވެޓާ" ކުރިއަށް ހުރި ފިލްމްތަކުގެ މަސައްކަތް ފަށައިގަތީ މިކަމަށް އޮތް އެންމެ ކުޅަދާނަ ޓީމާ އެކުގައި ކަމަށެވެ.\n"އެވެޓާ" ގެ ކާސްޓުންގެ ތެރޭގައި ޒޯއާ ސަލްދަނާ، ސޭމް ވޯތިންގްޓަން، ސްޓެފެން ލެންގް އަދި މިޝެލް ރޮޑްރިގޭޒް ހިމެނެ އެވެ. "އެވެޓާ " ގެ ޑައިރެކްޓަރު ބުނެފައިވާ ގޮތުގައި އޭނާ ބޭނުން ވަނީ ބެލުންތެރިންނާ ހަމައަށް ވަރަށް ރީތި އަދި ތަފާތު ފިލްމެއް ގެނެސްދިނުމަށް ކަމަށެވެ."އެވޭޓާ" ފްރެންޗައިޒްގައި ކުރިއަށް ހުރި ފިލްމްތަކުން ވެސް ފުރަތަމަ ފިލްމުން ފެނިގެން ދިޔަ ފަދަ އާދަޔާ ޚިލާފު އެތަކެއް ކަމެއް ފެނިގެންދާނެ ކަމަށް ވެސް އޭނާ ބުންޏެވެ.\n"އެވޭޓާ" ވަނީ ބޮކްސް އޮފީހުގައި 2.788 ބިލިއަން ޑޮލަރުގެ ބޮޑު ފައިދާއެއް ހޯދާފައެވެ. އެވޭޓާ ޑައިރެކްޓްކުރާ ޖޭމްސް ކެމެރަންއަކީ ފިލްމު ޓައިޓޭނިކްގެ ވެސް ޑައިރެކްޓަރެވެ. އެ ފިލްމަށް ވަނީ ބޮކްސް އޮފީހުގައި 2.788 ބިލިއަން ޑޮލަރުގެ އާމްދަނީއެއް ލިބިފަ އެވެ.


Thaareehuge thereah Gan: Avashu engine thah nihvaalai eh network akah | Jazeera\tތާރީހުގެ ތެރެއަށް ގަން: އަވަށު އިންޖީނުތަށް ނިއްވާލާ އެއް ނެޓްވޯކްއަކަށް - Jazeera\nތާރީހުގެ ތެރެއަށް ގަން: އަވަށު އިންޖީނުތަށް ނިއްވާލާ އެއް ނެޓްވޯކްއަކަށް\nސާއިފް ޝިޔާދު August 30, 2020 127 views0\nރަށު ރައްޔިތުންގެ ފޮތެއް ހިފާއިގެން ރުފިޔާ ހޯދަން ގޭގެއަށް އޭރު ހިނގިއެވެ. އެއީ ރައީސް ރައީސް މައުމޫން ވެރިކަމުގައެވެ. ރައްޔިތުންގެ އިންޖީންގެތަށް ހިންގުމަށް ފައިސާ ހޯދަންށެވެ. ކާތިބުގެ ބެލުމުގެ ދަށުން ރާކާފްކޮމެޓީގެ މަސައްކަތުން އޭރު އިންޖީންގެތަށް ހިންގަނީ ރައްޔިތުންގެ ފައިސާއިންނެވެ. ހައްދުންމަތީ ގަމުގެ ތިން އަވަށުގައި ތިން އިންޖީންގެ އޭރު ހިންގީމިގޮތަށެވެ. މިއަދު ކަރަންޓާ ފެނުގެ ޙިދުމަތަށް ދިނުމަށް ސަރުކާރުން ޔުޓިލިޓީ ކުންފުންޏެއް އުފަންދާ ކަރަންޓުގެ ޙިދުމަތްދެނީ ފެނަކައިންނެވެ. އެހެންނަމަވެސް ދިވެހި ރާއްޖޭގެ އެންމެ ބިންބޮޑުރަށްކަމަށްވާ ހައްދުންމަތީ ގަމުގައި އަދިވެސް ތިން އިންޖީންގެ ހުރެއެވެ. މިއީ އެއްރަށެއްގައި ތިން އިންޖީނުގެ ހުންނަ ހަމައެކަނި ރަށެވެ. އެހެންމެވެސް މިއަދު ފެނަކައިން އަމާޒު ހިފާފައި ވަނީ ހައްދުންމަތީ ގަމުގެ ކަރަންޓްގެ މައްސަލަ ހައްލުކުރުމަށެވެ. އަވަށުތެރެއަށް ދުންއަރާ ގޮތަށް ހުރި އިންޖީނުތަށް ނިއްވާލާ ގަމުގެ ކަރަންޓް އެއްފުރާޅެއްގެ ދަށަށް ބަދަލުކުރުމަށެވެ. އެއް ނެޓްވޯކްއަކުން ގަމު މުކުރިމަގު ، މަތިމަރަދޫ މާހިންނަ އަދި ތުނޑި ގުޅާލުމަށެވެ.\nލ. ގަމުގެ ކަރަންޓް އެއްނެޓްވޯކްއަކުން ގުޅާލުމަކީ ރައީސް އިބްރާހިމް މުހައްމަދު ސޯލިހުގެ ވައުދުފުޅަކެވެ. މިއަދު އެރަށުގެ ކަރަންޓްގެ މައްސަލަ ހައްލުކުރުމަށް އަވަށު އިންޖީންގެތަށް ނިންވާލުމުގެ އަމަލީ މަސައްކަތް ވަނީ ފަށާފައެވެ. އެއީ ކުޑަ މަސައްކަތެއް ނޫނެވެ. މި ދައްކަނީ ރާއްޖޭގެ އެންމެ ބިންބޮޑު ރަށްކަމަށްވާ ގަމުގެ އެއްކޮޅުން އަނެންކޮޅަށް ކާބަލް އަޅާވާހަކެއެވެ. މިއީ ކުޑަ ރަށަކަށް އިންޖީނަކާއި ކޭބަލް ރޯލެއް ގެނެސްގެން ނެޓްވޯކް ރަނގަޅު ކުރުން ކަހަލަކަމެއް ވެސް ނޫނެވެ.\nބޭބެ މިއީ މުކުރިމަގު އަވަށު މީހެއް، މި އަވަށުތެރޭގައި އިންޖީންގެ ހުންނަނީ، އަސްލު ވަރަށް އުނދަގޫވޭ އަޑުގަދަކަމުން، އިންޖީނުގެ ކައިރީގައި ބޭބެގެ ހުންނަނީ، އިންޖީން ނިންވާލާ، ބޮޑު އިންޖީންގެ އަށް ބަދަލުކުރުމުން ދެން މި އަޑެއް ނީވޭނެ ދޯ، އެކަމަކު އެއީ ވަރަށް ބޮޑު މަސައްކަތެއް، މި ސަރުކާރުން އެކަން ކުރާނެ ކަމުގެ ޔަގީންކަން އެބަ އޮތް މުކުރިމަގު އަވަށުން ޖަޒީރާއާއި ވާހަކަ ދެއްކި މީހަކު ބުންޏެއެވެ.\nގަމުގެ ކަރަންޓް އެއްނެޓްވޯކްއަކުން ގުޅާލާއިރު މާހިންނަ އިންޖީންގެއަކީ މައި އިންޖީންގެއެވެ. އެ އިންޖީންގެ ބޮޑުކުރުމަށްޓަކައި ފެނަކައިން ވަނީ އައު އިންޖީންގެއެއް ޒަމާނީ ފެންވަރަށް އިމާރާތްކޮށްފައެވެ. އަދި ގަމުގެ ތިން އަވަށުގެ ކަރަންޓް އެއްނެޓްވޯކްއަކުން ގުޅާލުމަށް ބޭނުންވާ އެޗްވީ ކޭބަލާއި، ޓްރާސްފޯމަރުތަކާއި 1.2 މެގަވޯޓްގެ ދެ އިންޖީންގެ ވަނީ ގަމަށް ގެންގޮސްފައެވެ.\nލ. ގަމު ފެނަކަ ބްރާޗުގެ މެނޭޖަރ ފާރޫގް ހުސެއިން ބުނީ، ގަމުގެ އެއްނެޓްވޯއަކުން ގުޅާލާ ކަރަންޓްގެ މައްސަލަ ހައްލުކުރުމަށް އެރަށް ފެނަކައިން ގެނެސްފައިވާ 1500 ކޭ.ވީ.އޭ ( 1.2 މެގަރ ވޯޓްގެ) ދެ އިންޖީން އިސްޓްލްކުރުމުގެ މަސައްކަތް ކުރަމުންދާ ކަމަށެވެ. އަލަށް ފެނެކައިން އިމާރަތްކުރި އިންޖީންގޭގައި އިންޖީން އިންސްޓޯލްކުރުމުގެ މަސައްކަތް ކުރިއަށްދާއިރު، ފެނެކައިގެ މުވައްޒިފުން އެރަށުގެ އެކި ސަރަހައްދުތަކުގައި ބަހައްޓާ ޓްރާސްފޯމަރތަށް ބެހެއްޓުމަށް އިމާރަތްކުރަންޖެހޭ ތަންތަން އިމާރަތްކުރަމުންދާ ކަމަށެވެ.\n"ގަމުގެ ކަރަންޓްގެ މައްސަލައަކީ އެއްވެސް ސަރުކާރަށް ހައްލުކުރެވިފައިވާ މައްސަލައެއްނޫން، އެއީ މީގެ ކުރިން ސަރުކާރުތަކުގެ ނިޔަތް ގޯސްވީމަ، ފެނަކަގެ މުވައްޒިފުންވެސް ބޭނުންކުރަނީ ސިޔާސީ ހަރަކާތް ރަށުތެރޭގައި ހިންގަން، އެހެންމަވެސް މި ސަރުކާރުން ގަމު ކަރަންޓްގެ މައްސަލަ ހައްލުކުރަން މީގެ ކުރިން ސަރުކާރުތަކުން ނުކުރާ މިންވަރަށް މަސައްކަތްކޮށްފި، މުވައްޒިފުންގެ ރެއާ ދުވާލު މަސައްކަތްކުރާތަންފެނޭ، މިސަރުކާރުން ގަމު ކަރަންޓްގެ މައްސަލަ ހައްލުކުރާނެ ކަމުގެ ޔަގީންކަން އެބަ އޮތް" ގަމުން ވާހަކަ ދެއްކި މީހަކު ބުންޏެއެވެ.\nފާރޫގު ވިދާޅުވި ގޮތުގައި ގަމަށް ބޮޑު އިންގިލާބެއް ގެންނާނެ މި މަޝްރޫއު ކުރިއަށް އޮތް ތިން މަސް ތެރޭގައި ނިންމާލެވޭނެއެވެ. އެހާ ހިސާބުން ގަމުގެ އަވަށްތަކުގައި ހުރި އިންޖީނުގެތައް އެއްކޮށް ނިއްވާލައި ގަމަށް ފުރިހަމަ ކަރަންޓުގެ ހިދުމަތް ދެވެން ފެށޭނެ ކަމަށް އޭނާ ވިދާޅުވިއެވެ.\n"މި މަޝްރޫއުގެ ސަބަބުން ރައްޔިތުންނަށް ވެގެން ދާނެ އެއް ފައިދާއަކީ ފުރިހަމަ ކަރަންޓުގެ ހިދުމަތެއް ލިބުން، ރަނގަޅު ވޯލްޓޭޖުގެ ކަރަންޓު ނުލިބޭ ގެތައް އެބަހުރި، ބައެއް ގެސްޓްހައުސްތައް ވެސް އެބަހުރި އަމިއްލަ ޖަނަރޭޓް ބޭނުން ކުރާ، މި މަޝްރޫއު ނިމުމުން އެ ފަރާތްތަކަށް ފުރިހަމަ ކަރަންޓެއް ފޯރުކޮށްދެވޭނެ،" ފާރޫގު ވިދާޅުވިއެވެ.\nފާރޫގު ފާހަގަ ކުރެއްވި އަނެއް ފައިދާއަކީ އަވަށްތަކުގެ އިންޖީނުގެ ކައިރީގައި ދިރިއުޅޭ މީހުންނަށް ލިބިގެންދާނެ ލުއިފަސޭހަ ކަމެވެ. އެ އިންޖީނުގެތައް ކައިރީގައި އުޅޭ މީހުންނަށް އަޑާއި ދުމުގެ އުނދަގޫ ވަަރަށް ބޮޑުވެފައިވާ ކަމަށާއި އެއީ ކިޔަވާ ކުދިންގެ ވެސް ވަރަށް ބޮޑު ޝަކުވާއެއް ކަމަށެވެ. އަވަށްތަކުގެ އިންޖީނުގެތައް ނިއްވާލެމުން އެ ރައްޔިތުންނަށް އެ އުނދަގޫތަކުން ހައްލު ލިބިގެންދާނެކަން އޭނާ ފާހަގަ ކުރެއްވިއެވެ.\nގަމަށް މިއީ ތާރީހީ ބޮޑު މަޝްރޫއުއެކެވެ. ތިން މަސް ފަހުން ގަމަށް އަންނަ ބޮޑު ބަދަލާއެކު އެތައް ބަޔަކަށް ފަސޭހަތައް ލިބިގެން ގޮސް، ކަރަންޓުގެ ހިދުމަތުން ގަމަށް ކުރިއެރުން ލިބިގެންދާނެއެވެ.


vnews - Burugaa alhaa gothah faadukiyun boduvefai vanikoh ASHFA burugaa baalaifi!\nބުރުގާ އަޅާގޮތަށް ފާޑުކިޔުން ބޮޑުވެފައިވަނިކޮށް އަޝްފާ ބުރުގާ ބާލައިފި!\nމަޝްހޫރު ލަވަކިޔުންތެރިޔާ މަރިޔަމް އަޝްފާ\nމި ޚަބަރު ރާއްޖޭގެ ނޫސްތަކާއި، ސޯޝަލް މީޑިއާގައި ފަތުއަޑުކިޔާފައި ދެކެވެމުންދާއިރު، ބުރުގާ ބޭލި ސަބަބާއި ގުޅޭގޮތުން އަޝްފާ މިހާތަނަށް އެއްވެސް އެއްޗެއް ބުނެފައެއް ނުވެއެވެ. ހަމައެކަނި ބުނިހާވެސް އެއްޗަކީ އެއީ އޭނާގެ އަމިއްލަ ނިންމުމެއްކަމަށެވެ. ހެދުންއެޅުމުގެ ވައްޓަފާޅިއަކީ ބަދަލުވާނެ އެއްޗެއްކަމަށާ އެއީ ވަކި ގޮތެއްގައި ހިފެހެއްޓޭނެ އެއްޗެއް ނޫންކަމަށެވެ.\nފަހުގެ ތާރީޚެއްގައި ރާއްޖޭގައު އުފެދުނު އެންމެ މަޝްހޫރު އެެއް ލަވަކިޔުންތެރިޔާކަމަށްވާ މުހައްމަދު އަބުދުލްޣަނީ (ތޭރަވާ)ގެ އަންހެނުންނަކީ އަޝްފާއެވެ. މީގެ ކުރިން ބޭއްވި މުނިފޫހިފިލުުވުމުގެ ދާއިރާގެ އެކިއެކި އިވެންޓްތަކުގައި ތޭރައާއިއެކު އަޝްފާ ފެނިގެންގޮސްފާއިރު، އެ އިވެންޓްތަކުގައި އަޝްފާ އެޅި ހެދުންތަކާއި، ބުރުގާއަށް ގިނަ ބައެއްގެ ފާޑުކިޔުންތައް ވަނީ އަމާޒުވެފައެވެ.\nހެދުންއަޅާގޮތުން ގިނަ ބައެއްގެ ފާޑުކިޔުން އަމާޒުވި އަޝްފާ ބުރުގާ ބާލާފައިވާއިރު، ވަރަށް އަވަހަށް އޭނާގެ އައު ފެނިލުން ޚާއްސަ ޕްރަގްރާމަކުން ފެންނާނެކަމަށް ވަނީ މައުލޫމާތު ލިބިފައެވެ.


ދިރާގު ޕްރީޕެއިޑް ކަސްޓަމަރުންނަށް 200 ޕަސެންޓު ޑޭޓާ ލިބޭ ޕްރޮމޯޝަނެއް – Dhuvas Online\nދިރާގު ޕްރީޕެއިޑް ކަސްޓަމަރުންނަށް 200 ޕަސެންޓު ޑޭޓާ ލިބޭ ޕްރޮމޯޝަނެއް\nދިރާގު ޕްރީޕެއިޑް ކަސްޓަމަރުންނަށް 200 ޕަސެންޓު އިތުރު ޑޭޓާ ލިބޭ ޕްރޮމޯޝަނެއް ފަށައިފި އެވެ.\nދިރާގުން ބުނީ ޕްރޮމޯޝަންގައި ބައިވެރިވެވޭނީ 75 ރުފިޔާ ގެ މިނީ ޑޭޓާ ބަންޑްލްއެއް އެކްޓިވޭޓް ކޮށްގެންނެވެ. މި ޕެކޭޖު ނަގާ ފަރާތްތަކަށް މި ޕްރޮމޯޝަންގެ ދަށުން 75 ރުފިޔާ އަށް 1.5 ޖީބީގެ ބަދަލުގައި 4.5 ޖީބީގެ ޑޭޓާ ލިބޭނެ އެވެ.\nޕްރީޕެއިޑް ކަސްޓަމަރުންނަށް ހާއްސަ މި އޮފާ ދިރާގު މޮބައިލް އެޕްލިކޭޝަން މެދުވެރިކޮށް ނުވަތަ 343 އަށް އެސް.އެމް.އެސް އެއް ފޮނުވައިގެން އެކްޓިވޭޓު ކުރެވޭނެއެވެ. މިނީ ޑޭޓާ ޕެކޭޖުގެ މުއްދަތަކީ ހަތް ދުވަހެވެ.\nމި ޕްރޮމޯޝަން ކުރިޔަށް ގެންދިއުމަށް ހަމަޖެހިފައިވަނީ މިއަދުން ފެށިގެން އަންނަ މާޗް މަހުގެ ތިން ވަނަ ދުވަހުގެ ނިޔަލަށެވެ.\nދިރާގުން ވަނީ ދާދި ފަހުން މޮބައިލް ޕްރީޕެއިޑް ޕެކޭޖްތަކަށް ބޮޑު ބަދަލުތަކެއް ގެނެސް، “ޕްރީޕެއިޑް ކޮމްބޯ ޕްލޭންސް” ތައާރަފުކޮށްފައެވެ.\nމި ބަދަލުތަކާއެކު މިހާރު ކަސްޓަމަރުންނަށް ފަސޭހަކަމާއެކު ވޮއިސް އާއި އެސްއެމްއެސް އަދި ޑޭޓާ، އެއް ކޮމްބޯ ޕްލޭނަކުން އެކްޓިވޭޓް ކޮށްލެވޭނެ ކަމަށް ދިރާގުން ބުނެއެވެ. އަދި ހިލޭ “ޕަރކްސް” ވެސް މިހާރު ދިރާގު ޕްރީޕެއިޑުން ލިބެންހުންނާނެ ކަމަށް ދިރާގުން ވަނީ ބުނެފައެވެ.\nދިރާގުން އަބަދުވެސް މަސައްކަތް ކުރަނީ ކަސްޓަމަރުންނަށް ހެޔޮ އަގެއްގައި ގިނަ ފައިދާތަކެއް ހޯދައިދީ ކަސްޓަމަރުންގެ ޑިޖިޓަލް ތަޖުރިބާ އިތުރަށް ފުރިހަމަ ކުރުމަށް ކަމަށް އެ ކުންފުނިން ބުނެއެވެ.


Handhah Dhiya Kamah Bune China In Dhekky "Fake" Photo Thakeh - Vaguthu\nހަނދަށް ދިޔަ ކަމަށް ބުނެ ޗައިނާ އިން ދެއްކީ ފޭކް ފޮޓޯތަކެއް\nހަނދުގެ އަނދިރި ފަރާތް ދިރާސާ ކުރަން ޗައިނާއިން މިދިޔަ ޑިސެންބަރު މަހު ފޮނުވި އުޅަނދު ކާމިޔާބު ކަމާއި އެކު ހަނދުގެ އަނދިރި ފަރާތުގައި ޖެއްސި ކަމަަށް ބުނެ ޗައިނާއިން ހަދަނީ ދޮގު ކަމަށް ބައެއް ކޮންޕިރެސީ ތިއޮރިސްޓުން ތުހުމަތު ކޮށްފިއެވެ.\nޗައިނާއިން މިދިޔަ ޑިސެންބަރު މަހު ފޮނުވި އުޅަނދު ކާމިޔާބު ކަމާއިއެކު ހަނދުގެ އަނދިރި ފަރާތުގައި ޖެއްސި ކަމަަށް ބުނެ އޭނގެ ހެއްކެއްގެ ގޮތުގައި ދައްކާފައިވަނީ ފޮޓޯ ތަކެކެވެ. ނަމަވެސް މިއިން ބައެއް ފޮޓޯ ތަކުގައި އުޅަނދުގެ ކުރިމަތިން ހުދު ކުލައިގެ ރޮގުތަކެއް ފެންނަން ހުރުމުން ކޮންޕިރެސީ ތިއޮރިސްޓުން ތުހުމަތު ކުރާ ގޮތުގައި މިއީ ސްޓޭޖެއްގެ މަތީގައި އުޅަދު ބާއްވާއިގެން ހަދާފައިވާ ފޭކް ފޮޓޯތަކެއް ކަމަށެވެ.\nމީގެ ކުރިން ނާސާ އިން އިންސާނުން ހަނދަށް ފޮނުވިކަމަށް ބުނެ ހެއްކެއްގެ ގޮތުގައި ދައްކާފައިވަނީ ފޮޓޯތަކެކެވެ. ނަމަވެސް ކޮންޕިރެސީ ތިއޮރިސްޓުން ބުނާ ގޮތުގައި މި ފޮޓޯ ތަކަކީ ކުޅެފައިވާ މަންޒަރުތަކެއް ކަމަށެވެ.\nއިންސާނަކާއި ނުލާ ފޮނުވި "ޗޭންޖް4" އުޅަނދު ކާމިޔާބު ކަމާއި އެކު ހަނދުގެ އަދިރި ފަރާތުގައި ޖެއްސިއިރު މި އުޅަދު ދުނިޔެއިން ހަނދަށް ދާން 27 ދުވަހުގެ ދިގު ދަތުރެއް ކުރިއެވެ.\nޗައިނާއިން ވަނީ މީގެ 40 އަހަރު ކުރިން ޗެންގް ފައިވް-ޓީވަން ނަމުން ނަންދީފައިވާ އުޅަނދެއް ހަނދަށް ފޮނުވާފައެވެ. ހަނދުވަށާ ބުރު ޖެހުމަށް ފޮނުވާލި ޗެންގް ފައިވް-ޓީވަން އަކީ ފާއިތުވެ ދިޔަ 40 އަހަރު ދުވަހުގެ ތެރޭގައި ހަނދު ވަށާ ބުރު ޖެހުމަށް ފަހު އެނބުރި ދުނިޔެއަށް ޖެއްސި ފުރަތަމަ އުޅަނދެވެ.\nޗައިނާއިން އެގައުމުގެ ޖައްވީ ޕްރޮގުރާމުގައި ބޮޑެތި ކުރިއެރުން ތަކެއް ހޯދަމުން އަންނައިރު ދާދި ފަހުން މަގުތައް އަލިކުރުމަށް ކުރާ ހަރަދު ކުޑަކުރުމަށް ޓަކައި އާޓިފިޝަލް ހަނދެއް އުފައްދައި ޖައްވަށް ފޮނުވަން ރާވާފައިވާ ކަމަށް ޗައިިނާގެ ކުންފުންޏަކުން ވަނީ ބުނެފައެވެ.\nބިމުގެ ވަށައިގެން ދަތުރުކުރާ ހަނދަކީ ބިމުގެ ބައެއް ކަމަށާއި ހަނދު އުފެދުނީ ބިމުގެ ތެރެއިން ކަމަށް ބުނާ އިރު މި އުޅަދުން ހަނދުގެ ގިނަ ދިރާސާތަކެއް ކުރަން ވަނީ ހަމަޖެހިފައެވެ. އެގޮތުން ހަނދުގެ އަދިރި ފަރާތުގައި ހުރި ބޮޑު ވަޅުގަނޑެއް އުފެދެން މެދުވެރިވި ގޮތް ބަލާނެއެވެ.\nއިރަވީ ނިޒާމުގައިވާ އެހެން ގުރަހަ ތަކަށް ނިސްބަތް ވާ ސެޓްލައިޓް ތަކަށް ވެސް ހަނދޭ ކިޔެއެވެ. ހަނދުގެ ޑަޔަމީޓަރަކީ ގާތްގަނޑަކަށް 3480 ކިލޯމީޓަރެވެ.\nޖެނުއަރީ 16, 2019 22:52\nދެން މިދުނިޔޭގައި ތިބީ ހައްތާވެސް ކަލޭމެން ކަހަލަ ބޯގަމާރުން ދޯ؟ މީހުން މަތިންދާ ބޯޓު ހަދައިގެން މިއޮތް އުދުހެނީ ކަލޭމެންގެ ލޯމަތީގައި. ކަލޭމެންނަށް ނުފެންނަ ހިސާބަށް ސްޕޭސް އަށް ދަތުރު ކުރާތަނެއް ނުފެންނާނެ. އެކަން ބަލައިގަންނާނެ ކުޅަދާނަކަމެއް ކަލޭމެންގެ ތަޅުލެވިފައިވާ ސިކުނޑިއަކު ނުހުންނާނެ. އެންމެ ރަނގަޅުވާނީ4އަނބިންލައްވާ ދެފައި މޮޑުވައިގެން ކުނާމައްޗަށް ދިޔައިއްޔާ\nޖެނުއަރީ 17, 2019 10:38\nއޭ ކަމެއއ ވާއިރައް ލާދީނީ ބަިއިގަނޑު އިސްލާމއ ދީނާ ބެހެގަންނާނެ... ނޭނގެންޏާ ހޯދާ ބަލާބަލަ... ކޮންސްޕިރަސީ ތިއަރީ ހަދަނީ މުސްލިމުންނެއް ނޫން... މީނދަ ޖާހިލާ


Drug dealer dhookohlee qaanoonaa khilaafah: Umar\nޑްރަގް ޑީލަރު ދޫކޮށްލީ ގާނޫނާ ހިލާފަށް: އުމަރު\nގިނަ އަދަދެއްގެ މަސްތުވާތަކެތި ރާއްޖެއަށް އެތެރެކުރި މައްސަލައެއްގައި އުުމުރަށް ޖަލަށްލާފައި ހުރި އަބްދުﷲ ސޮފްއަތު ދޫކޮށްލީ ގާނޫނާއި ހިލާފަށް ކަމަށް ކުރީގެ ހޯމް މިނިސްޓަރު އުމަރު ނަސީރު ވިދާޅުވެއްޖެ އެވެ.\nސައުވީސް ކިލޯގެ ޑްރަގް އެތެރެކޮށްގެން ސަފްވާން އުމުރަށް ޖަލަށްލާން ހުކުމް ކުރީ މާޗް، 2017 ގައެވެ. ނަމަވެސް މިދިޔަ ޖޫން މަހުގެ ތެރޭގައި އޭނާ ވަނީ ދޫކޮށްލާފައެވެ. އޭނާ ދޫކޮށްލީ ކީއްވެ ކަމެއް ހޯމް މިނިސްޓްރީން އަދި ކަރެކްޝަނުންވެސް ނުބުންޏެވެ. އެ މައްސަލާގައި ވާހަކަ ދައްކަން އެ ދެ މުއައްސަސާއިން ދެކޮޅު ހަދަނީ ކީއްވެ ކަމެއް ނޭންގެއެވެ.\nކުރީގެ ހޯމް މިނިސްޓަރު އުމަރު ނަސީރު ވިދާޅުވީ ސޮފްއަތު ދޫކޮށްލީ ގާނޫނާއި ހިލާފަށް ކަމަށެވެ.\n"ސައުވީސް ކިލޯގެ މަސްތުވާ އެއްޗެތި ރާއްޖެ އެތެރެކޮށްގެން 2017 ވަނަ އަހަރު ޖަލަށް ހުކުމް ކުރި މީހަކު މި ދޫކޮށްލީ ކަޑައެޅިގެން ގާނޫނާ ހިލާފަށް. މި ގައުމު މަސްތުވާ އެއްޗެތިން ސަލާމަތް ކުރުމަށް ޓަކައި ޕާޓީތައް ދޫކޮށްލައްވާފަ، އަޅުގަޑާ އެކު ހިންގަވާ،" މަސްތުވާތަކެއްޗާ ދެކޮޅަށް ވަރަށް ފާޅުގައި ވާހަކަ ދައްކަވަމުން ގެންދަވާ އުމަރު ވިދާޅުވިއެވެ.\nއުމަރު ވިދާޅުވީ ރާއްޖޭގައި އޮތް މަސްތުވާތަކެތީގެ މައްސަލަ ހައްލު ކުރެވޭނީ އިހުލާސްތެރިކަމާ، ހަރުދަނާ ކަމާ، ޖެހިލުން ކުޑަކަމާއެކު މަސައްކަތް ކޮށްގެން ކަމަށެވެ.\nސޮފްއަތުގެ އިތުރުން އެ މައްސަލާގައި އިތުރު މީހަކުވެސް އުމުރަށް ޖަަލަށްލާން ހުކުމް ކުރިއެވެ. އެމީހާ ދޫކޮށްލުމުގެ މަސައްކަތްވެސް ކުރަމުންދާ ކަމަށް ބައެއް ރިޕޯޓްތައް ބުނެއެވެ.\nއުމަރު ނަސީރު މަސްތުވާތަކެތި މިނިސްޓްރީ އޮފް ހޯމް އެފެއާޒް\n"ޑްރަގް ވިއްކާ މީހުން ވަނީ ދައުލަތުގެ އެންމެ އެތެރޭގައި"\nއާންމުގެ ކުރިމަތީ 203 ކިލޯގެ ޑްރަގް ނައްތާލައިފި


އިންތިޒާރު ( ހަވަނަ ބައި ) – Esfiya\nހެމުން އެކި ވާހަކަ ދައްކަމުން މާޔާ ވަގުތުގެ ބޭނުން ހިފާލާއިފައި ޒިޔާންއާ ކާވްޔާ އޭނަ ފެނުމުން އެހާ ހައިރާންވީ ކީއްވެހޭ ކިޔާން ގާތު އަހާލިއެވެ. ސިކުންތު ކޮޅެއްގެ ހަމަހިމޭން ކަމަށްފަހު ކާވްޔާ ކުރިންވެސް ބުނިހެން އެއީ މާޔާ ދުވަސްކޮށްލާފަ ކުއްލިއަކަށް ފެނުނުމުން ވީ ކަމެއް ކަމުގައި ބުނެލިއެވެ. އިރުކޮޅެއް ވަންދެން ދެމީހުން އެކި ވާހަކަ ދެއްކިއެވެ. ކިޔާންއަކީ ޑޮކްޓަރެކޭ ބުނުމުން މާޔާ ކުޑަކޮށް ހައިރާންވިއެވެ. ކިޔާން ދުވަހަކުވެސް ޑޮކްޓަރަކަށް ވާން ބޭނުމެއް ނުވެއެވެ. ދެން ޑޮކްޓަރަކަށް ވީ ކީއްވެ ހެއްޔެވެ. މާޔާ ކިޔާންއާ އެ ސުވާލު ކުރުމުން ކިޔާން ބުނެލީ ފަހުން ޑޮކްޓަރަކަށް ވާ ހިތްވީ ކަމުގައެވެ. ފޯނު ބޭއްވުމުގެ ކުރިން މާޔާ ކިޔާން ގާތު މާދަންރޭ ކާންއަންނަން ވާނީ ގެއަށޭ ބުނެލިއެވެ. ކިޔާން އޯކޭ ދިނުމުން މާޔާ ފޯނު ކަނޑާލީ ގްޑް ނައިޓް ކިޔާލަމުންނެވެ.\nއޭގެ އަނެއް ދުވަހެވެ. އޮފީސް ނިންމާލައިފައި މާޔާ ގެއަށް އައިސް މަލީހާގާތު މިރޭ މެހްމާނެއް އަންނަ ވާހަކަ ބުނެލިއެވެ. މަލީހާ ޝައުގުވެރިވެފައި ކާކުހޭ އެހުމުން މާޔާ އެއީ ސަޕްރައިޒްއެކޭ ބުނެލިއެވެ. މާޔާ އޮފީސް ހެދުން ބަދަލުކޮށްލައިގެން އައިސް ވަނީ ބަދިގެ އަށެވެ. މަލީހާވެސް މާޔާއަށް އެހީތެރިވެދޭން އުޅުނެވެ. ކިޔާން އަށް މީރު ގިނަ ބާވަތްތަކެއް މާޔާ ތައްޔާރުކުރިއެވެ. ދެމީހުން ބަދިގޭގައި އަވެދި ނެތި އުޅެނިކޮށް ފާއިޒު ބޯ ދިއްކޮލިއެވެ.\n” ހާދަ ވަސްމީރޭ.. މިރޭ ހާއްސަ ކަމެއް އޮތީތަ؟ މާ މީރުކޮށް ތި ކައްކާލަނީ.. ” ފާއިޒު ނޭފަތް ދަމާލަމުން ހިނިތުންވެލިއެވެ.\n” އާނ. މިރޭ މާޔާގެ ޙާއްސަ މެހްމާނެއް އަންނަނީނު. ނުބުނި ކާކުކަމެއްވެސް. ސަރޕްރައިޒެކޯ..” މަލީހާ މާޔާއަށް ބަލާލަމުން ފާއިޒުއަށް ޖަވާބުދިނެވެ. މާޔާ ބައްޕައަށް ބަލާލަމުން ހިނިތުންވެލިއެވެ.ފާއިޒު ފެންތައްޓެއް ބޯލަމުން ގޮސް އިށީދެލީ ޓީވީ ބަލަންށެވެ. ޓީވީއިން ދައްކަމުން ދިޔަ ސިޔާސީ ޕްރޮގްރާމެއް ބަލަން ފާއިޒު ގެއްލިފައި އިންދާ މާއިޝާ އާފުރެމުން އައިސް ބައްޕަ ކައިރީ އިށީދެލިއެވެ. ފާއިޒު ހެވިލާފައި ގުޑް މޯރނިން އޭ ބުނެލިއެވެ. މާއިޝާ ކޮލެޖްއިން އައިއްސަ ވަރުބަލިވެފައި ހުރުމުން ޖައްސާލިތަނާ ނިދުނީއެވެ. ހޭލެވުނީ އަދި ކިރިޔާއެވެ.\n” ކޮބާތާ މަންމަމެން؟ ” މާއިޝާ ގޭތެރެ ވަށާ ހޯދާލަމުން ސުވާލުކޮށްލިއެވެ.\n” މަންމަމެން އެބައުޅޭ ބަދިގެ ފަރާތުގައި.. މިރޭ ދޮންތަގެ މެހްމާނެއް އަންނަނީ އެއްނު. އެހެންވެ ކައްކަނީ ” ފާއިޒުގެ ޖުމުލައިން މާއިޝާ ދުވެފައި ގޮސް ބަދިގެއަށް ވަނެވެ.\n” އެ ތެދެއް؟ ދޮންތަ އަންގާވެސްނުލާ ތިއުޅެނީ ބިޓެއް ނަގައިގެން.. ކާކު އެއީ؟ ” މާއިޝާ ބަދިގެ ކައުންޓަރު މަތީ ދެއަތް ވިއްދާލައިގެން ހުރެ ބުމަ އަރުވާލިއެވެ.\n” ސާބަސް.. ބިޓެއް ނޫނޭ އެއީ. ދޮންތަގެ ފްރެންޑެއް.” މާޔާ ތަށިދޮންނަން ހުރެފައި މާއިޝާއަށް ބަލާލިއެވެ. މާއިޝާ ހެމުން ހިނގައިގަތީ ފެންވަރަންށޭ ކިޔާފައެވެ.\nމޭޒުމަތި ރީތި ކޮށްލަމުން މާޔާއާ މަލީހާ ދެމީހުންވެސް ދިޔައީ ފެންވަރާށެވެ. މާޔާ ރަތްކުލައިގެ ގަމީހަކާއެކީ ކަޅުކުލައިގެ ޖީންސްއެއް ލައިގެން ބޭރަށް ނުކުމެ ހުރީ ކިޔާން އަންނާނެ އިރަކަށެވެ. މާއިޝާވެސް ކުޑަކޮށް ރީތިވެލައިގެން އިނީ ފޯނާ ކުޅޭށެވެ. އިރުކޮޅަކުން ބެލް ޖަހާލި އަޑަށް މާޔާ ދުވެފައި ގޮސް ދޮރުހުޅުވާލިއެވެ. ސިޓިންރޫމުގައި ތިބި ތިން މީހުންވެސް އޭރު ދޮރާ ދިމާލަށް ބަލަހައްޓައިގެން ތިބީ ޝައުގުވެރިވެފައެވެ. ދޮރުން ވަދެގެން އައި ކިޔާން ފެނުނު ހިނދު މަލީހާއާ ފާއިޒު އުފާވެފައި ގޮސް ކިޔާންއާ ވާހަކަ ދައްކަން ފެއްޓިއެވެ. ހުއްޓުން އަރާފައި މާއިޝާ ކިޔާންއަށް ބަލަން ހުރީ އަނގަ ހުޅުވިފައެވެ. ކިޔާން ހާދަ ބަދަލުވެއްޖެއެވެ. ކުރީގެ ކިޔާންއަކާ ވައްތަރެއްވެސް ނޫނެވެ.\nހުދު ޓިޝާޓަކާއެކީ ސޯޓެއް ލައިގެން ހުރި އިރު ކިޔާން ފެންނަލެއް ވަރަށް ފުރިހަމައެވެ. ތުނިކޮށް ބަހައްޓާފައި ހުރި ތުބުޅިއާ ފަންއިސްތަށިގަނޑު ނިތްކުރިމައްޗަށް ވެއްޓިފައި އޮތް ގޮތްވެސް ނިކަން ހިތްގައިމެވެ. ހީވަނީ ފިލްމުތަކުގައި އުޅޭ ފަދަ ހީރޯއެއް ހެނެވެ. އެހާވެސް ފުރިހަމައެވެ.\n” އަދިވެސް ހާދަ ކުޑައޭދޯ” މާއިޝާ ކިޔާންއަށް ބަލަން ގެއްލިފައި ހުއްޓާ ސިއްސައިގެން ދިޔައީ ކިޔާން ކުރިމައްޗަށް އަރާ ވާހަކަދައްކަން ފެއްޓުމުންނެވެ. މާއިޝާ ހުވަފެނަކުން ހޭލެވުނު މީހަކު ފަދައިން ލޯ ބޮޑުކޮށްލާފައި ކިޔާންއަށް ބަލާލީ ނިކަން މައުސޫމުކޮށެވެ. މާއިޝާ ކުޑަކޮށް ހެވިލާފައި ކިޔާންއަށް ބަލާލަމުން ” ލޯންގް ޓައިމް ނޯ ސީއޭ” ބުނެލިއެވެ. އެންމެން އެކީ ސިޓިންރޫމުގައި އިރުކޮޅެއްވަންދެން ވާހަކަ ދައްކަން ތިއްބެވެ. މާޔާ ހެވިލާފައި އުޅުނު އިރު އެ މޫނު މަތިން އެހެންޏާ ނުފެންނަ އުފާވެރިކަމެއް ފެންނަން ހުއްޓެވެ.\n” މި ގޭގައެއް ނޫންތަ ސަމީރާއްތަ އުޅެނީ. ކުރިން އެންމެން އުޅުނު ގޭގައި މިހާރު އުޅެނީ އެހެން ބަޔެއް ނު. އަހަރެން ހީކުރީ މި ގޭގަ ކަމަށް ސަމީރާއްތަމެންވެސް އުޅެނީ ” ކިޔާން ގެ ސުވާލުން އެންމެންގެ ނަޒަރު މާޔާއަށް އަމާޒުވިތަން ކިޔާންއަށް ފެނުނެވެ. މާޔާގެ މޫނު މަތިން ފެންނަން ހުރި ކުލަވަރުން މާޔާ ކިޔާންއަށް އެއްވެސް އެއްޗެއް ނުކިޔާދޭކަން ހާމަވެއެވެ. ކިޔާން ސުވާލުއުފެދިފައި އެންމެންގެ މޫނަށް ވަކިވަކިން ބަލާލިއެވެ. މާޔާ ކިޔާންގެ މޫނަށް ބަލާލަމުން އިސްޖަހާލިއެވެ.\n” ސަމީރާއްތަމެން އުޅެނީ އެހެން ގެއެއްގަ. ސަމީރާއްތަ މަންމަގެ ގޭގައި. ސަމީރާއްތަގެ މަންމަ ނިޔާވުމުގެ ކުރިން ވަސިއްޔަތް ކުރީ އެގެ ސަމީރާއްތައަށް ދޭން. ސަމީރާއްތަގެ ކޮއްކޮ އުޅެނީ ފިރިމީހާގެ ގޭގައި ” ފާއިޒު ކިޔާނަށް ބަލާލަމުން އޮޅުންފިލުވައިދިނެވެ. ކިޔާން މާޔާއަށް ބަލާލަމުން ސަމީރާއްތަމެންގެއަށް ދާން ވާނެއޭ ބުނެލިއެވެ. މާޔާ ބޯ ޖަހާލަމުން ހީލިއެވެ.\n” ވަރަށް އުފާވެއްޖެ މިހާ ދުވަސްކޮށްލާފަ ކިޔާން ފެނުނީމަ. މާޔާ ކިޔާން އަންނާނޭ ބުންޏަސް، ހަގީގަތުގައި އަހަރެން ގަބޫލެއް ނުކުރަން ކިޔާން އަންނާނެކަމަށް. މިހާރު ކީއް ތިކުރަނީ ދެން؟ ” ކާން އިދެފައި ފާއިޒު ބުނެލި ޖުމުލައިން ކިޔާން މާޔާއަށް ބަލާލިއެވެ.\n” ކޯސް ނިމުނީމަ މި އައީ. މިހާރު ވަޒީފާއަކަށް އެޕްލައި ކޮށްގެން މިއުޅެނީ.”\n” ކޮން ކޯހެއް؟ ”\n” ޑޮކްޓަރ ”\nކިޔާން ގެ ޖަވާބުން މާއިޝާ ޝައުގުވެރިވެފައި އަސްލުހޭ އަހާލީ ތަންކޮޅެއް ބާރަށެވެ. މާއިޝާ އަބަދުވެސް ޑޮކްޓަރަކަށް ވާން ބޭނުންވިއެވެ. އެހެން ނަމަވެސް ކަށި އެއްޗެހި ފެނުމުން މާއިޝާ ބިރުގަންނާތީ އެ ހިޔާލު ދޫކޮށްލީއެވެ.\nކައި ނިމިގެން ކިޔާންއާ މާޔާ އަދި މާއިޝާ ދިޔައީ ޓެރެސްއަށެވެ. ޓެރެސްގެ އެއްފަރާތުގައި ހަދާފަ ހުރި ކުޑަ ކޮޓަރިއަށް ކިޔާންގެ ނަޒަރު ހުއްޓުނެވެ. ހުޅުވާލެވިފައި ހުރި ކުޑަ ދޮރުތަކުން އެތެރޭގައި ބަހައްޓާފައި ހުރި ޕިޔާނޯ ފެނުމުން ކިޔާން ހެވިލާފައި ގޮސް އެ ކޮޓަރި ތެރެއަށް ވަނެވެ.\n” މީ އަދިވެސް އެ ޕިޔާނޯތަ؟ އަދިވެސް ހާދަ ރީއްޗޭ. މާޔާ ކުޅެދޭންވީއެއްނު. ” ކިޔާން ޕިޔާނޯގެ ފިތްތަކުގައި ކުޅެލަމުން މާޔާއަށް ބަލާލިއެވެ. މާޔާ ކުޑަކޮށް ބޯ ޖަހާލަފައި މި ގަޑީގަ ނޫނޭ ބުނެލިއެވެ.\n” ދޮންތަ މިހާރު ޕިޔާނޯ ނުކުޅެއޭ. ހަމައެކަނި ކަމަކާ ދެރަވާ ގަޑީގަ ޕިޔާނޯ ކުޅެނީ ” މާއިޝާ ވިސްނާވެސްނުލާ ބުނެލި ޖުމުލައިން ކިޔާން ހައިރާންވެފައި މާޔާއަށް ބަލާލިއެވެ. އޭރު މާޔާ ހިތްހަމަނުޖެހިފައި ފާޑަކަށް މާއިޝާއަށް ބަލަހައްޓައިގެން ހުއްޓެވެ. މާއިޝާ ހިނދު ކޮޅަކަށްވެސް އަނގަމަޑުން ލައިގެން ނުހުރެވެނީ ހެއްޔެވެ.\n” އެއީ ދޮގެއް. މި ގަޑީގަ ހަމަ ކުޅޭ ހިތްނުވަނީ. ” މާޔާ ކިޔާން ބަލަހައްޓައިގެން ހުރި ގޮތް ފެނުމުން އަވަސް އަވަހަށް ކިޔާލިއެވެ.\n” ދެން އަހަރެން ބުނީތީ ކުޅެލަދީބަ ” ކިޔާން އާދޭސް ކުރާ ފަދައިން ބުނުމުން މާޔާ އޯކޭއޭ ބުނެލަމުން އައިސް ގޮނޑީގައި އިށީދެ އިނދެ ޕިޔާނޯ ކުޅެން ފެށިއެވެ. ކިޔާން ގަޔާވެލާފައި ޕިޔާނޯއަށް ލެގިލައިގެން ހުރީ ދެއަތް ޖީބަށް ޖަހާލައިގެންނެވެ. މާއިޝާގެ ނަޒަރު ހުރީ ކިޔާންއަށް ހުއްޓިފައެވެ. އުމުރުން ބާވީސް އަހަރުވީ އިރުވެސް މިހާ ފުރިހަމަ ޒުވާނެއް ފެނުނު ހެނެއް ހިޔެއްނުވެއެވެ. ކިޔާންގެ ކޮންމެ އާދައެއް މާއިޝާ އަށް ކަމުދިޔައެވެ. އެންމެނަށް ރޭގަނޑުގެ ސަލާމް ކިޔާލަމުން ކިޔާން ދިޔައީ ގެއަށް ދިޔުމަށެވެ.\n” މާޔާ ކިޔާނަށް ނުކިޔައިދެންތަ އެއްވެސް ވާހަކައެއް؟ ” ކިޔާން ނުކުތުމުން ފާއިޒު މާޔާއާ ސުވާލުކޮށްލިއެވެ. މާޔާއަށް ކުރިންވެސް އޭނައާ މި ސުވާލު ކުރާނޭކަން އެގެއެވެ.\n” ނުކިޔައިދެން. އަހަރެން ބޭނުމެއް ނޫން އެއްވެސް މީހަކަށް އަހަރެންގެ މާޒީ ކިޔާދޭކަށް. މާޒީ ކިޔައިދީގެން އެ ހުރިހާ ކަމެއް އަލުން ހަނދާންކުރާކަށް އަހަރެން ނެތިން. ކިޔާން އެއީ އަހަރެންގެ އެންމެ ގާތް އެކުވެރިޔާއަށް ވިޔަސް އަހަރެން ބޭނުމެއް ނޫން ކިޔާނަށް އެއްވެސް އެއްޗެއް ކިޔާދޭކަށް. ބައްޕަމެންވެސް އެ ވާހަކަ ކިޔާން ގާތު ނުދެއްކިއްޔާ ރަނގަޅީ.. ” މާޔާ އެންމެންންގެ މޫނަށް ބަލާލަމުން ވާހަކަ ދެއްކީ ހަމަޖެހިލާފަ ހުރެއެވެ. މާޔާގެ ޖަވާބުން ފާއިޒު އުފާވިއެވެ. އެއީ އެ މީހުންވެސް ބޭނުންވާ ގޮތެވެ. މާޔާ މާޒީ ހަނދާންނައްތާލުމެވެ. މާޔާ ހިނިތުންވެލަމުން ދިޔައީ ކޮޓަރިއަށެވެ. މާޔާ ދިއުމުން ފާއިޒު މާލީހާއާއި މާއިޝާ ގާތު މާޔާ އެދުނު ފަދައިން އެއްވެސް މީހަކު ކައިރީ އެއްވެސް އެއްޗެއް ނުބުނުމަށް އެދުނެވެ.\nދުވަސްތައް ފާއިތުވަމުން ދިޔައީ ހަލުވިކަމާއެކުގައެވެ. ކިޔާން އޭ.ޑީ.ކޭ ހޮސްޕިޓަލްގައި ވަޒީފާ އަދާކުރަން ފެށިއެވެ. ބަލިމީހުންނަށް އޯގާތެރި ޑޮކްޓަރެއްގެ ގޮތުގައި ކިޔާން ލޭބަލް ވެގެން ދާން ދުވަސްކޮޅެއްވެސް ނުނަގައެވެ. ދޭތެރެއަކުން މާޔާއާ ކިޔާން ބޭރަށް ގޮސް މަޖާ ކޮށް ހަދާލައެވެ. ދުއްވާލަން ދެއެވެ. ދެމީހުން ކުރީގެ އުޅުނު ގޮތަށް އުޅޭ އިރު ކުޑަކުދިންތަކެކޭ ވަކި ތަފާތެއް ނުހުރެއެވެ. މާޔާގެ ދިރިއުޅުމަށް އުފާވެރި ދުވަސްތަކެއް އައިސްގެން އުޅޭ ފަދައެވެ. އެހެން ނުވާންވީވެސް ކީއްވެ ހެއްޔެވެ. އެމީހަކަށް މާޔާ އަބަދުވެސް ބޭނުންވި އޭނަގެ އެންމެ ގާތް އެކުވެރިޔާ މިހާރު އެހުރީ އޭނަގެ ގާތުގައެވެ. މާޔާ ދޭތެރެއަކުން ސަމީރާމެން ގެއަށްވެސް ގޮސް ހަދާލައެވެ. ޝަހާއަށް މާޔާ ފެންނަ ކޮންމެ ފަހަރަކު ލޯ އަޅާލާފަ ދެއެވެ. މާޔާ ދެރަވިޔަސް އަޅާ ނުލައެވެ. މާއިޝާ އަބަދުހެން ކިޔާންގެ ހިޔާލުތަކަށް ގެއްލިފައި އިދެއެވެ. ކިޔާން ގެއަށް އައިސްސިއްޔާ ރީރި ވެލައިގެން ނޫނީ ކޮޓަރިން ބޭރަށް ނުނިކުމެއެވެ. ކުރިން ކިޔާނަށް ކިޔާންބެ ކިޔާ އުޅުނަސް މިހާރު މާއިޝާ އެހެންވެސް ނުކިޔައެވެ. ކިޔާންއޭ ވެސް ނުކިޔައެވެ. ވާހަކަ ދައްކާއިރުވެސް މާއިޝާ ވާހަކަ ދައްކަނީ ނަން ބޭނުންނުކޮށެވެ. ކިޔާންއަށް އެކަން ފާހަގަ ވިޔަސް އަޅާނުލައެވެ.\nމާއިޝާ އެއްދުވަހަކު ކޮލެޖް ނިންމާލާފައި ހިނގާލާފައި ގެއަށް ދަނިކޮށް ކުއްލިއަކަށް ވާރޭ ވެހެން ފެއްޓުމުން ދުވެލާފައި ގޮސް މަޑުކޮށްލީ ފިހާރައެއްގެ އަސްކަނިދަށުގައެވެ. ވާރޭ ވެހޭލެއް ބޯކަމުން އަވަހަކަށް ވާރޭ ނުހުއްޓާނެކަން އެގުމުން މާއިޝާ ގުޅަން ފެށީ މާޔާއަށެވެ. ދެތިން ފަހަރު ގުޅި އިރުވެސް މާޔާ ފޯނުނުގެމުން މާއިޝާ ދެން ގުޅާލީ ފާއިޒުއަށެވެ. ދެ ފަހަރަކު ރިންގްވިތަނާ ފާއިޒު ފޯން ނެގިއެވެ.\n” ބައްޕާ!.. ވާރެއާ ހެދި ގެއަށް ނުދެވިފަ މިހުރީ. އާދެބަ ބަލާ ” ފާއިޒު ހަލޯއޭ ބުނެލިތަނާ މާއިޝާ ކިޔާލިއެވެ.\n” ބައްޕަ މިއުޅެނީ ގޭގަ. މާޔާ ވީ ކާރުގަ ގޮއްސަ. ދަރިފުޅު ޓެކްސީއެއްގަ އަންނަންވީނު ” ފާއިޒުގެ ޖަވާބުން މާއިޝާ ފޯނު ކަނޑާލީ އޯކޭއޭ ބުނަމުންނެވެ. މަގުންދާހާ ޓެކްސީއަކަށް އަތް ނަގަމުން ދިޔައިރުވެސް ޓެކްސީއެއް މަޑު ނުކުރިއެވެ. މާޔާއަށް ގުޅާ ގުޅާ ފޯނު ނުނެގުމުން މާއިޝާ ރުޅިގަދަވިއެވެ. އެހެން އެތާ ހުއްޓާ ޕްރައިވެޓް ކާރެއް އައިސް މަޑުކޮށްލިއެވެ. މާއިޝާ އަޅާވެސްނުލާ ދުރަށް ބަލާލިތަނާ ކިޔާންގެ އަޑު އިވިގެން ސިހިފައި ބަލާލިއެވެ. އޭރު ކިޔާން ކާރުގެ ބިއްލޫރިގަނޑު ތިރިކޮށްލައިގެން މާއިޝާއަށް ބަލަން އިނީ ހެވިލާފައެވެ. މާއިޝާ ވަގުތުން މޫނުމަތި ރީތި ކޮށްލާފައި ތުންފަތްމައްޗަށް ހިނިތުންވުމެއް ވެރިކޮށްލިއެވެ.\n” އާދޭ އަރަން. އަހަރެން ޑްރޮޕް ކޮށްދީފާނަން ” ކިޔާން ކާރުގެ އަނެއް ދޮރު ހުޅުވާލަމުން މާއިޝާއަށް ބަލާލިއެވެ. މާއިޝާ އައިސް ކާރަށް އެރުމުން ކިޔާން ޓިޝޫފޮށި ނަގައިގެން މާއިޝާއަތަށް ދިއްކޮށްލިއެވެ. ކިޔާން ކާރު ދުއްވާލަމުން ކިޔެވުން ކިހިނެއްހޭ އަހާލިއެވެ. މާއިޝާ މަޑުމަޑުން ރަނގަޅޭ ބުނަމުން ޓިޝޫއެއްނަގައިގެން މޫނު ފޮހެލަމުން ކިޔާންއަށް ބަލާލިއެވެ. ރަސްމީ ހެދުމުގައި ކިޔާން ފެންނަލެއް ވަކިން ރީއްޗެވެ.\n” ތެންކިޔު ކިޔާން ” މާއިޝާ ކިޔާންގެ މޫނުން ނަޒަރު ވަކިކޮށްލަމުން ބޭރަށް ބަލާލިއެވެ. ވެހެމުން ދިޔަ ވާރޭގެ ތިކިތައް ކާރުގެ ބިއްލޫރިގަނޑުގައި ފިރުކެމުން ދިޔަގޮތް ބަލަން އިދެފައި މާއިޝާ މޫނު ބިއްލޫރިގަނޑުގައި ޖައްސާލިއެވެ.\n” މިހާރު އަހަރެން ކިޔާންބެ އިން ކިޔާން އަށް ބަދަލުވީތަ؟ ” ކިޔާން ލާނެތް ގޮތަކަށް ހީލަމުން މާއިޝާއަށް ބަލާލިއެވެ. މާއިޝާ ސިހިފައި ކިޔާންގެ މޫނަށް ބަލާލިއިރު އެ މޫނުމަތީގައިވީ ލަދުވެތިކަމެވެ. ކޮންމެހެން އެހާ ފާޅުކޮށް ކިޔާން އެހެން ބުނަން ޖެހޭ ހެއްޔެވެ. މާއިޝާ ކިޔާނެ އެއްޗެއް އެގޭނީ ކިޔާނަށް ހެއްޔެވެ. އޭނަ ބޭނުން ނަމަކުން ގޮވިޔަސް ކިޔާނަށް ކީއްހެއްޔެވެ. މާއިޝާ އެއްވެސް އެއްޗެކޭ ނުބުނެ މޫނު އަބުރާލީ ތުންފަތުގައި ދަތްއަޅާލަމުންނެވެ. މާއިޝާ ލަދުގަތް ވަރުން ދެލޮލަށް ކަރުނަވެސް ޖަމާވެއްޖެއެވެ. ކިޔާން މާއިޝާއަށް ވީ ގޮތް ފެނުމުން ކަޑަވިއެވެ. ކިޔާން ކޮންމެހެން އެހެން ބުނީ މާއިޝާ ލަދުގަންނަވާލާކަށް ނޫނެވެ. ހަމަ އެކަނި ދިމާކޮށްލުމުގެ ނިޔަތުގައެވެ. ކުޑައިރުވެސް މާއިޝާއާ ދިމާކޮށް އުޅުމަކީ ކިޔާންގެ އާދެއެކެވެ. ގެއާ ހަމައަށް ދެވެންދެން ދެމީހުން ކުރެ އެކަކުވެސް ދެން އެއްޗެކޭ ނުކިޔައެވެ. ގެއަށް ކާރުމަޑުކޮށްލުމާއެކު މާއިޝާ ދޮރުހުޅުވާލައިފައި ދުވެލާފައި ގޮސް އެތެރެއަށް ވަނީ ކިޔާނަށް ބަލާވެސްނުލާއެވެ. ކިޔާން މާއިޝާ ދިޔަ ދިމާލަށް ބަލަން ހުރެލާފައި ކާރުދުއްވާލީ ފާޑެއްގެ ގޮތެއް އަނގައަށް ހަދާލަމުންނެވެ.\nv reethi mi part vx….\nkiyun theri eh\nreethi.. ekm v kuru.. adhi uplpad kuraaleh Las veema v fooohi.. knme dhuvahaku ves upload kuraa gadi eh kanda alhaaegadi ah amal kuranya rangalhuvaane hen heevey..\nVrh shalhi thigukohladhee\nVrh reethi mi part vx ekm honestly bunanya mi story ge part thah vrh kuru mi site ge ehn story thaka alha balaairu bt dnt take me wrong okay… 😉 This story is totally awesome! Thnkx saarah! Mi story mi kiyanii hama vrh kiya hithun.. Waiting4nxt part! 🙂\nthe story is really nice but compairing to other parts this part is really short. hope you will make it longer next time. dont take this asanegetive comment, please. i just felt this part is short. and eagerly waiting for the next part…. when are u gonna upload the next part??? story vrh vrh lwbi.. luv u saarah.. hope u will make it longer nxt time\nmi story ehaa interesting eh noon..6part ah dhiya iru ves hus haasaru gandu.. vaahaka liyumuge hunaru ebahuri.. you can do better than this.. maa beykaaru vaahaka dhahkaafa onnany.. fooohi dhen.. but try.. good luck\nHaadha hadi ey.. Vvvvvvvvv hadi.. Dhuvahakuves mihaa hadi vahaka eh ma nukiyan.. Innaane meehaku nuvegentha vaahaka thi liyany..maaishaa oa… Kiyaanoa.. Hama ragalhahves tjihiree moya vefa…\nawesome…. vrah salhi…. kiyaaln faseyha… ibaaraaiykurunves… varah best… keep it up\nނުވާނަން ތަފާތެއް… 6\nވާ ލޯބި އެނގޭ ނަމަ 19\nލޯއްބެއްގެ ފެށުން 34


"PCR nuhedhee DNA athulaane kamah birun"\nރަޝިއާގައި ޕީސީއާރު ނުހެދީ ޑީއެންއޭ އަތުލާނެ ކަމަށް ބިރުން: މެކްރޮން\nޕޫޓިން އާއި މެކްރޮން މަޝްވަރާ މޭޒުދޮށުގައި: އެއީ 13 ފޫޓު ދިގު މޭޒެއް ކަމަށް ބުނެވޭ\nފްރާންސްގެ ރައީސް އިމަނުއެލް މެކްރޮން މިދިއަ ހޯމަ ދުވަހު ރަޝިއާއަށް ވަޑައިގެންނެވި އެވެ. އެއީ ރަޝީއާގެ ރައީސް ލަޑިމިއަރު ޕޫޓިންއާ ބައްދަލު ކުރައްވައި ޔުކްރޭނާ ބެހޭ ގޮތުން މަޝްވަރާ ކުރެއްވުމަށެވެ.\nމެކްރޮން ރަޝިއާއަށް ވަޑައިގެން ކޮވިޑް ޓެސްޓް ކުރަން -- ޕީސީއާރު ހެދުމަށް ދެންނެވުމުން އެކަމަށް އިންކާރު ކުރެއްވި ކަމަށް ރޮޢިޓާސް ބުނެފައި ވެއެވެ.\nރޮއިޓާސް ބުނި ގޮތުން މެކްރޮންއަށް ދެގޮތެއް އިޚުތިޔާރު ކުރެއްވުމަށް ދެންނެވުނެވެ. އެއީ ޕީސީއާރު ޓެސްޓް ކުރުން ނުވަތަ ޕޫޓިންއާ ބަައްދަލު ކުރައްވާއިރު ގާތްދުރުކަން ދެމެހެއްޓެވުމެވެ. މެކްރޮން އީޚްތިޔާރު ކުރެއްވީ ގާތް ދުރުކަން ދެމެހެއްޓެވުން ކަމަށް ނޫސް އޭޖޭންސީ ބުނެ އެވެ.\nޚަބަރުތައް ބުނާ ގޮތުން ރަޝިއާގައި މެކްރޮން ޕީސީއާރު ނުހެއްދެވީ ރަޝިއާ ޑޮކްޓަރުން އޭނާގެ ޑީއެންއޭ އަތުލައިގެންފާނެ ކަމަށް ބިރުފުޅުންނެވެ.\nމެކްރޮންއާ ޕޫޓިން ބައްދަލު ކުރައްވައި މަޝްވަރާ ކުރެއްވިއިރު ދެ ލީޑަރުން ތިއްބަވާތަން ފެންނަނީ ވަރަށް ދިގު މޭޒެއްގެ ދެކޮޅުގަ އެވެ. އެއީ ހަތަރު މީޓަރު، ގާތްގަނޑަކަށް 13 ފޫޓޫ ދިގު މޭޒެއް ކަމަށް ބުނެވެ އެވެ.\nދެ ލީޑަރުން އެހާ ދުރުގައި ތިއްބެވި ސަބަބާ ބެހޭ ގޮތުން މީޑިއާގައި އަދި ސޯޝަލް ނެޓްވޯކްތަކުގައި ބަހުސްކޮށްފައި ވަނީ އެއީ ހަގީގަތުގައި ވެސް ރަޝިއާ އާއި ފްރާންސާ ގުޅުން ކެނޑިފައި އޮތް މިންވަރު ކަމަށް ބުނެ އެވެ.\nފްރާންސް ދެކެ ޕޫޓިން ހިތްޕުޅު ހަމަޖެހި ވަޑައި ނުގެން މެކްރޮންއާ ސަމާލް ކުރައްވަން ބޭނުންފުޅުވެ ވަޑައިނުގަތީ ކަމަށް ވެސް ބުނެވުނެވެ.\nއެހެން ނަމަވެސް ކަން ހިނގައި ދިޔައީ އެހެން ނޫންކަން މިހާރު މިއޮތީ ސާފުވެފަ އެވެ. އެއީ މެކްރޮން ކޮވިޑަށް ޓެސްޓް ކުރައްވާފައި ނުވާތީ ޕޫޓިންއާ ގާތްވެ ސަލާމް ކުރައްވަން މެކްރޮންއަށް ފުރުސަތު ލިބިވަޑައި ނުގަތީ އެވެ.\nދެލީޑަރުންގެ ބައްދަލު ކުރެއްވުން ފަސްގަޑިއިރަށް ދިގު ދެމިގެން ދިޔަ ކަމަށް ރޮއިޓާސް ބުނެ އެވެ. އެހެން ނަމަވެސް ޔުކްރޭން މައްސަލާގައި މެކްރޮން ހާސިލު ކުރައްވަން އުންމީދު ކުރެއްވި ވަރަށް އެއްވެސް ކަމެއް ނުވާ ކަމަށް ބުނެވެ އެވެ.\nމެކްރޮން ވިދާޅުވި ގޮތުގައި ޔުކްރޭނާ ހަނގުރާމަ ކުރުމަކީ ޕޫޓިން އެދިވަޑައިގަންނަވާ ގޮތެއް ނޫނެވެ. ރަޝިއާގެ ރައްކާތެރިކަން ކަށަވަރުވުމުން މަޝްރަހު އޮމާންވެ ހަމަޖެހިދާނެ ކަމަށް ޕޫޓިން ވިދާޅުވި ކަމަށް މެކްރޮން ވިދާޅުވި އެވެ.\nރަޝިޔާ ޓެރަރިޒަމް ފްރާންސް + ޕުޓިން ކުށްކުރުން ޔުކްރެއިން އެމަނުއެލް މެކްރޯން\nޕޫޓިންއާ މަޝްވަރާ ކުރުމުގައި 100 ގަޑިއިރު\nއަލިފާނަށް ދަރު ނާޅަން މެކްރޮން އެދިވަޑައިގެންފި\nރަޝިއާ-ޔުކްރޭން: މަޝްވާރާތަކުގެ ދެވަނަބުރު ކުރިއަށް


ގޭގައި ކަރަންޓީނު ވާން ބޭނުންވާ މީހުން އެކަން އަންގަން އެދިއްޖެ\nފަޒީނާ އަހުމަދު 24 މެއި 2020\nކޮވިޑް-19 އަށް ހުށަހެޅޭ އަލާމާތްތައް ނުފެންނަ މީހުންގެ ތެރެއިން ގޭގައި ކަރަންޓީނު ވާން ބޭނުންވާ މީހުން އެކަން ހެލްތު ޕްރޮޓެކްޝަން އޭޖެންސީ (އެޗްޕީއޭ) އަށް އެންގުމަށް މިރޭ އެދިއްޖެ އެވެ.\nހޯމް ކަރަންޓީނު ކުރުމުގެ އުސޫލް އާއްމުކޮށް އެޗްޕީއޭ އިން ބުނެފައި ވަނީ އެގޮތަށް އެކަހެރި ކުރެވޭނީ ކަނޑައަޅާފައިވާ ވަކި ޝަރުތުތައް ފުރިހަމަވާ ގެއެއް ނުވަތަ ތަންތަނުގައި ކަމަށެވެ. އެ ޝަރުތުތަކާ އެކު އެޗްޕީއޭ އިން ވަނީ ފޯމެއް އާއްމުކޮށްފަ އެވެ.\nގޭގައި ކަރަންޓީނު ވާން އެދޭ މީހުން އެ ފޯމު ފުރިހަމަކޮށްފައި ހުށަހެޅުމުން، ޝަރުތު ހަމަވާ ނަމަ ހުއްދަ ދޭން ވަނީ ނިންމައިފަ އެވެ. އެ ފޯމުގައި، ދިރިއުޅޭ ތަނާއި މީހުންގެ އަދަދާއި އެ ގެއެއްގައި އުމުރުން 65 އަހަރުން މަތީގެ މީހުންނާއި ދާއިމީ ބައްޔަކަށް ބޭސްކުރާ މީހުން ތިބި ނަމަ އެކަން އަންގަން ޖެހެ އެވެ.\nކޯވިޑް-19 އާއި ގުޅިގެން ގޭގައި ކަރަންޓީީނު ކުރުމުގެ އުސޫލު:https://t.co/2DPYnZxnrNގޭގައި ކަރަންޓީނު ވުމަށް ބޭނުންވާ ފަރާތްތަކުން ލިންކުގައިވާ ޗެކްލިސްޓް ފުރިހަމަކުރުމަށްފަހު homequarantine@health.gov.mv އަށް އީމެއިލް ލުރަށްވާ:https://t.co/n0sEsHf8lG— Health Protection Agency (@HPA_MV) May 23, 2020\nކަރަންޓީން ކުރަން ވަކި ކޮޓަރިއެއް ހުރި ނަމަ އެކަން ނުވަތަ ގޭގައި ދިރިއުޅޭ ގިނަ ބަޔަކު ބޭނުން ކުރަން ހުންނަނީ އެއް ފާޚާނާއެއް ނަމަ އެކަން ވެސް އަންގަން ޖެހެ އެވެ. ގޭގައި ކަރަންޓީންވާން ބޭނުންވާ މީހުން ފޯމު ފުރާފައި ހުށަހަޅަން ޖެހެނީ ހެލްތު މިނިސްޓްރީގެ އެކަމާ ގުޅޭ އީމެއިލަށެވެ.\nHome qurantine kuranee, Samaaluvaan vee kankan gina\nހޯމް ކަރަންޓީން ކުރުމުގެ އުސޫލުގައިވާ ބައެއް ކަންކަން:\nގޭގައި ކަރަންޓީން ކުރަނީ އެ އުސޫލްގައިވާ ގޮތުން ބައްޔެއްގެ އަލާމާތެއް ފެނިފައި ނުވާ އެކަމަކު ބައްޔަށް ހުށަހެޅިފައިވާ މީހުން އެހެން މީހުންނާ ދުރުހެލިކުރާށެވެ. މިގޮތަށް ކަރަންޓީން ކުރުމުގެ ބޭނުމަކީ މިފަދަ މީހުންގެ ކިބައިން ބަލީގެ އެއްވެސް އަލާމާތެއް ފެނޭތޯ ބެލުމާ އެކު ބަލި ހުރި ކަން އަވަހަށް ދެނެގަނެ ފިޔަވަޅު އެޅުން ކަމަށް އެޗްޕީއޭ އިން ބުންޏެވެ.\nގޭގައި ކަރަންޓީން ކުރާ ގޮތަށް ހަމަޖައްސާފައި ވަނީ 14 ދުވަހަށެވެ. އެ މުއްދަތު ހަމަވުމުން ކޮވިޑް-19 އަށް ޓެސްޓްކޮށް ނަތީޖާ ނެގެޓިވް ވުމުން ކަރަންޓީނުން ދޫކޮށްލާނެ އެވެ.\n- ކަރަންޓީން ކުރާ މީހާ ބެހެއްޓުން އެންމެ އެކަށީގެންވަނީ ފާޚާނާ އެކު ހުންނަ ކޮޓަރިއެއްގައި. އެތަނަކީ ރަނގަޅަށް ވައި ދައުރުވާ ގޮތަށް ހުންނަ ތަނަކަށް ވާން ޖެހޭ.\n- އެއް ކޮޓަރިއެއްގައި އެކަކަށް ވުރެން ގިނަ މީހުން ކަރަންޓީން ކުރާ ނަމަ ދެ އެނދު ދޭތެރޭގައި މަދުވެގެން ތިން ފޫޓު ހުރުން.\n- ފާޚާނާގައި ސާފު ފެން ލިބުމާ އެކު ރައްކާތެރި ގޮތެއްގައި އަތް ދޮވެވޭނެ އިންތިޒާމް ހަމަޖެހިފައި ހުރުން.\n- އެކަކަށް ވުރެން ގިނަ މީހުން ފާޚާނާ ބޭނުންކުރާ ނަމަ ފާޚާނާގެ އިސްކުރާއި ދޮރުގެ ތަޅާއި ފާޚާނާ ތަށިގަނޑާއި މޫނު ދޮންނަ ތަށި ފަދަ ތަންތަން ޑިޓާޖަންޓް ބޭނުންކޮށްގެން މަދުވެގެން ދުވާލަކު ދެ ފަހަރު ސާފުކުރުން.\n- ގޭގައި އުޅޭ އުމުރުން 60 އަހަރުން މަތީގެ ނުވަތަ ދާއިމީ ބައްޔަކަށް ބޭސްކުރާ މީހުންނާ އެއް ފާޚާނާއެއް، ކަރަންޓީންގައި ހުންނަ މީހާ ބޭނުން ނުކުރުން.\n- ކަރަންޓީންގައި ހުންނަ މީހާ ގެންގުޅޭ ތަކެއްޗާއި އަންނައުނު ވަކިން ގެންގުޅުމާއި ވަކިން ދޮވެ ހެދުން.\n- އުމުރުން 60 އަހަރުން މަތީގެ މީހެއް ނުވަތަ ދާއިމީ ބައްޔަކަށް ބޭސްކުރާ މީހަކު ގޭގައި ކަރަންޓީން ކުރާނީ އޭނާގެ އެހީތެރިއެއް ހުރި ނަމަ. އެހީތެރިއަކު ނެތް މީހުން ކަރަންޓީން ކުރާނީ ސަރުކާރުން ކަނޑައަޅާފައިވާ ފެސިލިޓީއެއްގައި.\n- މީހަކު ކަރަންޓީންކޮށްފައިވާ ގެއަކަށް އެހެން މީހުންނަށް ޒިޔާރަތެއް ނުކުރެވޭނެ. އަދި ކަރަންޓީންގައި ހުންނަ މީހާ ވެސް ގެއިން ބޭރަށް ދިއުން މަނާވާނެ.\nހޯމް ކަރަންޓީންގައި ހުންނަ އިރު ރައްކާތެރިވުމުގެ ގޮތުން އަމަލުކުރާނެ ގޮތްތައް ޑޮކްޓަރުން ވަނީ ކިޔައިދެއްވައިފަ އެވެ.\nއޭގެތެރޭގައި ސާފުތާހިރު ކަމަށް ޚާއްސަ ސަމާލުކަމެއް ދީ، ބްލީޗް ސޮލިއުޝަނެއް ތައްޔާރުކޮށް، ފާޚާނާތަކާއި ގޭތެރެ އަދި ހިފައި ގެންގުޅޭ ތަކެއްޗާއި ގޭގެ ދޮރުތަކުގެ އަތްގަނޑު ދޮވުމާއި ކަރަންޓީންގައި ހުންނަ މީހާ ގޭގައި ތިބޭ އެހެން މީހުންނާ ބައްދަލުވެ ނުހެދުމާއި ބޭރަށް ދިއުމުގެ ބަދަލުގައި ޑެލިވަރީގެ ޚިދުމަތް ހޯދަން އެދިފައިވެ އެވެ. އެންމެ ބޮޑު ސަމާލުކަމެއް ދޭން ޖެހެނީ އެ ގެއެއްގައި ތިބޭ ހައި ރިސްކް މީހުން ބައްޔަށް ހުށަނޭޅޭ ގޮތަކަށް އަމަލުކުރަން ކަމަށް ޑޮކްޓަރުން ގެންދަވަނީ ވިދާޅުވަމުންނެވެ.\nއަރުޝީފަށް ނެގީ 24/05/2020 01:18\nއެންމެފަހުން އަޕްޑޭޓްކުރީ 24/05/2020 01:18


SunOnline: Column: Findi adhi nulafaa amalekeve.\nފިނޑި އަދި ނުލަފާ އަމަލެކެވެ.\nއަޙުމަދު މާޖިދު 08 May 2021, 11:14\nރައްޔިތުންގެ މަޖިލީހުގެ ރައީސް މުހަންމަދު ނަޝީދަށް އަމާޒުކޮށް ގޮއްވާލި ބޮން ހަރުކޮށްފައިވާ ސައިކަލް ވެއްޓިފައި --\nކީރިތި ޤުރްއާނުގެ ފުރްޤާން ސޫރަތުގެ 63 ވަނަ އާޔަތުން ފެށިގެން ގޮސް އެ ސޫރަތުގެ ނިޔަލަށް ހުރި މަތިވެރި ބަސްފުޅުތަކުގައި، ރަޙްމާނުވަންތަ ކަލާނގެ ރަސްކަންފުޅަށް ކިޔަމަންތެރި އަޅުތަކުންގެ ސިފަތައް ބަޔާން ކުރައްވައިފައި ވެއެވެ. އޭގެ ތެރެއިން އެއް ސިފައަކީ، 68 ވަނަ އާޔަތުގައި ބަޔާން ކުރައްވައިފައި ވާ ކަންތައްތަކުގެ ތެރެއިން، ޢަދުލުއިންޞާފު ޤާއިމު ކުރުމަށް ޓަކައި ޙައްޤު ގޮތުގައި މެނުވީ އެއްވެސް ނަފުސެއް ޤަތުލު ކުރުމުގެ ނުބައި ޢަމަލާ ގާތް ނުވުމެވެ. ހަމަ އެހެންމެ، ﷲ ސުބުޙާނަހޫ ވަ ތަޢާލާ ޙަރާމް ކުރެއްވި ފާފަތަކުގެ ވާހަކަ ބަޔާން ކުރައްވަމުން، ސޫރަތުލް އަންޢާމްގެ 151 ވަނަ އާޔަތުގައި ވެސް ވަނީ، އެފަދަ އެއް ޢަމަލަކީ ﷲ ޙުރުމަތްތެރި ކުރެއްވި އެއްޗެއް ކަމަށް ވާ ފުރާނައަށް ޙައްޤު ނޫން ގޮތެއްގައި އަރައިގަތުން ކަމަށް ބަޔާން ކުރައްވައިފައެވެ.\nއިންސާނެއްގެ ފުރާނަ ނަގައިލުން ޙައްޤު ވާ ހަމައެކަނި ގޮތަކީ، މުސްލިމުންގެ ވަލިއްޔުލްއަމްރުގެ ވިލާޔަތުގެ ދަށުގައި ޤާއިމު ކުރެވިފައި ވާ މުސްލިމް ފަނޑިޔާރުގެއަކުން ޝަރީޢަތާ އެއްގޮތަށް ހިންގާ ޢަދުލުއިންޞާފުގެ އިޖުރާއާތުތަކެއްގެ ތެރެއިން ކުރެވޭ ޢަދުލުވެރި ޙުކުމެއް ތަންފީޛު ކުރުމެވެ. މިއީ ކީރިތި ޤުރްއާނާއި ނަބަވީ ސުންނަތުގެ ސަރީހަ ނައްޞުތަކުން ސާބިތު ވާ، އަދި މި އުއްމަތުގެ ދަންނަ ބެއިކަލުން ފާއިތު ވެދިޔަ 1400 އަހަރުގެ ތެރޭގައި އިއްތިފާޤު ވެވަޑައިގެންފައި ވާ ގޮތެވެ. މި ނޫން ގޮތަކަށް، ހަމަ އެކެއްގެ ވިޔަސް ފުރާނަ ނަގައިލުމަކީ ނުވަތަ ނަގައިލުމަށް މަސައްކަތް ކުރުމަކީ ﷲ ތަޢާލާގެ އުލޫހިއްޔަތާއި ރުބޫބިއްޔަތާ ދެކޮޅަށް ކުރެވޭ ނުބައިނުލަފާ ބަޣާވާތެކެވެ. އެކަލާނގެ ޙުރުމަތްތެރި ކުރެއްވި އެއްޗެއްގެ ޙުރުމަތް ނަގައިލުމުގެ ފާފަވެރި ޢަމަލެކެވެ. އެކަން ކުރާ މީހަކުގެ ކިބައިން އިސްލާމްކަމާއި އީމާންކަން ނަފީ ވެ ގޮސްފައި ވާ ކުފުރުގެ ޢަމަލެކެވެ. ހަމަ ކަށަވަރުން، ކޮންމެ ފުރާނައެއް ވެސް މިލްކު ވެގެން ވަނީ ﷲ ތަޢާލާއަށެވެ. އެއްވެސް ފުރާނައަކަށް ދެވޭ ޙަމަލާއަކީ އެކަލާނގެ ޙައްޤަކަށް އަރައިގަތުމެކެވެ. އެކަލާނގެ ރަސްކަންފުޅަށް ލިބިވޮޑިގެންވާ ބާރާއި އިޚްތިޔާރުގެ ދާއިރާގެ ޙުރުމަތް ކަނޑައިލުމެކެވެ. އެކަން ކުރާ މީހަކަށް އެ ބުނެވެނީ، ﷲ ތަޢާލާގެ މިލްކުގައި ވާ ފުރާނަތަކާ މެދު ތިމާ ބޭނުން ގޮތަކަށް ކަން ކުރުމުގެ ބާރު ތިމާއަށް އެބައޮތޭއެވެ. މިއީ އެއް ގޮތެއްގައި އިލާހެއް ކަމަށް ދަޢުވާ ކުރުމުގެ ބިރުވެރި ޢަމަލެއްކަން ކަށަވަރެވެ.\nއިންސާނީ ފުރާނައަށް ދެއްވި ކަރާމާތާއި އިލާހީ ޙިމާޔަތާއި ރައްކައުތެރިކަމުގެ ވާހަކަ ކީރިތި ޤުރްއާނުގައި ބަޔާން ކުރެވިފައި ވަނީ، ކިރިޔާ ވެސް އީމާންކަމެއް ހުރި ހިތަކުން އެ ފޮތް ބަލައިލައި އޭގެ މައްޗަށް ވިސްނައިލައިފައި ހުރި މީހަކަށް، އިންސާނެއްގެ ލޯއްޔަކަށް ވެސް ނުޙައްޤުން އަނިޔާ ކުރުމަށް ނުކެރޭ މިންވަރަށެވެ.\nއިންސާނާ އެތައް ކުށެއް ކުރެއެވެ. ނަމަވެސް އެއިން އެއްވެސް ކުށެއް އިންސާނީ ތާރީޚުގައި އެންމެ ފުރަތަމަ ކުރެވުނު ހާދިސާގެ ތަފްސީލުތައް ކީރިތި ޤުރްއާނުގައި ބަޔާން ކުރައްވައިފައެއް ނުވެއެވެ. އިންސާނީ ފުރާނައިގެ ޙުރުމަތަށް އަރައިގަތުމުގެ ކުށް ފިޔަވައެވެ. މި ބިރުވެރި އަދި ނުބައި ކުށް އިންސާނާގެ ދިގު ތާރީޚުގައި އެންމެ ފުރަތަމަ ކުރެވުނު ގޮތުގެ ވާހަކަ ކީރިތި ޤުރްއާނުގައި ވަނީ ބަޔާން ކުރެވިފައެވެ. ވިސްނައި ފިކުރު ކުރާ މުއުމިނުންގެ ހިތްތައް ބިރުވެރިކަމާއި ހިތާމައިން ރޫރޫ އަޅައިގެން ދާން ޖެހޭ ފަދަ ގޮތެއްގައެވެ. ކީރިތި ޤުރްއާނުގެ ސޫރަތުލް މާއިދާގެ 27 ވަނަ އާޔަތުގައި، ކީރިތި މާތް ނަބިއްޔާއަށް ﷲ އަންގަވައި އަމުރުފުޅު ކުރައްވައިފައި ވަނީ، އާދަމް ޢަލައިހިއްސަލާމްގެ ދެ ދަރިކަލުންގެ ވާހަކަ އިންސާނުންނަށް ބަޔާން ކޮށްދެއްވުމަށެވެ. ވިދާޅުވެދެއްވުމަށެވެ. އެއީ އިންސާނުން ފިލާވަޅު ލިބިގަތުމަށް ޓަކައެވެ. ޢިބުރަތް ލިބިގަތުމަށް ޓަކައެވެ. އަނިޔާވެރި ޤާބީލު، އޭނާގެ އަޚް ހާބީލަށް ދެންނެވިއެވެ. "ހަމަ ކަށަވަރުން އަހަރެން ކަލޭ ގަތުލު ކޮށް ކަތިލާހުށީމެވެ." ހާބީލު ދެންނެވިއެވެ. "ތިބާ އަހަރެން ގަތުލު ކުރުމަށް ޓަކައި އަހަރެންގެ ގަޔަށް އަތް ލިޔަސް، އަހަރެން ތިބާ ގަތުލު ކުރުމުގެ ނިޔަތުގައި ތިބާގެ މައްޗަށް އަތް ނުއުފުލާހުށީމެވެ. އެހެނީ އަހަރެން، ޢާލަމްތަކުގެ ވެރި ރައްބުގެ ރަސްކަންފުޅު ދެކެ ބިރު ގަނެއެވެ."\nހާބީލުގެ ބަސްފުޅުތަކަކުން ޤާބީލުގެ އަނދިރި އަދި ރަޙުމުކުޑަ ހިތަކަށް އެއްވެސް އަސަރެއް ނުކުރިއެވެ. އޭނާ އޭނާގެ އަޚް ގަތުލު ކުރީއެވެ. 27 ވަނަ އާޔަތުގެ ފަހަތަށް ހުރި އާޔަތްތަކުގެ ތެރެއިން އާޔަތެއްގައި ބަޔާން ކުރައްވައިފައި ވަނީ، މި ނުބައި ޢަމަލާ އެކު، ޤާބީލު މަގު ގެއްލި، ގެއްލެނި ވެގެން ވާ މީހުންގެ ތެރެއިން ވީ ކަމުގައެވެ.\nޤާބީލުގެ އަނިޔާވެރި އަތުން ހާބީލުގެ ފުރާނަފުޅު ނިގުޅައިގަނެވުނު ހާދިސާގެ ވާހަކަ މި ދެންނެވި ފަދައިން ބަޔާން ކުރެއްވުމަށް ފަހު، ސޫރަތުލް މާއިދާގެ 32 ވަނަ އާޔަތުގައި ކީރިތި ﷲ ވަޙީ ކުރައްވައި އަންގަވައިފައި ވަނީ، އިންސާނީ ފުރާނައެއް ނިގުޅައިގަތުން ނުވަތަ ބިންމަތީގައި ފަސާދަ ފެތުރުމުގެ ސަބަބުން ޙައްޤު ގޮތުގައި ދެވޭ އަދަބެއްގެ ގޮތުން ފިޔަވައި، އެއްވެސް ޙާލަތެއްގައި އިންސާނެއްގެ ފުރާނަ ނިގުޅައިގަތުމަކީ ނުވަތަ ނަފުސެއް ޤަތުލު ކުރުމަކީ މުޅި އިންސާނިއްޔަތު ޤަތުލު ކޮށްލުން ފަދަ ނުބައި ޢަމަލެއް ކަމަށެވެ. ކުރީންވެސް ދެންނެވި ފަދައިން، ޙައްޤު ގޮތުގައި ދެވޭ އަދަބެއްގެ ގޮތުން އިންސާނީ ފުރާނައެއް ނިގުޅައިގަނެވޭ ހަމައެކަނި ގޮތަކީ، މުސްލިމުންގެ ވަލިއްޔުލްއަމްރުގެ ވިލާޔަތުގެ ދަށުގައި ޤާއިމު ކުރެވިފައި ވާ މުސްލިމް ފަނޑިޔާރުގެއަކުން ޝަރީޢަތާ އެއްގޮތަށް ހިންގާ ޢަދުލުއިންޞާފުގެ އިޖުރާއާތުތަކެއްގެ ތެރެއިން ކުރެވޭ ޢަދުލުވެރި ޙުކުމެއް ތަންފީޛު ކުރުމުގެ ގޮތުން މީހަކު ޤަތުލު ކުރުމެވެ. އިސްލާމީ އުއްމަތާއި، އިސްލާމީ މުޖުތަމަޢާއި، އިސްލާމް ދީނުގެ ޢިލްމުވެރީންނާއި، މުސްލިމުންގެ ވެރީންގެ ކުރިމަތީގައި، އެކަން ކުރެވެނީ ޙައްޤު ގޮތުގައި ކަމަށް އެމީހުންނަށް ފެންނާނޭ ބީދައަކުން، ޝަރީޢަތުގެ ބާރުގައި އަދި އިސްލާމީ ޝަރީޢަތުގެ ޢިލްމު ހުރި ފަނޑިޔާރެއްގެ ޢަދުލުވެރި ޙުކުމުގެ ބާރުގައި މީހަކު ޤަތުލު ކުރުމެވެ. މި ނޫން ގޮތަކުން އެންމެ ފުރާނައެއް ނަގައިލުމަކީ ވެސް، މުޅި އިންސާނިއްޔަތު ކަތިލުން ފަދަ ނުބައި ޢަމަލެއް ކަމަށް މި އަންގަވަނީ ޢާލަމްތަކުގެ ވެރި ﷲ އެވެ. ވިސްނަމާތޯއެވެ! މުޅި އިންސާނިއްޔަތަކީ އާދަމް ޢަލައިހިއްސަލާމާއި ޙައްވާ ޢަލައިހައްސަލާމާ ހަމައިން ފެށިގެން ޤިޔާމަތާ ހަމަޔަށް ކީރިތި ﷲގެ އިޒުނަފުޅާއި އަމުރުފުޅުން ދުނިޔެއަށް އައި އަދި އަންނާނޭ ގުނައި ޢަދަދު ނުކުރެވޭ ފަދަ ގިނަ މީހުންނެވެ. އޭގެ ތެރޭގައި ނަބީރަސޫލުންނާއި، ﷲގެ ވަލީންނާއި، ކުޑަ ކުދީންނާއި ބޮޑެތި މީހުންގެ އެތައް ސަތޭކަ ބިލިއަން ފުރާނައެއް ހިމެނެއެވެ. ﷲ މި އަންގަވަނީ، އެންމެ ފުރާނައެއް ވިޔަސް ނުޙައްޤުން ނިގުޅައިގަތުމަކީ، މި ދަންނަވާ ހުރިހައި ފުރާނައެއް ނިގުޅައިގަތުމާ އެއްފަދަ ނުބައި ފާފައެއް ކަމަށެވެ.\nވީއިރު، މިފަދަ ނުބައި ޢަމަލެއްގެ މައްޗަށް ތިމާގެ ސިކުނޑި އާއި ހިތާއި ގުނަވަންތައް ސީދާ ކޮށްގަންނަ މީހެއްގެ ނުބައިކަމާ މެދުގައި ބުނެވޭނޭ ބަހަކީ ފަހެ ކޮބައިތޯއެވެ؟\nކީރިތި ޤުރްއާނުގެ އިސްރާ ސޫރަތުގެ ހަތްދިހަ ވަނަ އާޔަތުގައި ﷲ ތަޢާލާ އަންގަވައިފައި ވަނީ އާދަމުގެ ދަރީން ކަރާމާތްތެރި ކުރައްވައި މާތް ކުރެއްވި ކަމަށެވެ. މި މާތް ކުރެއްވުމާއި ކަރާމާތްތެރި ކުރެއްވުމުގެ ތެރޭގައި ވެސް، އިންސާނާގެ ނަފުސަށާއި ހަށިގަނޑަށާއި ފުރާނައަށް ޚާއްސަ ރައްކައުތެރިކަމެއް ލިބިދެއްވުން ހިމެނެއެވެ. ތަފްސީރު އިލްމުވެރިޔާ ޝިހާބުއްދީން ސައްޔިދު މަޙްމޫދުލް އާލޫސީ އަލްބަޣްދާދީގެ ރޫޙުލް މަޢާނީގައި ވިދާޅުވެފައި ވާ ފަދައިން، އަދި އޭގެ ކުރީން އިމާމް ޣަޒާލީ އާއި އިބްނު ރުޝްދާއި އިބްނު ޤައްޔިމް ފަދަ އެހެނިހެން އިސްލާމީ އިލްމުވެރީން ވެސް ތަފްސީލުކޮށް ބަޔާން ކުރައްވައިފައި ވާ ފަދައިން، މިއީ އާދަމުގެ ދަރީންގެ ތެރެއިން އެކަކު ވެސް އިސްތިސްނާ ވުމެއް ނެތި އެންމެނަށް ދެއްވެވުނު ޚާއްސިއްޔަތެކެވެ. އާދަމުގެ ދަރިޔަކަށް ނުވަތަ އިންސާނަކަށް ވާތީ ދެއްވެވުނު ޚާއްސިއްޔަތެކެވެ. ކޮންމެ ދީނެއްގެ އަދި ކޮންމެ މިއްލަތެއްގެ މީހަކަށް ވެސް ދެއްވެވުނު ޚާއްސިއްޔަތެކެވެ. އެއީ ﷲ ތަޢާލާގެ ތަނަވަސް ވެގެން ވާ މަތިވެރި ރަހުމަތްޕުޅުގެ އެންމެ ވަރުގަދަ އެއް ތައުބީރެވެ. އެހެންކަމުން، މި ދެންނެވި ޢިލްމުވެރީން ވިދާޅުވެފައި ވަނީ، އިންސާނާއަށް ދެއްވެވުނު ކަރާމާތާއި، ޙިމާޔަތާއި،ރައްކައުތެރިކަމާއި، އޭނާގެ ފުރާނަ އާއި ހަށިގަނޑަށް ދެއްވެވިގެންވާ ޙުރުމަތަކީ، އިންސާނުން ކުރެ މުއުމިނުންނާއި ކާފިރުން، ﷲ ގެ އަމުރުފުޅުތަކަށް ކިޔަމަން ވާ މީހުންނާއި ނުކިޔަމަންތެރި ވާ މީހުން، ލަފާ މީހުންނާއި ނުލަފާ މީހުން، ރަނގަޅު މީހުންނާއި ނުބައި މީހުން، ތަޤުވާވެރީންނާއި ފާފަވެރީން އެއްވެސް ގޮތަކުން ތަފާތު ކުރެއްވުމެއް ފަރަޤު ކުރެއްވުމެއް ނެތި، ހަމަ ހުރިހައި އިންސާނުންނަށް މުޠުލަޤު ގޮތެއްގައި ދެއްވެވި ޢިނާޔަތްތެރިކަމެއް އަދި ޚާއްޞިއްޔަތެއް ކަމަށެވެ. މިއީ މި އުއްމަތުގެ ޢިލްމުވެރީން އިއްތިފާޤު ވެވަޑައިގެންފައި ވާ ކަމެކެވެ.\nއެހެންކަމުން، އެއްވެސް އިންސާނަކާ ދެކޮޅަށް، އަދި އެއްވެސް މުސްލިމަކާ ދެކޮޅަށް، އޭނާގެ ފުރާނަ އާއި ހަށިގަނޑަށް ގެއްލުން ދިނުމުގެ ގޮތުން ޙަމަލާ ދިނުމަކީ ﷲގެ ކަލާމްފުޅާއި އަމުރުފުޅާ ދެކޮޅަށް ހިންގޭ އެންމެ ނުބައި އަދި އެންމެ ބިރުވެރި އެއް ޢަމަލެވެ.\nއަޅުގަނޑުމެން ދިވެހީންނަކީ، މީގެ އަހަރުތަކެއް ކުރިޔާ ޖެހޭންދެން، ކީރިތި ﷲ ސުބުޙާނަހޫ ވަތަޢާލާ އިންސާނީ ފުރާނައަށް ދެއްވެވި ޙުރުމަތާއި ރައްކައުތެރިކަމަކީ ކޮބައިކަން އެކަށޭނަ މިންވަރަކަށް ދެނެތިބި ބައެކެވެ. މީގެ އެތައް ޒަމާނެއް ކުރީއްސުރެ ވެސް ދީނީ ޢިލްމުގެ ދާއިރާގައި އަޅުގަނޑުމެންގެ ޤައުމަކީ ނުހަނު ފަޤީރު ޤައުމަކަށް ވުމާ އެކުގައި ވެސްމެއެވެ. ނަމަވެސް އަޅުގަނޑުމެން ޙަޤީޤީ އިސްލާމް ދީނާ ދުރަށް ގޮސް، ކުފުރާއި، އިލްޙާދާއި، އަދި ދީނަށް އުޅުމުގެ ނަމުގައި ﷲގެ ދީނާ ދުރަށް ގޮސް މަގު ފުރެދިގެން ދިޔުން ފަދަ ނުބައި މަގުތަކަށް ދިޔަ ހިސާބުން، އަޅުގަނޑުމެންގެ ތެރޭގައި ވަނީ އިންސާނީ ފުރާނައިގެ ޙުރުމަތް ނުދަންނަ އަނިޔާވެރީންތަކެއް އުފެދިފައެވެ. ނުޙައްޤު ގޮތުގައި، އަޅުގަނޑުމެން އެންމެންގެ ލޯމަތީގައި، އަޅުގަނޑުމެންގެ ރަށްރަށުގެ މަގުތަކުގައްޔާއި ޢާއްމު އެކިއެކި ތަންތަނުގައި އެތައް ބަޔަކު ކަތިލެވެމުން ދާ ދިޔުމަކީ މި ބަހުގެ ހެއްކެކެވެ.\nކުރީ ރެއަކީ އަނެއްކާވެސް އަޅުގަނޑުމެންގެ ތެރެއިން މި ދެންނެވި ފަދަ އަނިޔާވެރީންތަކެއް ނުވަތަ އަނިޔާވެރިއެއްގެ ނުބައިކަން ފެނިގެން ދިޔަ ބިރުވެރި ރެއެކެވެ. ރައްޔިތުންގެ މަޖިލިހުގެ ރައީސް މުޙައްމަދު ނަޝީދުގެ ފުރާނަފުޅަށް އަމާޒު ކޮށް، އަނިޔާވެރި ޙަމަލައެއް ދެވުނު ރެއެކެވެ. ކޮންމެ މީހަކު ކޮންމެ މަޤުޞަދެއްގައި ކުރި ކަމަކަށް ވިޔަސް، އޮޅުމެއް ނެތް ގޮތުގައި މި ނުބައި ޢަމަލަކީ ކީރިތި ﷲގެ އަމުރުފުޅާ ދެކޮޅަށް، އެކަލާނގެ އުލޫހިއްޔަތާއި ރުބޫބިއްޔަތާ ދެކޮޅަށް ހިންގުނު އަނިޔާވެރި އަދި ނުބައި ބަޣާވާތެކެވެ. ޤާބީލިއްޔަ ފާފައެކެވެ. ﷲ ތަޢާލާއަށް މިލްކު ވެގެންވާ ފުރާނައަކާއި ހަށިގަނޑަކަށް، އެކަލާނގެ ޙަރާމް ކުރެއްވި ގޮތުގައި ދެވުނު ބޮޑު ވެގެންވާ އަނިޔާއެކެވެ. މިފަދަ ޢަމަލުތަކުން، އަޅުގަނޑުމެންގެ ތެރެއިން އިސްލާމް ދީނުގެ ނޫރުގެ އަލިކަން މިހާރަށް ވުރެ ވެސް ބޮޑަށް ނެތިގެން ދިޔުން ނޫން ކަމެއް ނުވާނެއެވެ. ﷲ ސުބުޙާނަހޫ ވަތަޢާލާގެ ރަޙުމަތްޕުޅާއި ޢިނާޔަތްތެރިކަމުން އަޅުގަނޑުމެން ބޭރު ވެގެން ދިޔުން ނޫން ކަމެއް ނުވާނެއެވެ. ޙުރުމަތްތެރި ކުރެއްވެވުނު އިންސާނީ ލެއި އޮހޮރައިލާ ބައެއްގެ ތެރެއަށް ﷲގެ ބަރަކާތް އަންނާނޭ ގޮތަކީ ފަހެ ކޮބައިތޯއެވެ؟\nމި އަނިޔާވެރި އަދި ލާއިންސާނީ ޢަމަލު ހިންގި ބަޔަކު އެކަން ކުރީ ކޮންމެ މަޤުޞަދެއްގައި ކަމަށް ވިޔަސް، މި ޢަމަލުން އެނގިގެން ދަނީ އެ ބަޔަކުގެ ޖާހިލުކަމެވެ. މިފަދަ ނުބައި ޢަމަލުތަކާ މެދު ކީރިތި ﷲ އާއި އެކަލާނގެ ރަސޫލާގެ ބަސްފުޅަކީ ކޮބައިކަން އެމީހުންނަށް ނޭނގޭކަމެވެ. މިފަދަ ޢަމަލުތަކުގެ ސަބަބުން އަޅުގަނޑުމެންގެ އިސްލާމީ ޝަޚްޞިއްޔަތާއި ޤައުމީ ޝަޚްޞިއްޔަތުގެ ފަސްބައިގައި ޖެހޭ ލައްގަނޑުތަކަކީ ކޮންފަދަ ނުބައި ލައްގަނޑުތަކެއްކަން އެމީހުންނަށް ނުވިސްނޭކަމެވެ. އެފަދަ މީހުންނަކީ އަޅުގަނޑުމެންގެ އިސްލާމީ ޝަޚްޞިއްޔަތާއި ޤައުމީ މުސްތަޤުބަލު ބިނާ ކުރުމަށް ކުރެވޭ މަސައްކަތުގެ އެންމެ ނުބައި ދުޝްމަނުންނެވެ. އެމީހުންގެ ޢަމަލަކީ ފިނޑި އަދި ނުލަފާ ޢަމަލެއްކަމާ މެދަކު ޝައްކެއް ނެތެވެ.\nއިއްޔެ އަޅުގަނޑުމެންނަށް ފެނުނީ، ކުރީގެ ރައީސް ޔާމީން ޢަބްދުލްޤައްޔޫމުގެ ފުރާނަފުޅަށް ޙަމަލައެއް އަމާޒު ކުރެވުނު ތަނެވެ. މިއަދު މި ފެނުނީ މަޖިލިހުގެ ރައީސްގެ ފުރާނަފުޅަށް ހަމަ އެ ބާވަތުން ޙަމަލައެއް ދެވުނު ތަނެވެ. މި ކަހަލަ ޢަމަލުތަކުގެ ސަބަބުން އެއްވެސް ހެޔޮ ނަތީޖާއެއް ނުނުކުންނާނެއެވެ. ނުކުންނާނޭ ހަމައެކަނި ނަތީޖާ އަކީ، މުސްލިމް އަދި މުއުމިން ޤައުމެއްގެ ޝަރަފު އަޅުގަނޑުމެންނަށް ޙައްޤު ނުވާކަން ސާބިތު ވުމާއި، އަޅުގަނޑުމެންނަކީ އިންސާނިއްޔަތުކަން ފުރިހަމަ ނުވާ އަދި އެކަކު އަނެކެއްގެ ލެއި އޮހޮރައިލުމަށް ފަސް ނުޖެހޭ ވަޙުޝީންގެ ޤައުމެއްކަން އިންސާނުންގެ ލޯތަކަށް ފެނުމެވެ. އަޅުގަނޑުމެންނަކީ އިންސާނުން ކުރެ "ބިންމަތީގައި ފަސާދަ ކޮށް ލެއި އޮހޮރުވާ" ބާގައިގެ ޖަމާއަތެއްކަމަށް މާތް ވެގެން ވާ މަލާއިކަތުން ހެކި ވެވަޑައިގަންނަވާ ތަން އައުމެވެ. ކޮންފަދަ ބިރުވެރި ކަމެއްތޯއެވެ؟\nރައީސް ނަޝީދާ މެދު ވިޔަސް އަދި ރައީސް ޔާމީނާ މެދު ވިޔަސް އަދި އެހެން މީހަކާ މެދު ވިޔަސް، ދީނީ ގޮތުން ނުވަތަ ޤައުމީ މައްސަލަތަކުގައި ޚިޔާލު ތަފާތުވުންތަކެއް އޮތިއްޔާ، އެކަމާ މެދު އަޅުގަނޑުމެން ކުރާން ވީ ކަމަކީ އިސްލާމް ދީނުގެ ރިވެތި އަޚްލާޤުގެ ތަރަހައިގެ މަތީގައި ތިބެގެން، ޚިޔާލު ފައުޅު ކުރުމެވެ. ގޯސް ކަމެއް ފެންނަނީ ވިއްޔާ، ތެދުވެރި ޢިލްމާއި ހަރުދަނާ ބުއްދީގެ އަލީގައި އެ ގޯހެއްގެ ވާހަކަ ދެއްކުމެވެ. އެކަން ރަނގަޅު ކުރުމަށް އެކަކު އަނެކަކަށް ނަސޭހަތްތެރި ވުމެވެ. އޭގެ ބަދަލުގައި އަނިޔާވެރިކަން އިސް ކޮށް، އެކަކު އަނެކެއްގެ ޖިސްމަށާއި ފުރާނަޔަށް ގެއްލުން ދީ ލެއި އޮހޮރުވުމަށް އުޅެގަތުމަކީ، އޮޅުމެއް ނެތް ގޮތުގައި ޤާބީލާއި އޭނާ އެ އެއްޗަކަށް ތަބާ ވި އިބްލީސްގެ މަގެވެ. އަޅުގަނޑުމެންގެ ޤައުމަށް ހެޔޮ މުސްތަޤުބަލެއް އޮތީ އަޅުގަނޑުމެން ހެޔޮކަމުގެ މަގު އިޚްތިޔާރު ކޮށްގެންނެވެ. ﷲގެ ފޮތާއި އެކަލާނގެ ނަބިއްޔާގެ ސުންނަތުގައި ހިފައިގެން، އިލާހީ ބަސްފުޅުން އިންސާނީ ފުރާނަޔާއި ހަށިގަނޑާއި އިންސާނާގެ ޙައްޤުތަކަށް ދެއްވެވި ކަރާމާތާއި ޙުރުމަތަށް އިޙުތިރާމު ކޮށްގެންނެވެ. ޤައުމަށް ޓަކައި އެންމެން އެކަތިގަނޑަކަށް ވެގެންނެވެ.


Julaibeebu (ra) kaivenifulhu - 1\nޖުލައިބީބު ރަޟިޔައްﷲ ޢަންހުގެ ކައިވެނިފުޅު - 1\nޖުލައިބީބު ރަޟިޔައްﷲ ޢަންހުގެ ކައިވެނިފުޅު 1 މިގެނެސްދޭ ވާހަކަ އަކީ ހިތަށް އަސަރު ކުރުވަނިވި ވާހަކައެކެވެ.\nމިއީ ޒުވާން ފިރިހެނެއްގެ ވާހަކައެކެވެ. މިއީ ވަރަށް ފަޤީރު ފިރިހެނެކެވެ. ފަޤީރުކަމާއި އެކު ސިފަ ހުތުރު މީހެއްވެސްމެއެވެ. ޞަޙާބީން އޭނާއަށް ނިސްބަތް ކުރައްވަނީ ހުތުރު މީހާގެ ލަޤަބުންނެވެ. މީހަކު އޭނާއާއި ދިމާލަށް ބަލާލައިފިނަމަ، އެހެންދިމާއަކަށް މޫނު އަނބުރާލަން ބޭނުންވެއެވެ.\nﷲ ޞުބުޙާނަހޫ ވަތަޢާލާ އޭނާ އުފައްދަވާފައިވަނީ ފަޤީރު، ޙައިސިއްޔަތެއް ނެތް، ހުތުރު މީހެއްގެ ގޮތުގައެވެ. އޭނާގެ އަސްލު ނަމަކީ، ޖުލައިބީބް (ރަޟިޔައް ﷲ ޢަންހު) އެވެ. ރަސޫލު ﷲ ޞައްލަ ﷲ ޢަލައިހި ވަސައްލަމައަށް އެއްދުވަހަކު ޖުލައިބީބް ފެނިވަޑައިގެން ޙަދީޘް ކުރެއްވިއެވެ. "އޭ ޖުލައިބީބް އެވެ. ކަލޭގެ ޙާލު ކިހެނެއް ހެއްޔެވެ؟" ޖުލައިބީބް ދެންނެވިއެވެ. "އޭ ރަސޫލު ﷲ އެވެ. ކަލޭގެފާނަށް ވިސްނިވަޑައިގަންނަވާ ގޮތުގައި، ﷲގެ އިރާދަފުޅާއިއެކު، އަހަރެންނަށް ލިބޭނެ ހަމަ އެކަނި އަންހެނާއީ، ސުވަރުގޭގެ ޙޫރުލް ޢީނުން ތޯއެވެ؟" ރަސޫލު ﷲ ޞައްލަ ﷲ ޢަލައިހި ވަސައްލަމައަށް ޖުލައިބީބް ދަންނަވަން އުޅުއްވި އެއްޗެއް ފަހުމުވެވަޑައިގަތެވެ.\nއެއީ މި ދުނިޔޭގައި އޭނާއަށް އިންނާނެ މީހަކު ނުވާނޭ ވާހަކައެވެ. ރަސޫލު ﷲ ޞައްލަ ﷲ ޢަލައިހި ވަސައްލަމަ ހަދީޘްކުރެއްވިއެވެ. "ނޫނެކެވެ. މި ދުނިޔޭގައިވެސް އަދި އާޚިރަތުގައިވެސް އިންނާނެ މީހަކު ތިބާއަށް ލިބޭނެއެވެ. އިންޝާ ﷲ އެވެ." އެހެންކަމުން ރަސޫލު ﷲ ޞައްލަ ﷲ ޢަލައިހި ވަސައްލަމް ދެންނެވިއެވެ. "އެވެނި މިވެނި މީހެއްގެ ގެއަށްގޮސް އަހާށެވެ. އެމީހުންގެ އަންހެން ދަރިއަކު އެބަހުއްޓެވެ." ޖުލައިބީބް ރަސޫލު ﷲ ޞައްލަ ﷲ ޢަލައިހި ވަސައްލަމް އެންގެވި ގޮތަށް ކަންތައް ކުރެެއްވިއެވެ.\nނަމަވެސް، އެގޭގެ މީހުންގެ ރުހުމެއް ނުލިބުނެވެ. އެހެންކަމުން ރަސޫލު ﷲ ޞައްލަ ﷲ ޢަލައިހި ވަސައްލަމަ އެ ގެއަށް ވަޑައިގެން ޙަދީޘް ކުރެއްވިއެވެ. "ތިމަން ކަލޭގެފާނު، ތިބާގެ އަންހެންދަރިކަނބަލުންގެ ރުހުން ބޭނުމެވެ." އޭނާ ދެންނެވިއެވެ. "ﷲ އަކްބަރް އެވެ. ކޮންފަދަ ރިވެތިވެގެންވާ ޚަބަރެއްތޯއެވެ.\nމިއީ އަހަރެމެންގެ ލޯތަކަށާއި ހިތްތަކަށް އަލިކަން ލިއްބައިދޭނެ ކަމެކެވެ. ސުބުޙާނަ ﷲ އެވެ." ރަސޫލު ﷲ ޞައްލަ ﷲ ޢަލައިހި ވަސައްލަމަ ޙަދީޘް ކުރެއްވިއެވެ. "ތިމަން ކަލޭގެފާނަކަށް ނޫނެވެ.'' އޭނާ ދެންނެވިއެވެ. "ދެން ކާކަށްތޯއެވެ؟" ރަސޫލު ﷲ ޞައްލަ ﷲ ޢަލައިހި ވަސައްލަމަ ޙަދީޘް ކުރެއްވިއެވެ. "ޖުލައިބީބް އަށެވެ." ހަމަ އެހިނދު އޭނާގެ ހިނިތުންވުން ފިލައިގެން ގޮސް ރުޅިވެރިކަމުގެ އަސަރުތަށް ފާޅުވެއްޖެއެވެ.\nއަދި ބުންޏެވެ. "އޭނާގެ މަންމަގެ ބަހެއް މިކަމުގައި ހޯދުމުގެ ހުއްދަދެއްވާށެވެ." ދެން އޭނާ ގެއަށް ގޮސް ބުންޏެވެ. " ރަސޫލު ﷲ ޞައްލަ ﷲ ޢަލައިހި ވަސައްލަމަ އަހަރުމެންގެ އަންހެން ދަރިފުޅު ދެއްވުމަށް އެދިވަޑައިގަންނަވައެވެ. '' އަންހެން ކުއްޖާގެ މަންމަ ބުންޏެވެ. "ﷲ އަކްބަރް އެވެ. ކިހާ ބޮޑު ޝަރަފެއްތޯއެވެ. އަހަރުމެންގެ ލޮލަށާއި ހިތައް ހަމަޖެހުން ގެނެސްދޭނެ ކަމެކެވެ. " އޭނާ ދެންނެވިއެވެ. "ނޫނެކެވެ. ރަސޫލު ﷲ އަކަށް ނޫނެވެ " އެ މަންމަ ބުންޏެވެ. "ދެން ކާކަށްތޯއެވެ؟" އޭނާ ދެންނެވިއެވެ. "ޖުލައިބީބް އަށެވެ. "\nއެ މަންމަ ބުންޏެވެ. " ސުބުޙާނަ ﷲ އެވެ. އޭނާއަށް ވުރެ އެކަށީގެންވާ މީހުން އަހަރުމެންގެ ދަރިފުޅުގެ ކައިވެންޏަށް އަހާ އަހަރުމެން ދެކޮޅުހެދީމުއެވެ. ބޮޑު ޢާއިލާތަކުން ދަރިފުޅުގެ ކައިވެންޏަށް އެދި އައުމުން އަހަރުމެން އިންކާރު ކުރީމުއެވެ. އަދި މިހާރު، އަހަރެމެންގެ ތެރޭގައި ފެންވަރުގެ ގޮތުން ދަށުގެވެސް އެންމެދަށް މީހާ، އަދި އެންމެ ހުތުރު މީހާއަށް އަހަރެމެންގެ ދަރިފުޅު ދޭންވިތޯއެވެ؟ ނޫނެކެވެ! ނޫނެކެވެ! ނޫނެކެވެ! އާދޭސް ކޮށްފާ ބުނަމެވެ. "\nނޯޓް: މި ވާހަކަ ނެގިފައި މިވަނީ ޞަޙީޙް އަލް-މުސްލިމް އަދި އައް-ތިރްމިޛީ ގައިވާ ޞައްޙަ ޙަދީޘް ބަސް ފުޅުންނެވެ.


Raees ge running mate kan Qasim hushaalhaifi: Thoriq\nރައީސްގެ ރަނިންމޭޓްކަން ގާސިމަށް ހުށައަޅައިފި: ތޯރިގް\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހްގެ ރަނިންމޭޓްކަން ޖުމްހޫރީ ޕާޓީގެ ލީޑަރު ގާސިމް އިބްރާހިމަށް ހުށައަޅުއްވާފައިވާ ކަމަށް މަހިބަދޫ ދާއިރާގެ މެންބަރު އަހުމަދު ތޯރިގް (ޓޮމް) ވަނީ ވިދާޅުވެފައި\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހްގެ ރަނިންމޭޓްކަން ޖުމްހޫރީ ޕާޓީގެ ލީޑަރު ގާސިމް އިބްރާހިމަށް ހުށައަޅުއްވާފައިވާ ކަމަށް މަހިބަދޫ ދާއިރާގެ މެންބަރު އަހުމަދު ތޯރިގް (ޓޮމް) ވިދާޅުވެއްޖެ އެވެ.\nތޯރިގް މިހެން ވިދާޅުވެފައި މިވަނީ ނުރަސްމީ ކުއްލި ދަތުރުފުޅެއްގައި ރައީސް ސޯލިހް މިއަދު މާމިގިއްޔަށް ވަޑައިގެންފައި ވަނިކޮށެވެ. ކުއްލި ގޮތަކަށް ރައީސް، މާމިގިއްޔަށް ވަޑައިގެންނެވި ނަމަވެސް އެމަނިކުފާނަށް ރަތް ދޫލައިގެ ހޫނު މަރުހަބާއެއް ދެންނެވުމަށް ގާސިމް ވަނީ ވަރަށް ބޮޑަށް ތައްޔާރުވެވަޑައިގެންފައެވެ. އަދި އެމަނިކުފާނުގެ އަރިހުގައި މިވަގުތު ޖުމްހޫރީ ޕާޓީގައި އިސްކޮށް ތިއްބެވި ބޭފުޅުން ބައިވެރިވެވަޑައިގަތެވެ.\nގާސިމް އިބްރާހިމާ ބައްދަލުކުރެއްވުމަށް ރައީސް ސޯލިހް މާމިގިއްޔަށް ވަޑައިގެންފައިމިވަނީ ރިޔާސީ ދެވަނަ ދަައުރަކަށް ތައްޔާރަށް ހުންނެވި ކަމަށް މިދިޔަ ބުދަ ދުވަހު އިއުލާނު ކުރައްވާފައި ވަނިކޮށެވެ.\nރައީސްގެ ދަތުރުފުޅަށް އިޝާރާތް ކުރައްވާ މަހިބަދޫ ދާއިރާގެ މެންބަރު އަހުމަދު ތޯރިގް ވިދާޅުވީ ޖުމްހޫރީޕާޓީގެ ލީޑަރުގެ ރިޔާސީ އުއްމީދު ނިމުމަކަށް ގެނެސް ރައީސް ސޯލިހުގެ ރަނިންމޭޓްކަން އެމަނިކުފާނަށް ހުށަހަޅުއްވާފައިވާ ކަމަށެވެ. ތޯރިގް އެ އިޝާރާތް ކުރައްވަނީ 2023 ގެ ރިޔާސީ އިންތިހާބުގައި ވާދަކުރާނެ ކަމަަށް ޖުމްހޫރީ ޕާޓީން ބުނި ބުނުމަށެވެ. ޕާޓީގެ އަސާސީ ގަވާއިދު ބުނާ ގޮތުން ރިޔާސީ ކެންޑިޑޭޓަކު އެ ޕާޓީން ނެރޭނަމަ އެ ބޭފުޅަކަށް ވާނީ ގާސިމެވެ.\nތޯރިގް ވަނީ އެމްޑީޕީގެ ރައީސް މުހައްމަދު ނަޝީދަށް ރައީސް ސޯލިހުގެ ރަނިންމޭޓްގެ މަގާމުވެސް ހައްގު ނުވަނީތޯވެސް ސުވާލު ކުރައްވާފައެވެ.\nމަހިބަދޫ ދާއިރާގެ މެންބަރު އަހްމަދު ތޯރިގު. ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހްގެ ރަނިންމޭޓްކަން ޖުމްހޫރީ ޕާޓީގެ ލީޑަރު ގާސިމް އިބްރާހިމަށް ހުށައަޅުއްވާފައިވާ ކަމަށް ވިދާޅުވި -- ފޮޓޯ: އަވަސް\nތޯރިގްގެ މި ވާހަކަތަކާއި ގުޅިގެން އެމްޑީޕީ އެއްޗެއް ނުބުނެއެވެ. އަދި ރައީސްގެ ދަތުުރުފުޅާ ގުޅޭގޮތުންވެސް ސަރުކާރުން އެއްޗެއް ނުބުނެއެވެ.\nނަމަވެސް ޖުމްހޫރީ ޕާޓީގެ އިސް ތަރުޖަމާން އަލީ ސޯލިހް ވަނީ ރައްދު ދެއްވާފައެވެ. އަލީ ވަނީ ހަމަޖެހޭ ވާހަކަ ދެއްކެވުމަށް ތޯރިގަށް އިލްތިމާސް ކުރައްވާފައެވެ. އަދި ހަޔާތެއް ނިންމާލައްވަނީ “ދެބޯގެރި” ދުއްވުމުގައި ކަމަަށް ވިދާޅުވެ ތޯރިގަށް ފާޑުވިދާޅުވިއެވެ.\nރިޔާސީ އިންތިހާބާ ގުޅޭގޮތުން ރައީސް ވިދާޅުވީ 2023ގެ އިންތިހާބުވެސް އެއް ޕާޓީއަކަށް އެކަނި ނިކުމެ ކާމިޔާބު ނުކުރެވޭނެ ކަމަށެވެ. އަދި އެމަނިކުފާނަށް އޮތް ޔަގީން ކަމަކީ ކޯލިޝަނަކާއެކު ނިކުންނަވާ 2023 ކާމިޔާބު ކުރެއްވުން ކަމަށެވެ.\n"އަޅުގަނޑަށް ޔަގީންކަން އެބައޮތް ކޯލިޝަނަކާއެކު އެމްޑީޕީ އިސްވެ އޮވެ ބަޔަކާއެކީގައި ނިކުމެ 2023 އަޅުގަނޑަށް ކާމިޔާބު ކުރެވޭނެ ކަމުގެ. އެމްޑީޕީއަށް އެކަންޏެއް ނުވާނެ. އެހެންވީމަ ޕާޓީގެ ކޮންގްރެސް އިން ނިންމާނީ ކެންޑިޑޭޓަކު. އަޅުގަނޑު ދޭނެ ޔަގީން ކަމަކީ އަޅުގަނޑަށް ކާމިޔާބު ކުރެވޭނެ ކަމުގެ ޔަގީންކަން އޮތް ވާހަކަ ރިޔާސީ އިންތިހާބު 2023. އެމްޑީޕީއަށް ވެރިކަން ކުރަން ބޭނުން ކަމަށް ވަންޏާ އަޅުގަނޑު މިހުރީ ޗޮއިސްއެއް،" ރައީސް ސޯލިހް މިއަދު ވިދާޅުވިއެވެ.\nއެމްޑީޕީގެ ވެރިކަމެއް 2023 ގައި ގާއިމުކޮށް މިހާރު އޮތް ވެރިކަން ދަމަހައްޓަން އެދޭނަމަ އެކަމަށް އޮތް "ޗޮއިސް" އަކީ އެމަނިކުފާނު ކަމަށްވެސް ރައީސް ސޯލިހް ވަނީ ވިދާޅުވެފަ އެވެ.\nއެމްޑީޕީ ރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު + ގާސިމް އިބްރާހިމް އަހުމަދު ތޯރިގް ޖުމްހޫރީ ޕާޓީ


Heki bas dhin Gaazeen jinaaee masooliyath ufulan jehey asaaseh neh: High Court\nހެކި ދިން ގާޒީން ޖިނާއީ މަސްއޫލިއްޔަތު އުފުލަންޖެހޭ އަސާސެއް ނެތް: ހައިކޯޓު\nހައިކޯޓުގެ އިސް ފަނޑިޔާރު އަބްދުﷲ ދީދީ: މައްސަލައިގެ ބެންޗްގައި އިންނެވީ އިސް ފަނޑިޔާރު - އަހުމަދު ޝުރާއު | އަވަސް\nއުއްތަމަ ފަނޑިޔާރު އަބްދުﷲ ސައީދާއި ފަނޑިޔާރު އަލީ ހަމީދުއާ ދެކޮޅަށް ކުރިމިނަލް ކޯޓުގައި ހެކި ބަސް ދެއްވި ދަށުގެ ކޯޓުގެ ދެ ގާޒީ ޖިނާއީ މަސްއޫލިއްޔަތު އުފުލަންޖެހޭ އެއްވެސް އަސާސެއް ނެތް ކަމަށް ހައިކޯޓުން ކަނޑައަޅައިފި އެވެ.\nދެ ފަނޑިޔާރުން ހައިކޯޓަށް ހުށަހެޅި އިސްތިއުނާފު މައްސަލާގައި މިއަދު އިއްވި ހުކުމްގައި ބުނެފައިވަނީ ހެކި ބަސް ދެއްވި ގާޒީންނަކީ އެ ގާޒީންގެ ހުވައާ ހިލާފުވެފައިވާ ގާޒީން ނޫން ކަމަށާއި ޖިނާއީ ކުށެއްގެ މަސްއޫލިއްޔަތު އުފުލަންޖެހޭ ކުށެއް ކޮށްފައިވާ ބައެއް ވެސް ނޫން ކަމަށެވެ.\nޖިނާއީ ކުށުގެ މަސްއޫލިއްޔަތު އެ ގާޒީން އުފުލަން ޖެހޭނެ ކަމަށް ކުރިމިނަލް ކޯޓުގެ ހުކުމްގައި ވެސް ކަނޑައަޅާފައިނުވާ ކަމަށާއި އެފަދައިން އެ ގަޒިއްޔާގެ ތެރޭގައި ކަނޑައެޅޭނެފަދަ އަސާސެއް ނުވާ ކަމަށް ވެސް ހައިކޯޓުގެ ހުކުމްގައި ވަނީ ބަޔާންކޮށްފަ އެވެ.\nމައްސަލާގައި ހެކި ބަސް ދިން ދެ ގާޒީންގެ އަދުލުވެރިކަމާމެދު ސުވާލު އުފައްދާފައިވާތީ ހައިކޯޓުގެ ހުކުމްގައި ބުނީ، އެ ދެ ހެކިވެރިންނަކީ އަދުލުވެރި ހެއްކެއް ނޫން ކަމަށް ބަލާނެ ޖާގައެއް ނެތް ކަމަށެވެ. އަދުލުވެރި ހެއްކެއް ނޫން ކަމަށް ބެލޭނެ ހަމައަކީ ހުރިހާ އިލްމްވެރިން ވެސް އެއްބަސްވާ ގޮތުގައި އެމީހެއްގެ މައްޗަށް ބޮޑު ކުށެއް ސާބިތުވެފަ އޮތްނަމަ ކަމަށާއި ހެކި ބަސް ދިން ދެ ގާޒީންނަކީ ވެސް އެމީހުން ކޮށްފައިވާ ހުވާއާ ހިލާފުވެފައިވާ ދެ ގާޒީންނަށް ނުވާއިރު ޖިނާއީ ކުށެއް ވެސް ސާބިތުވެފައިނުވާ ކަމަށް ހުކުމުގައިވެ އެވެ.\nކުރިމިނަލް ކޯޓުގައި ހެކި ބަސް ދެއްވި އެއް ގާޒީއަކު ވަނީ ސިޔާސީ ތިން ބޭފުޅެއް ހައްޔަރުކުރުމަށް ނެރެފައިވާ އަމުރުތަކެއް އުއްތަމަ ފަނޑިޔާރާއި އަލީ ހަމީދު ބާތިލުކޮށްދޭން އެންގި ކަމަށް ވިދާޅުވެފަ އެވެ. އެ އަމުރުތައް ބާތިލުކުރީ ދެ ފަނޑިޔާރުން އަންގަވައިގެން ކަމަށް ތަހުގީގަށް ދެއްވި ބަޔާނުގައި އެ ގާޒީ ވިދާޅުވެފައިވީ ނަމަވެސް ހެކި ބަސް ދެއްވަމުން އެކަމަށް އިންކާރު ކުރެއްވި އެވެ. ގާޒީ ވިދާޅުވެފައިވަނީ އަމުރުތައް ބާތިލުކުރީ އެ މައްސަލަ ދިރާސާކުރުމަށްފަހު އަމުރުތައް ދެމެހެއްޓުމުގެ ބޭނުމެއް ނެތްކަން އޭނާއަށް ގަބޫލުކުރެވުމުންނެވެ.\nދެން ހެކި ބަސް ދެއްވާފައިވާ ގާޒީ ވަނީ އަލީ ހަމީދުގެ ނުފޫޒުގައި ގިނަ ހުކުމްތަކެއް ނެރުއްވި ކަމަށް އިއުތިރާފުވެފަ އެވެ. އަދި އެއް ހުކުމަކީ އަލީ ހަމީދު ލިޔެދެއްވި ހުކުމެއް ކަމަށް ވެސް ވިދާޅުވި އެވެ. ސުޕްރީމް ކޯޓުގެ އަލީ ހަމީދުގެ ޗެމްބަރުގައި އޭނާ ލިޔުއްވި ހުކުމް އެގޮތަށް އިއްވާފައުވާނެ ކަމަށް އެ ގާޒީ ވަނީ އެއްބަސްވެފަ އެވެ. އެ ގާޒީ އެއްވެސް ކަމަކަށް އިންކާރު ކޮށްފައިނުވާއިރު އޭނާގެ ހެކި ބަހުން އުއްތަމަ ފަނޑިޔާރާއި އަލީ ހަމީދު ނުފޫޒު ފޯރުވައިގެން އެ ބޭފުޅުން ބޭނުންވި ކަންތައްތަކެއް އެ ގާޒީ މެދުވެރިކޮށް ކުރައްވާފައިވާކަން ސާބިތުވެ އެވެ.\nއުއްތަމަ ފަނޑިޔާރާއި އަލީ ހަމީދު ނުފޫޒު ފޯރުވި ކަމަށް ބުނާ ބަޔާންތަކެއް މީގެކުރިން ސޯޝަލް މީޑިއާގައި ލީކްވެފައިވެ އެވެ. އޭގެ ތެރޭގައި ކުރިމިނަލް ކޯޓާއި ސިވިލް ކޯޓުގެ ދެ ގާޒީއެއްގެ ބަޔާން ހިމެނެ އެވެ.\nކްރިމިނަލް ކޯޓް ހައިކޯޓް ސިވިލް ކޯޓް\nޔޫއެންޑީޕީން ކޯޓްތަކަށް އައިޓީ ސާމާނު ހަދިޔާކޮށްފި